
La aniversare. Primari vizionari 


La fiecare aniversare primarul îşi pune eşarfa tricolor 
şi iese, simbolic, la raport, în faţa marelui voievod, sem- 
natarul actului care confirmă existența acestei localităţi. 
„Ce s-a ales din dania ce v-am lăsat”?, pare a întreba cu 
glasul detunător întemeietorul de ţară. Iar Sfinţii Împărați 
Constantin şi Elena pe care ni i-am ales patroni spirituali, 
aşteptau şi ei un răspuns. Primarul n-are de ce să fie spă- 
şit şi să țină privirile în pământ. Nu Pendiuc a dat foc 
Romei. Acel apucat era împărat, muzician şi veleitar. 
Pendiuc nu e deocamdată, decât primar. Şi nu cântă la 
niciun instrument, nu face versuri, nu a întocmit spot pu- 
blicitar, nu umblă cu gardă personală, nu stă la palat, 
doarme, atât cât doarme. Nu s-a remarcat prin excese şi 
aventuri extreme. Nu conduce şi nu sare din avion, nu 
face schi nautic, nu se îmbracă în costum de ofiţer cu 
banderola crucii încârligate, nu ştiu să aibă iahturi şi pro- 
prietăţi pe continente şi oceane. Nu duce el blestemul 
demolării vechiului centru al oraşului, cu Biserica Sfântu- 
lui Nicolae, mahalalele şi satele de sub streaşina urbei. Şi 
nici nu are meritul construcției noilor cartiere, cu blocuri 
de apartament normale sau de confort redus. Sau al oraşu- 
lui cu vechea tradiţie dată peste cap şi inundat de populație 
rurală inadaptată mediului urban. Dimpotrivă, industriile, 
comerțul şi meşteşugurile întreprinzătorilor de diferite 
etnii, greci, armeni, evrei, albanezi, turci, mai rar nemți, 
sârbi, bulgari, polonezi şi chiar italieni. Totul era pe 
atunci de stat şi trebuia (nu trebuia) rapid privatizat. 

În vremea mandatelor lui Pendiuc, primarul tranziției, 
„Dacia” a fost cedată comunei Mioveni, care, pe această 
cale, a devenit oraş, Petrochimia comunei Bradu, alte uni- 
tăţi şi sute de hectare de teren au fost înglobate de Ştefă- 
neşti, Bascov, de alte localităţi vecine. Dar problemele de 
spaţiu locativ, de transport, de aprovizionare rămâneau pe 
seama comunităţii piteştene care gâfâia sub această pova- 
ră nesusținută material şi financiar. Şi dacă oraşul Piteşti 
intra în tranziţie ca unul din cele mai dezvoltate din punct 
de vedere economic şi industrial, avea să piardă rând pe 
rând, ba chiar deodată Rolastul (cel care se ştia că este cel 
mai mare şi mai modern combinat de articole tehnice din 
cauciuc), Fabrica de Bere, Întreprinderea de încălțăminte, 
cele de pânzeturi şi stofe, Vinalcoolul şi multe altele mai 
mari şi mai mici până la Petrochimia numită Arpechim, 
cu Rafinării, fabrici de etilenă şi polietilenă şi alte produ- 
se unice în țară, cu căutare la export. Privatizată la prețuri 
discutabile, proprietarii de azi ai Petrochimiei cer sume 
colosale pentru răscumpărare, ba au şi început să închidă 
unele unităţi de producţie nu chiar să taie şi să transporte 
instalaţii în aliaje nobile. Toate aceste catastrofe au dus la 
diminuarea drastică a veniturilor bugetului local, la creş- 
terea cheltuielilor, la sporirea şomerilor. 

Şi aceasta în vreme ce era primar Tudor Pendiuc. L-a 
întrebat cineva dacă dă voie să se lichideze activităţi, să 
se demoleze clădiri, să se desființeze spații de producţie, 

să fie aruncaţi oameni în stradă, să se împartă terenul în 
parcele care să fie vândute pentru construcție? Poate să 
refuze? ÎL ascultă cineva? Este ca cel căruia îi intră hoţii 
în grădină şi el nu poate să facă altceva decât să privească 
cu stupoare cum i se fură 
fructele din pomi, unii 
chiar scoşi din rădăcini. 
Ei, bine, primarul nu 
poate să asiste cu indife- 
renţă la toate aceste în- 
tâmplări. Trăieşte şi el 
drama timpului său. 
Drama colectivităţii care 
l-a ales ca să o conducă. 
Drama neputinței de a 
opri dezastrele, care este, 
poate, cea mai mare. L-a 
durut inima când a trebu- 
it să aplice legea de re- 
ducere a salariilor cu 
25%, să reducă locurile 
de muncă ale bugetarilor, 
să ţină cont de acea pre- 
vedere conform căreia nu putea să fie angajat cineva de- 
cât dacă da alţi şapte inşi afară. Dar istoria nu stă să cuan- 
tifice sentimente. Ea este interesată de documente. 

Orice edil eficient îşi îndeplineşte obligaţiile pentru 
care a fost investit şi este plătit. Dar există şi primari care 
nu se mulţumesc cu atât. Sunt vizionarii care visează ca 
localitatea pe care o păstoreşte să arate mai altfel decât a 
luat-o în primire. Şi iată oraşul în care ţâşnesc fântâni ar- 
teziene de decor, una chiar muzicală, ce joacă şi se colo- 
rează pe note de simfonii, fântâni pentru aprovizionarea 
cu apă din stratul freatic, străzi fără gropi, pieţe de ali- 
mente modernizate, transportul în comun asigurat cu au- 
tobuze moderne, centrul civic pavat cu mozaic de dale şi 
pavele, bănci la fiecare pas, pe care găseşti grupuri de bă- 
trâni sau perechi de îndrăgostiți de dimineaţă până seara, 
covoare de flori şi de gazon şi chiar un pârâu între maluri 
de beton cu apă limpede dar şi peşti aurii. Chiar în aceste 
condiţii atât de grele, oraşul Piteşti poate să fie numărat 
printre cele mai frumoase şi mai moderne din ţară şi nu 
întâmplător este apreciat de călătorii străini. 

Şi altfel, putem declara că la timpul prezent avem un 
primar vizionar. Dar desigur că bilanţul final nu-l va pu- 
tea face decât istoria. Ea, singură, va hotărî, dacă Tudor 
Pendiuc rămâne, şi sub ce înfăţişare, într-o pagină de cro- 
nică. Din punctul de vedere al acestora care l-au ales în 
multe mandate consecutive, merită să poarte cu cinste 
eşarfa tricoloră la întâlnirea cu marele Voievod Mircea 
cel Bătrân şi a Sfinţilor Împărați Constantin şi Elena pe 
care îi sărbătorim în aceste zile. 

O incursiune în istoria transportului local din Pitești 


(continuarea articolului din nr. 1/2013 al revistei noastre) 


Pentru realizarea serviciului de transport public local de 
călători, Asocierea S.C. Publitrans 2000 S.A. cu Asocierea 
S.C. CNCD S.A. — Girexim Universal S.A. dispune azi de 
un parc inventar format din 111 autobuze, structurat astfel: 

- BMC 250 SLF — 80 de autobuze cu o capacitate însu- 
mată de 8.000 locuri, proprietar S.C. CNCD S.A., respectiv 
S.C. Girexim Universal S.A. 

- BMC 215 SCB -— 1 autobuz cu o capacitate de 66 lo- 
curi, proprietar S.C. Publitrans2000 S.A. 

- S.C. Publitrans2000 S.A. mai dispune de următoarele 
autobuze, aflate în proprietatea sa: 

- IKARUS 260 — 4 autobuze cu o capacitate însumată de 
328 locuri; 

- UDM 112 — 5 autobuze cu o capacitate însumată de 
495 locuri; 

- MERCEDES -— 3 autobuze cu o capacitate însumată de 
270 locuri; 

- MAZ 103 — 15 autobuze cu o capacitate însumată de 
1.470 locuri; 

- R.D. 111 — 3 autobuze cu o capacitate însumată de 201 
locuri. 

Din totalul de 111 autobuze cu care se efectuează trans- 
portul public local în municipiul Piteşti, cele 80 de autobuze 
care au făcut obiectul asocierii în vederea modernizării aces- 
tui serviciu au norma de poluare euro 4, implicit un grad re- 
dus de poluare, un număr de 15 autobuze au norma de 
poluare euro 3 şi un număr de 15 autobuze sunt non euro. La 
96 autobuze exista rampe de acces (din acestea 1 cu lift, 80 
cu înclinare laterală şi rampă acces, 15 cu rampă acces). S.C. 
Publitrans2000 S.A. a achiziționat din surse proprii un auto- 
buz cu norma de poluare euro 4. Calitatea serviciului prestat 
este asigurată şi de calitatea mijloacelor de transport folosite. 
Înnoirea parcului, ce s-a realizat odată cu încheierea contrac- 
tului de asociere, a permis creşterea calităţii serviciului. 

Activitatea de transport public local din municipiul Pi- 
teşti se desfăşoară folosind infrastructura stradală aferentă 
traseelor concesionate, autobaza cu platforma de parcare şi 
stație de carburanţi, sediul administrativ, un atelier reparații 
şi întreţinere, o staţie de inspecții tehnice, un dispecerat cen- 
tral şi 5 dispecerate marginale. Reţeaua de transport a muni- 
cipiului Piteşti s-a dezvoltat în cea mai mare parte în mod 
liniar pe direcţia Nord-Sud şi aceasta ca urmare a aşezării 
geografice a oraşului (în terase paralele cu axa centrala, fapt 
ce nu a permis o dezvoltare radială a liniilor de transport care 
este cea mai indicată în cazul transportului public de călători). 

Populaţia deservită de transportul public local la data de 
19.09.2008 din cartierele oraşului era grupată astfel!: 
Găvana — 35.840; Trivale — 24.797; Prundu — 18.641; Negru 
Vodă — 18.260; Craiovei — 15.738; Războieni — 14.992; Ca- 
lea Bucureşti — 14.284; Banat — 14.217; Central — 7.297; 
Tudor Vladimirescu — 6.654; Mărăşeşti — 4.927; Traian — 
3.966; Calea Câmpulung — 1.024; TOTAL — 180.637. 





!http:/Awww.primariapitesti.ro, 05.02.2013. 

Circulaţia autobuzelor pe liniile de transport se efectuea- 
ză în baza diagramelor de circulaţie întocmite de către secția 
exploatare. lată şi câteva date pe pentru anul 2012: 

- Populaţie deservită — 166.594 locuitori (populația mu- 
nicipiului Piteşti în 2010); 

- Suprafaţa oraşului — 40,73 kmp; 

- Număr trasee — 20; 

- Număr de stații — 116; 

- Parc inventar — 111 autobuze; 

- Număr de călători — 25.788 

- Rulaj — 5.224 mii km efectivi 

Serviciul de transport public local constituie una dintre 
funcțiile importante ale oraşului, putând fi considerat baro- 
metrul nivelului său de dezvoltare. Transportul local de călă- 
tori prin servicii regulate trebuie să răspundă unor probleme 
deosebit de complexe, cu abordare permanentă, având ca 
obiectiv optimizarea transportului în condiţiile satisfacerii 
necesităţii de mobilitate, în cadrul unui sistem de transport 
durabil, ecologic, intermodal etc. Activitatea transportului 
public local respectă legislaţia română. Legislaţia activităţii 
cuprinde legislație generală şi specifică pentru transporturile 
rutiere, transportul public local, domeniul economic financi- 
ar-contabilitate, salarizare, muncă, mediu, etc. şi este consti- 
tuită din legi, ordonanţe, ordine, norme şi regulamente. 

Principalele legi, în baza cărora funcționează transportul 
public local, sunt: Legea nr. 31 din 1990 a societăţilor co- 
merciale cu completările şi modificările ulterioare; Legea nr. 
92 din 10/04/2007 a serviciilor de transport public local cu 
completările şi modificările ulterioare; Legea 215/2001 a 
administraţiei publice locale, cu completările şi modificările 
ulterioare; Legea 51/2006 a serviciilor comunitare de utilități 
publice; O.U.G. nr. 109 din 14/12/2011, privind guvernarea 
corporativă a întreprinderilor; Ordonanţa nr. 45/2007 pentru 
modificarea şi completarea Ordonanţei de urgenţă a Guver- 
nului nr. 109/2005 privind transporturile rutiere; Regulament 
cadru de acordare a autorizaţiilor de transport în domeniul 
serviciilor de transport public local, ordin nr. 207/2007; Or- 
din pentru aprobarea Regulamentului-cadru pentru efectua- 
rea transportului public local şi a Caietului de sarcini-cadru 
al serviciilor de transport public local, ordin nr. 972/2007; 
Norma de aplicare a Legii serviciilor de transport public lo- 
cal nr. 92/2007, ordin nr. 353/2007 de aprobare; Ordonanţă 
de urgenţa privind transporturile rutiere, O.U.G. nr. 
109/2005; Ordin nr. 18/2008 privind aprobarea Normelor de 
igiena pentru transporturile de persoane. 

Serviciile de utilități publice trebuie să îndeplinească 
următoarele cerinţe esenţiale: universalitate; continuitate din 
punct de vedere calitativ şi cantitativ, în condiţii contractua- 
le; adaptabilitate la cerinţele utilizatorilor şi gestiune pe ter- 
men lung; accesibilitate egală şi nediscriminatorie la 
serviciul public, în condiţii contractuale; transparenţa şi pro- 
tecția utilizatorilor. 

Organizarea, exploatarea şi gestionarea serviciilor de uti- 
lităţi publice trebuie să asigure: satisfacerea cerinţelor canti- 
tative şi calitative ale utilizatorilor, corespunzător preve- 
derilor contractuale; sănătatea populației şi calitatea vieții; 

protecția economică, juridică şi socială a utilizatorilor; func- 
ţionarea optimă, în condiţii de siguranţa a persoanelor şi a 
serviciului, de rentabilitate şi eficienţă economică a con- 
strucţiilor, instalaţiilor, echipamentelor şi dotărilor, cores- 
punzător parametrilor tehnologici proiectaţi şi în confor- 
mitate cu caietele de sarcini, cu instrucțiunile de exploatare 
şi cu regulamentele serviciilor; introducerea unor metode 
moderne de management; introducerea unor metode moder- 
ne de elaborare şi implementare a strategiilor, politicilor, 
programelor şi/sau proiectelor din sfera serviciilor de utilităţi 
publice; protejarea domeniului public şi privat, în conformi- 
tate cu reglementările specifice în vigoare; informarea şi 
consultarea comunităților locale beneficiare ale acestor ser- 
vicii; respectarea principiilor economiei de piață, asigurarea 
unui mediu concurenţial, restrângerea şi reglementarea arii- 
lor de monopol. 

Conform prevederilor legale în vigoare, societatea oferă 
abonamente: 

1) gratuite pentru anumite categorii de cetăţeni (veterani 
război, văduve de război, invalizii de război, încadraţi în 
grade de invaliditate, marii mutilați — conform Legii nr. 
44/1994, luptătorii pentru victoria Revoluţiei din decembrie 
1989, urmaşii de erou martir — conform Legii nr. 341/2004; 

2) abonamente reduse cu 50% pentru pensionarii cu do- 
miciliu în Piteşti, pentru abonamentele pe o linie şi două linii 
şi pentru donatorii de sânge sau plasmă conform Legii 
282/2005. Acestea se acordă pe baza B.I./C.I. şi a ultimului 
cupon de pensie. 

3) abonamente cu reducere de 50% speciale pentru cetă- 
țenii municipiului Piteşti în vârstă de peste 65 de ani (se 
acordă pe bază de B.[./C.1.). Aceste reduceri sunt aprobate 
de Consiliul Local. Din surse ale bugetului de asigurări soci- 
ale sunt acoperite gratuităţile acordate unor categorii de cetă- 
țeni (Legea nr. 189/2000) pentru persoanele persecutate pe 
motive etnice de către regimurile instaurate în România în- 
cepând cu 6 septembrie 1940 până în martie 1945 şi Decre- 
tul Lege nr. 118/1990 pentru persoanele persecutate pe 
motive politice de dictatura instaurată cu începere de la 6 
martie 1945. 

4) elevii decontează abonamentele cu reducere de 50% 
prin şcoli şi facultăţi. 

De-a lungul celor peste 62 ani de existență, activitatea 
transportului public din Piteşti a fost coordonată de următoa- 
rele cadre tehnice: Trache (1964-1969), Tudorache Gheor- 
she (1969-1973), Popa Marin (1973-1980; 1990-1996), 
Popa Emil(1980-1990), Salomia Ionel (1996-2000), Paras- 
chiv Stemate (2000), Roman Aurelian (2000-2008), Rotaru 
Manuel (2008-prezent). Alte sectoare au fost coordonate de 
directorii tehnici Dina Emil, Barbu Alexandru sau sunt coor- 
donate de directorul economic Berinde Elena. 

Au fost în exploatarea serviciul de transport public din 
Piteşti tipuri de autobuze de tipul: SKODA RO 706, T.V.1, 
MTD, T.V. 2, T.V. 2U M 20, T.V.2U SR 211, T.V.71R, 
T.V. 20 U, T.V.2 R, SKODA KAROSA SM 11, IKARUS 
280, IKARUS 260, I.K. 4, DAC 117 UD, DAC 112 UDM, 
ROMAN UD 112, ROMAN RD 111, ROMAN RDM 109, 
MERCEDES, MAZ 103, BMC 250 SLF BELDE, BMC 215 
SCB PROBUS. Alte tipuri de autovehicule ce au mai fost 
utilizate ca taxiuri şi/sau diverse — Pobeda, Volga M 21, 
Volga 21 K, Warsawa 202, Warsawa 203, Moskvici 408, 
IMS, Dacia 1100, Dacia 1300, Dacia 1310, FIAT 128, ARO 
243, ARO 244, Dacia 1304, Dacia 1307, Dacia LOGAN ber- 
lină, Dacia LOGAN MCV, SKODA Octavia Tour, Ford 

Transit FAD6. Autocamioane, tractoare, furgoane etc.: fur- 
gon TV, Molotov GAZ 63, GAZ 69, SR 101, SR 131, SR 
132 M, SR 113, SR 116, ZIS 151, Multicar, Cisterne, re- 
morci, mare parte din gama autocamioanelor ROMAN, gre- 
der autopurtat cu lamă, tractor U650. 






































Fig. 10. Anii '70, autobuz SKODA KAROSA SM 11 

Fig. 11. Anii '80, cursă rapidă Maxi-Taxi cu autovehicul TV — 
şofer Botoacă Dorel 





Fig. 12. Anii '90, autobuz românesc DAC 112 UDM - 
şofer Botoacă Alexandru 


Tabel cu date statistice legate de activitate de la înfiinţare până în prezent 



























































































































































Nr, Au Parc Km. utili C.U.P. Călători Km. simpli Număr 
inventar (mii) % transportaţi (mii) de trasee de trasee 

l. 1951 5 53 434 4 l 

2. 1955 12 455 2.521 30,5 

3. 1960 17 1.105 7.460 66,5 

4. 1961 21 1.641 8.537 68 

5, 1962 26 1.704 9.394 412 

6. 1963 40 1.993 10.178 39,6 

7. 1964 42 2.671 13.093 Sl 

8. 1965 53 2.801 13.991 55 

9. 1966 66 3.283 75,l 18.000 64,5 

10. 1967 141 4.661 74,8 21.000 91,5 

1]. 1968 145 6.163 75,9 25.920 121 

12. 1969 154 7.734 76,5 29.539 151,9 

13. 1970 176 8.058 77,2 38.034 191,8 

14. 1971 191 9.007 78,4 41.550 214 

15. 1972 226 9.152 73,5 43.747 217,9 

16. 1973 253 10.505 69 50.344 252,6 22 

17. 1974 260 10.991 75,l 59.918 283,5 25 

18. 1975 237 10.772 78,1 58.469 286,7 26 

19. 1976 224 9.950 80,3 59.377 226,2 23 

20. 1977 250 10.241 82,6 60.897 226,5 23 

21. 1978 243 10.281 81,3 58.903 235,2 24 

22. 1979 226 9.637 75,3 55.965 230 24 

23. 1980 309 11.305 69 69.545 377 43 

24. 1981 265 10.495 75 65.232 379 46 

25, 1982 228 8.987 76 71.500 332 

26. 1983 218 6.761 75 69.302 332 

PI 1984 208 6.187 73 62.268 332 

28. 1985 204 6.171 72 62.441 332 

29. 1986 204 6.475 75 67.199 334 

30. 1987 194 6.398 58.033 340 

31. 1988 197 6.264 57.923 399 

32. 1989 189 6.341 60.227 384 

33. 1990 171 6.223 51.770 308 

34. 1991 156 5.720 64 63.265 

35. 1992 157 6.11] 68 

36. 1993 166 6.146 68 

37. 1994 164 6.190 68 

38. 1995 117 5.105 TI 41.294 

39. 2000 112 4.665 km. efectivi 22.760 25 

40. 2005 90 km. efectivi 63 11.167 16 

4l. 2010 IRI! 5.179 km. efectivi 77 25.682 168,03 19 

42. 2011 ll 5.327 km. efectivi 78 24.666 173,23 19 

Între integrare şi discriminare — imaginea publică 
a ţiganului în societatea piteşteană din a doua jumătate 
a secolului al XIX-lea şi la începutul secolului al XX-lea 


Societatea piteşteană din a doua jumătate a secolului al 
XIX-lea şi de la începutul secolului al XX-lea, ca şi orice 
altă comunitate urbană din spaţiul românesc, se caracteriza 
printr-o mare diversitate etnică. Astfel, potrivit unei statistici 
din 1860, în Piteşti existau 1.239 de case locuite de români, 
bulgari, sârbi, germani, unguri, ţigani, evrei, armeni. Se ob- 
servă printre locuiitorii altor etnii stabiliți în Piteşti şi țigani. 
Țiganii sau romii sunt o populaţie de origine indiană care a 
emigrat spre Europa din secolul al IX-lea!. Pe teritoriul ro- 
mânesc sunt atestaţi din secolul al XIV-lea”. 

Denumirile sub care este cunoscută această comunitate 
sunt cele de „țigan”, care înseamnă „rob” sau „sclav”, de 
„rom”, în limba română şi de „rromi”, în limba romani, lim- 
ba vorbită de această comunitate. În articol voi utiliza atât 
termenul de „ţigan”, în sens etnic, cât şi pe cel de „rom”. 

Deşi romii au sosit ca populaţie liberă pe teritoriul româ- 
nesc, nu se ştie în ce condiţii au ajuns în stare de robie, înde- 
plinind diverse servicii pe lângă curţile boiereşti, fie erau 
robi domneşti, fie erau robi ai mănăstirilor, lucrând moşiile 
cu care acestea erau înzestrate îndeobşte de către domnie. 

Populaţia romă a fost eliberată din robie în decursul se- 
colului al XIX-lea în Moldova şi Ţara Românească, înainte 
de unirea Principatelor din 1859. 

Ovidiu Moţ, autor al lucrării Piteşti, o istorie în date“ 
identifică specificul ocupaţiilor locuitorilor Piteştiului în 
funcție de etnia acestora. Astfel, autorul afirmă în lucrarea 
menționată că ocupațiile ţiganilor erau acelea de servitori, 
lăutari, fierari, salahori, autorul concluzionând că aceştia o 
duceau mai greu în libertate decât în robie. 

Referiri la relațiile piteştenilor cu grupurile de romi, denu- 
miţi ţigani în documente, din oraşul Piteşti în epoca modernă se 
regăsesc în arhivele Primăriei oraşului în secolul al XIX-lea, 
pentru anul 1868, şi în secolul următor, în anii 1909-1911. 

În septembrie 1868 se înregistrează o plângere către pri- 
marul Piteştiului a unui localnic. Acesta relatează: „O mul- 
țime de țigani goniţi de prin comunele de unde erau înscrişi 
au invadat marginile oraşului şi s-au stabilit cu bordeie, cu 
corturi iar alții în case risipite pe la marginea comunei, cu 
voia proprietarilor. Ţiganii au şi vite şi mai ales râmători şi 
de aceea, în câmpia după dealul dulapurilor” şi chiar afară 
din raion e râmat de porcii lor”. În continuare se arată în 
aceeaşi plângere că s-au înregistrat reclamaţii verbale din 
partea vecinilor că nu mai pot ține păsări şi chiar lucruri, 
pentru că acestea li s-au furat din jurul caselor. Se specifică: 
„aceşti țigani sunt toţi din liniile Bradu şi Furdueşti, acei tâl- 
hari vestiți ce ţineau drumurile şi care au comis multe omo- 
ruri şi din care pe mulți i-a hrănit Comuna în temniță mai 
mulţi ani”. Ţiganii sunt acuzaţi în acelaşi document de fur- 
tişaguri şi de faptul de a fi „mijlocitori pentru alți hoţi”. 
Pentru îndepărtarea acestor neplăceri, autorul reclamaţiei are 
şi o serie de propuneri. Una din aceste propuneri, radicală, 
este izgonirea lor „până nu îi apucă iarna şi să se ducă la 
comunele unde au locuit”. Autorul îşi expune în continuare 

temerile legate de aşezarea țiganilor în Piteşti: „numărul lor 
e mic, dar va creşte prin căsătorii, rudenii, prin traiul liber; 
sunt şi prăsitori, astfel încât comuna va fi locuită în scurt 
timp o parte din ţigani — ceea ce înseamnă cheltuieli pentru 
comună cu arestarea, cu copiii lepădaţi, căutare de bolnavi 
prin spitaluri, înmormântări etc.”"%; comuna va fi păgubită, 
în opinia autorului, şi prin păşunatul fără plată la care vor 
recurge țiganii. Totuşi, acelaşi autor pare să-i accepte pe ţi- 
gani doar vara, când pot veni la lucru, „dar fără vite sau râ- 
mători”!!. Piteşteanul cere Consiliului comunal să nu se 
primească stabilirea străinilor în oraş „până nu spun locul de 
unde vin, biletul de identitate, meseria, mijloacele de trai, 
certificatul de închiriere, actul de proprietate al casei sau al 
prăvăliei”?. De asemenea, trebuiau stabilite regulamente şi 
întreprinse recensăminte scrupuloase. 

După cum se observă, se pot desprinde din scrisoarea 
acestui localnic păstrată în documentele Primăriei câteva as- 
pecte legate de imaginea pe care figanul o avea în societatea 
piteşteană şi, de ce nu, în societatea românească în general în 
secolul al XIX-lea, imagine care nu s-a schimbat prea mult, 
din păcate, nici în secolul următor. În primul rând, ţiganii 
sunt identificaţi cu răufăcătorii: hoţi, criminali. În al doilea 
rând, sunt asociaţi cu o sursă de dezordine: nu respectă re- 
guli: porcii lor râmă peste tot, păşunează fără a plăti taxele 
prevăzute, se stabilesc în zone periferice, fără să ceară per- 
misiunea autorităților. Se subliniază totuşi că aşezarea ţiga- 
nilor în anumite case s-a făcut cu acordul proprietarilor. În al 
treilea rând, ţiganii sunt percepuți ca o forţă demografică: au 
invadat Comuna, sunt prăsitori, astfel încât ceilalți locuitori 
vor fi copleşiţi de numărul mare al nou-veniţilor. În general, 
sunt percepuți ca o povară pentru ceilalți locuitori ai Piteştiu- 
lui, deşi, în anumite împrejurări, vara, ar fi nevoie de forța 
lor de lucru. 

Discursul piteştenilor despre ţigani nu se schimbă nici la 
o distanță de o jumătate de secol. Astfel, în mai 1909, prima- 
rul Piteştiului prezintă un referat în Consiliul comunal în ca- 
re remarcă aspectul oraşului: „înconjurat de sălaşe ţigăneşti, 
foarte murdare şi cu un aspect detestabil, mai ales pe lângă 
apa Argeşului şi în vecinătatea liniei ferate”"?. În continuare, 
primarul afirmă că „aceşti țigani constituie un pericol per- 
manent pentru oraş” pentru că din rândul lor provin „cei mai 
renumiţi hoţi”. Regăsim aşadar aceeaşi catalogare a ţiganilor 
ca în 1868, în reclamaţia făcută atunci primăriei de un locuitor 
obişnuit al oraşului. Deşi trecuse o generație, mentalitățile re- 
feritoare la ţigani ale piteştenilor nu se schimbaseră! 

Măsurile pe care le propune primarul în 1909 sunt mai 
radicale: „să fie aşezaţi țiganii pe un loc mai retras din moşia 
oraşului, ca embaticari”!5. Pe baza acelui referat al primaru- 
lui, se găseşte un loc pentru strămutarea ţiganilor, anume 
„platoul de lângă cimitirul izraelit”!€, care trebuia parcelat în 
loturi de 10 m lăţime şi 30 de metri lungime, rezultând 260 
de parcele pentru 260 de familii. Se propunea perceperea 
unei chirii anuale, timp de şase ani, după care loturile reve- 

neau în folosință deplină chiriaşilor. Decizia finală a Primă- 
riei este luată la 21 octombrie 1909 şi prevede parcelarea 
unei suprafeţe de 10 ha din moşia oraşului, în apropiere de 
cimitirul ebraic, în loturi de 300 m” pe care să se construias- 
că o casă şi o curte după „modelul indicat de comună”! 
Mutarea țiganilor trebuia efectuată până la 1 martie 1910, 
timp în care trebuiau să-şi construiască şi case. Pentru loturi- 
le primite aceştia trebuiau să plătească o sumă de 300 de lei, 
în rate egale, pe parcursul a 15 ani. Intervalul temporar re- 
zervat pentru ridicarea de locuinţe este foarte scurt şi nein- 
spirat ales (lunile respective sunt unele de toamnă şi iarnă, 
improprii construcțiilor). 

Între timp, Primăria a luat măsura de a dărâma locuinţele 
insalubre din oraş pentru a grăbi mutarea, măsură care îi ne- 
mulţumeşte pe unii locuitori din strada cimitirului Sfântul 
Gheorghe. Aceşti locuitori se adresează prefectului, cerându-i 
acestuia permisiunea de a-şi aşeza bordeiele unde vor crede ei 
de cuviință, deoarece au fost mutați de patru ori, în condițiile 
în care şi ei plăteau dările către stat „ca orişicare om”!$. 

Hotărârea primarului Dumitrescu de a-i strămuta pe ţi- 
gani la marginea oraşului, pe lângă faptul că este discrimina- 
torie, îi nemulțumeşte şi pe unii dintre locuitorii Piteştiului, 
în special pe proprietarii de case de închiriat, pentru că pierd 
astfel banii proveniţi din chirii”. 

Cu toate protestele, măsura este dusă la îndeplinire. Do- 
vadă sunt cererile către primărie pentru loturile alocate unor 
familii numeroase, cu şase şi opt copii. Pentru a urgenta mu- 
tarea, Primăria le oferă strămutaților şi un ajutor de 40 de lei 
pentru construirea de case, pentru care comuna a deschis un 
credit extraordinar de 1.000 de lei pentru bugetul anului 
1910/1911". 

Pe locurile puse la dispoziţie de Comuna Piteşti s-au mu- 
tat doar 88 de familii, dintre care numai 28 de familii şi-au 
construit câte o locuinţă, restul de 60 de familii neridicân- 
du-şi o construcţie, locuind probabil în stil seminomad, în 
cort. Străzile din Piteşti după care s-au mutat locuitorii la 
marginea oraşului, la nord de cimitirul evreiesc, au fost: 
Ceaprazari, Gării, Târgul din Vale, Libertăţii, Cimitirului, 
Eliade Rădulescu”. 

Noul cartier astfel rezultat nu era un exemplu de convie- 
țuire paşnică. Existau disensiuni chiar între familiile strămu- 
tate, în interiorul comunităţilor de romi. Astfel, la 14 aprilie 
1911 s-au înregistrat plângeri către primar din partea a opt 
familii, stămutate din spatele morii din Târgul din Vale. 
Plângerile locuitorilor sunt: „nu putem trăi alături de cei din 
Ceaprazari” (strămutați din Ceaprazari, n.n) pentru că „ne 
insultă, ne bat noaptea, ne strică casele, fură şi nu vor să ştie 
de nici o autoritate”. Cele mai mari nemulțumiri sunt sem- 
nalate primarului la 22 octombrie 1911 de către 60 de per- 
soane care reclamă că, în locul loturilor bune, promise de 
primărie, au primit pământ insuficient, aşa încât nici pentru 
corturi nu este suficient, „nu avem loc pentru răzoare, zarza- 
vaturi” şi deşi li se promisese că sunt scutite de dări pentru 
trei ani, „deja perceptorul cere bani””. 

Ce s-a întâmplat cu această comunitate piteşteană în anii 
următori, nu se mai ştie din documentele păstrate sau cerce- 
tate până acum. Analiza stării de spirit a locuitorilor Piteştiu- 
lui, reieşită din cercetarea celor câteva fragmente păstrate în 
documentele Primăriei, conduce la câteva concluzii referi- 
toare la relaţiile existente între piteştenii obişnuiţi ai Piteştiu- 
lui, între autoritățile locale şi romi, la imaginea publică a 
ţiganului în societatea piteşteană, în general. 

O primă concluzie este existenţa intoleranţei unei anumi- 

te categorii de piteşteni față de comunitățile de romi. Astfel, 
aceste comunități erau strămutate (evacuate forțat am putea 
spune în termeni moderni) la periferia oraşului. Aceasta era 
o practică devenită curentă în epoca respectivă. Astfel, un 
reprezentant al etniei rome evacuate declară că a fost strămu- 
tat a patra oară, cu toate consecințele care decurg de aici: 
întreruperea legăturilor sociale, starea de insecuritate perma- 
nentă în care această comunitate trăia, sentimentele de infe- 
rioritate resimțite de această comunitate într-o perioadă în 
care românii adoptaseră în 1866 o Constituţie care proclama 
egalitatea tuturor în drepturi. O parte dintre cei strămutați 
aveau o slujbă, pentru că unul dintre romii evacuaţi declară 
că „suntem plătitori de dări, ca şi oricare locuitor”, dar to- 
tuşi, şi acea parte era evacuată. 

O altă concluzie se referă la starea de sărăcie în care ţi- 
ganii locuiau. De asemenea, se pot constata în rândul piteş- 
tenilor majoritari acea teamă de celălalt pe care ţiganii o 
inspirau, precum şi o serie de stereotipii de gândire care, din 
păcate se regăsesc şi astăzi la anumite segmente ale societății 
româneşti, cu toate eforturile pe care statul român le depune 
pentru integrarea acestei comunități””. Din păcate, tratamen- 
tele discriminatorii la care era supusă această comunitate, 
chiar din partea autorităţilor locale, nu a fost în măsură, cel 
puţin în epoca studiată, să favorizeze integrarea grupurilor 
de romi, deşi, timid, transpare din tonul documentelor, nevo- 
ia de integrare, de angajare a acestora. Rezistenţa față de 
această tendinţă provine din acea conotaţie negativă pe care 
țiganul o avea în societatea piteşteană, identificat, în general, 
cu un distrugător al ordinii, al autorităţii. 


NOTE 


! Petcuţ, Petre, Petre, Florin-Manole, „Istoria romilor”, în Istoria romilor 
din România, material dedicat învăţătorilor, editura Human Dynamics, fe- 
bruarie 2008, p.3 

Ibidem 

3 Ibidem, p.7. Astfel, prima lege care a desființat sclavia unei categorii 
de romi a fost adoptată în Țara Românească în 16 martie 1843, respectiv 
legea „pentru desființarea dajnicilor de sub administraţia Vorniciei temniţe- 
lor şi trecerea lor sub administraţia ocârmuirilor de judeţe”.”Legiuirea pentru 
emanciparea tuturor ţiganilor din Principatul Ţării Româneşti” a fost pro- 
mulgată la 20 februarie 1856. În Moldova, o astfel de lege a fost adoptată la 
22 decembrie 1855, numită „legiuirea pentru desfințarea sclaviei, regularea 
despăgubirei şi trecerea emancipăților la date”. 

i Moţ, E. Ovidiu, Piteşti, o istorie în date, Editura Pământul, 2008, p.57 

5 Dulapul este scrânciobul, leagănul. 

* Direcţia Generală a Arhivelor Statului, filiala Argeş, fond Primăria Pi- 
teşti, ds. 17/1868,bidem, £.15 

7 Ibidem 

5 Ibidem 

? Ibidem 

'9 Ibidem 

"! Ibidem 

* Ibidem 

'5 Ibidem, ds. 28/1909-1911, f. 1 

'* Ibidem 

' Ibidem 

'€ Ibidem, £. 3 

"7 Ibidem, £/7 

'5 Ibidem, f. 10, 11 

Ibidem, £. 17 

* Ibidem, £. 18,19,23,24 

si, Ibidem, f.33,35. Este interesantă pentru o statistică şi lista cu numele 
celor strămutați: Chiaria, Oaie, Cobzaru, Gheorghe, Andrei, Anghel, Comă- 
nescu, Rizea, Vlăsceanu, Munteanu, Rudaru, Piroi, Gărăgău, Nedelea, Preda, 
Ciobotaru, Burcea etc. 

* Ibidem, £. 39 

*5 Ibidem, £. 44 

Guvernul României a adoptat „Strategia de incluziune a cetățenilor 
români aparținând minorităţii romilor pentru 2012-2020” care prevede inter- 
venţii ale statului pe mai multe paliere: educaţie, formare profesională şi 
ocupare, sănătate, locuit şi mică infrastructură, cultură, infrastructură socială. 

Evoluţia învățământului în Pitești între anii 1892-1914 


prof. drd. Constantin Vărăşcanu, prof. Marius Chiva 


Legislaţia şcolară. După constituirea statului național şi 
dobândirea independenţei se constată o preocupare tot mai 
constantă pentru problemele de învățământ şi de educaţie. Se 
căutau noi forme pentru organizarea şi consolidarea învăţă- 
mântului românesc, căruia legea din 1864 îi fixase cadrul 
instituţional. Procesul de unificare a instrucţiunii publice s-a 
amplificat şi s-a adâncit, în semnificaţiile lui majore, într-o 
nouă ambianță ideologică, prin dobândirea unei viziuni uni- 
tare, limpede asupra învățământului românesc, când, prin 
votarea, în 1893, a proiectului de lege propus de Take lones- 
cu, s-a modificat organizarea învățământului primar, diversi- 
ficat în şcoli de cătune, primare inferioare, primare superi- 
oare şi cursuri primare complementare şi de „repetire”. 
Obligativitatea şcolară pentru copii a fost mărită de la 7-8 
ani la 12-14 ani, cu un regim de preferinţe „pentru băieți” şi 
pentru „copiii de părinţi români”. 

Prin legea din 1893, s-a imprimat întregului învățământ 
primar un caracter mai practic, prin introducerea lucrului 
manual în şcoli, prin organizarea de ateliere şcolare şi prac- 
tică agricolă. O altă lege novatoare , elaborată în 1896, opera 
lui Petru Poni a dus la îmbunătăţirea programelor de învăţă- 
mânt în şcolile normale şi la înfiinţarea grădinițelor în medi- 
ul rural. 

În 1898 a apărut o nouă lege, completată în 1901, 1903, 
1908 şi 1909, opera datorată lui Spiru Haret, „omul 
şcoalelor” şi care a constituit baza organizării învățământu- 
lui până la legea din 19247. Dezbaterile noii legi s-au desfă- 
şurat timp de două luni (ianuarie şi februarie 1898) în 
Adunarea Deputaţilor şi 12 zile în Senat (în luna martie). 

Această lege a redat unitatea învățământului secundar, 
împărțit, după 1893 în şcoli secundare clasice şi şcoli secun- 
dare reale. Haret a împărțit şcoala secundară în trei secții: 
reală, clasică şi modernă. A înlocuit bacalaureatul cu exa- 
menul de absolvire, pentru a înlocui memorarea cu utilitatea 
(cu dicționare şi manuale pe masă), care a funcționat până în 
1925. A introdus cursul de admitere în clasa | gimnazială, 
învățământul secundar fiind stabilit la 8 clase, în două cicluri 
(inferior şi superior). Legea din 1898 a durat până în 1928 
pentru organizarea învățământului mediu şi superior”. În 
consens cu această lege, profesorii liceului din Piteşti au ce- 
rut să se dea o importanță mai mare studiului limbii române 
şi istoriei naţionale“. 

Învăţământul public primar. Ca şi în perioada dinainte 
de 1892, învățământul primar urban se dezvoltă mai mult 
decât cel rural, numărul absolvenţilor şcolilor urbane fiind 
mult mai mare decât al şcolilor rurale. Cu toate acestea, nu 
toate şcolile primare urbane aveau o bază materială cores- 
punzătoare. De localuri proprii beneficiau doar Şcoala de 
băieţi nr. 1, construit în 1840, dar care, în decursul timpului 
şi din cauza lipsei de întreținere curentă, devenise necores- 
punzător şi Şcoala de băieţi nr. 2 din Piteşti (din 1894). 
Şcoala de băieți nr. 3 a funcţionat în casele închiriate pe 
strada Craiovei (din 1892), apoi în casele lui Ion Teodoru 
din Bulevardul Elisabeta (din 1894) şi în casele lui Gheorghe 
Teodoreanu din strada Craiovei (din 1896). Şcoala de fete 
nr. l a avut un local propriu, începând cu anul 1894, constru- 

it din fondurile donaţiei „Nicolopolu”, în care, după anul 
1970 au funcţionat atelierele — şcoală ale Liceului Nicolae 
Bălcescu. Şcolile primare de fete nr. 2 şi nr. 3 funcționau în 
localuri închiriate, necorespunzătoare?. 

Într-o notă adresată primarului la 30 ianuarie 1906, di- 
rectorul Şcolii primare de băieţi nr. 1, 1.l. Teodorescu, men- 
ționând că localul nu se mai poate repara îi solicită sprijinul 
„pentru ca să se construiască un nou local pentru această 
şcoală”. La 24 august 1908, din iniţiativa primarului oraşu- 
lui, Nicolae Gh. Dumitrescu, profesor de geografie la liceu, 
s-a pus piatra fundamentală a noii şcoli primare de băieţi nr. 
1, în prezenţa oficialităților locale şi a lui Spiru Haret, minis- 
trul instrucţiunii publice. Noul local a fost executat de antre- 
prenorul Salvatore Rosazza din Piteşti, după un plan trimis 
de Primăria Capitalei, primar al Bucureştilor fiind argeşea- 
nul Vintilă Brătianu. Noul lăcaş de învățământ a fost inaugu- 
rat în octombrie 1909, în prezența lui Ion I.C. Brătianu, 
primul ministru al ţării, care îşi susținuse aici examenele 
pentru clasele I-IV. Noua clădire, amplasată în curtea vechii 
şcoli, pe actuala stradă Ion C. Brătianu a rămas, timp de câ- 
teva decenii, cea mai reprezentativă instituţie de învățământ 
primar din Piteşti. Construcţia va fi demolată după cutremu- 
rul din 1977'. 

Noul local dispunea de „şase săli de clasă şi dependinţe”, 
aşa cum rezultă dintr-un memoriu adresat de conducerea 
şcolii (director fiind acum D. Constantinescu) Ministerului 
Instrucțiunii Publice şi Cultelor, la 30 mai 1910. În docu- 
ment se solicită aprobarea ca Şcoala de băieţi nr. 1 Piteşti să 
poarte numele primului institutor şi fondator al acesteia, Ni- 
colae Simonide „magistrat, inspector de şcoale, decorat cu 
medalia „Marea Cruce” la anul 1878”. Ca urmare a aprobă- 
rii memoriului de către Minister, la 15 decembrie 1910, re- 
gele Carol I semnează decretul care la articolul I precizează: 
„Şcoala primară nr. 1 de băieți Piteşti va purta pe viitor nu- 
mele Şcoala primară «Nicolae Simonide»”. 

În această şcoală cu îndelungată tradiţie, au studiat multe 
generaţii de elevi, din rândurile cărora s-au ridicat, de-a lun- 
gul anilor, personalități remarcabile, în toate domeniile de 
activitate. Dintre aceştia amintim pe: Ion C.Brătianu, lon 
I.C. Brătianu, Armand Călinescu (foşti prim-miniştri ai Ro- 
mâniei), C. Dobrescu-Argeş, Dinu I.C. Brătianu (oameni po- 
litici), C. Zaharescu, Petre Vintilescu, Mihai A. Antonescu 
(profesori universitari), lon Pillat, Tudor Teodorescu — Bra- 
nişte, Alexandru Bădăuţă (scriitori), Constantin Christescu, 
Marin S. lonescu (generali), Alexandru Bogdan — Piteşti (co- 
lecționar şi critic de artă), Vasile M. Brezeanu (actor). 

Câţiva învăţători piteşteni au fost autori de manuale şco- 
lare: C.G. Mielcescu a colaborat la elaborarea unui manual 
de geografie a judeţului, P. Rădulescu şi Ilie Iliescu sunt au- 
torii unor manuale de geografie, iar Tatiana Bobancu este 
autoarea unui abecedar”!. 

În anul 1901 a fost elaborat Regulamentul pentru funcți- 
onarea cantinelor şcolare. În anul următor a luat fiinţă Socie- 
tatea cantinelor şcolare din judeţul Argeş. Ea a avut un rol 
important în strângerea fondurilor pentru înființarea cantine- 
lor şcolare. Astfel, în 1902, Societatea a înființat o cantină 

pentru elevii şcolilor primare din oraşul Piteşti, avându-l ca 
preşedinte pe Ion Teodorescu, directorul Şcolii de băieţi nr. 
1. În decembrie 1903, la cantină serveau masa zilnic între 
150 şi 300 de elevi”. 

Metodele de predare s-au perfecţionat continuu, materia- 
lul didactic s-a îmbunătăţit, învăţământul devenind, într-a- 
devăr, o realitate în majoritatea şcolilor. Un rol important a 
revenit, în acest sens, revizorilor, al căror număr a crescut. 
Unul dintre aceştia a fost C. Dianu, care-şi începe activitatea 
de revizor prin trimiterea, la 6 aprilie 1897, a unei foi volan- 
te intitulată Principii şi precepte pedagogice, care să fie la 
îndemâna fiecărui învăţător ca un preţios îndreptar pentru 
buna pregătire şi desfăşurare a lecţiilor'*. 

Învăţământul primar privat. Învăţământul privat s-a 
dezvoltat conform principiului lui Spiru Haret ca acesta să 
devină „un ajutor preţios pentru învățământul public”. În ju- 
deţul Argeş, acesta s-a desfăşurat în oraşele Piteşti, Câmpu- 
lung şi Curtea de Argeş. Cele mai multe şcoli primare 
private se aflau în oraşul Piteşti. Acestea au fost: 

Şcoala romano — catolică îşi continuă activitatea cu două 
secții: maghiară şi germană. Avea sediul pe strada Şerban 
Vodă nr. 155, avându-i ca directori pe W. Kaluga (1900 — 
1911) şi G. Miiller (1912 — 1914). A funcționat ca şcoală 
mixtă, cu programa statului. Cursurile erau predate în limbi- 
le maghiară, germană şi română'”. 

Şcoala evanghelică — luterană situată pe Bulevardul Eli- 
sabeta nr. 4, era mixtă, având trei cadre didactice şi elevi de 
diferite etnii. În anul şcolar 1909 — 1910 în şcoală învățau: 
12 români, 32 austrieci, 9 unguri, 6 evrei, 2 italieni, 2 greci, 
1 bulgar, 1 polonez şi 1 armean'?. 

Şcoala calvină (reformată) — ungară funcţiona pe strada 
Şerban Vodă, nr. 107. Directorii şcolii au fost: G. Gaboy 
(1901-1905), T. Laszlo (1905 — 1911), L. Varga (1911- 
1914). Şcoala era mixtă, cursurile se desfăşurau după siste- 
mul din Ungaria, cu şase clase într-o singură sală'€. 

Şcoala israelită a funcţionat ca şcoală mixtă, cu progra- 
ma statului. La inspecția din anul 1914, nivelul pregătirii 
elevilor era corespunzător!” 

Institutul de fete Dochia Tomescu era bine organizat, dar 
taxele şcolare erau ridicate. Elevele erau atât interne, cât şi 
externe. Cadrele didactice erau recrutate din şcolile publice. 
Aici se predau în plus față de alte şcoli limbile franceză, 
germană, precum şi pianul'*. 

Institutul de fete Teodora Gheorghiu era situat pe strada 
Brătianu nr. 65, fiind o şcoală de prestigiu. Până în 1905 a 
fost condus de Teodora Gheorghiu, iar din 1906/1907 acesta 
a fost condus de Elena Bănescu, aceasta asociind-o din 1907 
pe Ecaterina Constantinescu. Taxele şcolare erau ridicate, 
fapt ce determină prezenţa unui număr mic de eleve. Şcoala 
avea şi o grădiniță de copii”. Alţi copii erau pregătiți în fa- 
milie şi în luna iunie susțineau examene la şcolile publice. 
Aşa proceda în 1902 poetul Ion Pillat, care solicita susținerea 
examenelor pentru clasa I respective clasa a II-a de către copiii 
săi Nicolae şi Florica la şcoala de băieți nr. 1 din Piteşti”. În- 
vățământul privat în mediul urban a luat amploare, numărul 
elevilor crescând, în oraşul Piteşti, de la 221, în anul şcolar 
1899-1900, la 274 elevi în anul şcolar 1913-1914”. 

Şcoala medie. În anul 1912 a apărut legea pentru înfiin- 
ţarea şcolilor medii de băieţi şi fete în oraşe şi comune mai 
mari. Pe baza acesteia, la 1 septembrie 1912 s-a înființat 
Şcoala medie din Piteşti numai cu clasa I. profesori au fost 
numiţi: Gh. Stănescu-Delar, institutor, profesor de litere şi 
director, Ilie Iliescu, institutor, pentru partea ştiinţifică. Nu- 

mărul elevilor care au frecventat şcoala a fost mic, fapt ce 
întăreşte concluzia lui Eliodor Constantinescu că şcolile me- 
dii nu corespundeau nevoilor reale ale progresului nostru în 
această perioadă”. Şcoala medie era în realitate un gimnaziu 
mai prost organizat şi încadrat, un refugiu pentru elevii care 
nu reuşeau la admiterea în liceu. Astfel, în anul şcolar 
1912/1913 au fost înscrişi la clasa I 72 de elevi, din care au 
promovat doar 54. În anul şcolar 1913/1914, la clasa I au 
fost înscrişi 54 elevi, din care au promovat 23, iar clasa a 
II-a a fost frecventată de 18 elevi,din care au promovat 17. 
În anul şcolar 1914/1915 a fost înființată şi clasa a III-a, dar 
numărul elevilor, la toate clasele este în descreştere. 

Învăţământul profesional. În martie 1899, Legea asu- 
pra învățământului profesional a fost votată şi aprobată în 
Parlamentul României, atât în Camera Deputaţilor, cât şi în 
Senat. S-a creat astfel cadrul instituțional care a contribuit la 
înființarea unui mare număr de şcoli profesionale elementare 
şi inferioare. 

Şcoala profesională de fete din Piteşti a tost înfiinţată la 
1 septembrie 1897, devenită în noiembrie 1899, Şcoala 
Teiuleanu, după numele familiei care a donat 800 de pogoa- 
ne de pământ şi o pereche de case pentru întreţinerea aceste- 
ia”. După 1900, şcoala a fost preluată de către stat. Şcoala 
avea durata de 5 ani şi două secţii: rufărie şi croitorie, la ca- 
re, în 1908, se adaugă un atelier de ţesătorie şi broderie ro- 
mânească. Numărul elevelor era ridicat, provenind atât din 
mediul urban cât şi rural. Multe absolvente s-au încadrat în 
fabrici şi societăți economice, altele ca maestre de lucru ma- 
nual la şcolile primare rurale”. 

La 3 octombrie 1899, a fost deschisă la Piteşti o Școală 
elementară particulară, iniţiatorul acesteia fiind Grigore T. 
Coandă, directorul Băncii Populare”. Şcoala a funcţionat 
într-o aripă a liceului şi era ajutată cu fonduri de către Came- 
ra de Comerţ şi Primăria Piteşti. 

Din 1906 şcoala şi-a încetat activitatea, Ministerul având 
o nouă şcoală, la început cu 3 profesori, apoi cu 5 în 
1906-1907, apoi cu 12 în 1911-1912. Numărul elevilor pro- 
movaţi era modest: 61 din 135 elevi înscrişi în 1912-1913. 
Materiile studiate erau: limba română, contabilitatea, măr- 
furi, istoria, geografia, caligrafia, productologia şi practica. 
Elevii făceau practică în magazinele din oraş, câte 3 ore du- 
pă amiaza. De la 1 noiembrie 1907 s-au deschis cursurile 
şcolii de adulţi, cu 36 de tineri, majoritatea de la magazinele 
din oraş”. 

Şcoala inferioară de meserii din Piteşti a fost înființată 
de institutorul [lie Iliescu la 1 septembrie 1900. Şcoala a 
funcționat într-o sală a liceului. De la 1 octombrie 1902, 
şcoala a fost preluată de Minister, fiind organizată ca şcoală 
inferioară de meserii, cu 3 secții: lăcătuşerie, tâmplărie şi 
tinichigerie. A funcționat în case închiriate, având câte un 
atelier pentru fiecare secție. La sfârşitul fiecărui an se reali- 
zau expoziţii cu vânzare a obiectelor confecționate de 
elevi”. 

Alte şcoli. Școala de cântăreți bisericeşti din Piteşti şi-a 
deschis porţile la 1 octombrie 1897 din iniţiativa preoţilor 
din judeţ, organizați în societatea „Frăția”. A funcţionat în 
localul protoieriei, iar din 1899, în chiliile bisericii „Greci”. 
În 1905 a fost inaugurat noul local al şcolii, pe strada Brătia- 
nu, nr. 17, având trei săli de clasă şi o cancelarie. Personalul 
şcolii era format din preoți, numiţi de episcop. În 1912 şcoa- 
la a fost desfiinţată”. 

Piteşti — reşedinţă domnească medievală 


În mai multe documente s-a afirmat că Piteştiul a înde- 
plinit rolul de reşedinţă domnească încă din timpul primilor 
Basarabi. În lucrarea Istoria Bucurescilor, istoricul piteştean 
G. Ionescu Gion arăta că de la 1315 Piteştii au devenit cetate 
de scaun a Basarabilor ca şi Curtea de Argeş, Câmpulung 
Muscel, Târgovişte şi Bucureşti. În condicele de la mănăsti- 
rile Cozia şi Tismana sunt consemnate hrisoave emise din 
aceste oraşe sau cetăţi în secolele XIV şi XV. 

După 1388, domnii Ţării Româneşti au avut printre ora- 
şele de reşedinţă şi Piteştii. Mircea cel Bătrân, pe lângă mo- 
rile domneşti pe care le-a stăpânit în Piteşti, a posedat unele 
clădiri, terenuri cu vii şi alte proprietăți prin împrejurimi. Se 
spune că domnitorul ar fi construit şi două biserici: una pe 
locul unde există astăzi biserica domnească Sf. Gheorghe, 
ctitorie a domnitorului Constantin Şerban, şi o altă biserică 
construită în 1408, biserica Sf. Dumitru şi Sf. Nicolae, în 
satul Valea Rea, la capătul vestic al străzii Baloteşti din car- 
tierul Găvana!. 

Mircea cel Bătrân a construit, lângă Piteşti, în satul Bu- 
deasa, pe dealul Văcăreasca o cetățuie, care se păstrează până 
astăzi, pentru refugiu sau odihnă numită „La Cetate”, „Cetatea 
Jidovilor” sau „Cetatea (cula) lui Mircea”. Aceasta a fost con- 
struită pe locul unor vechi construcții geto-dacice din sec. 
II-IV”. Unii domnitori ai Țarii Româneşti au locuit în reşedin- 
ţa temporară de la Piteşti, în clădirile din curtea domnească 
sau în alte case din împrejurimi. Aici au fost redactate diferi- 
te documente de către dieci (scriitori, grămătici) ai cancela- 
riei domneşti pe timpul domnitorilor: Basarab cel Tânăr 
(1477-1482) la 16 august 1481. Mihnea cel Rău la 1 noiem- 
brie 1504 a emis un hrisov „la Ştefăneşti în Podgorie” unde se 
presupune că exista o casă domnească. La 1 aprilie 1510 (sau 
1511) Vlad cel Tânăr emite un act în care se consemnează 
pentru prima dată calitatea de oraş a Piteştiului”. 

Neagoe Basarab (1512-1521) a emis mai multe docu- 
mente, 19, în cancelaria sa din Piteşti. Primul este datat din 
3 noiembrie 1516, iar ultimul din 11 iulie 1519. Ela constru- 
it o nouă curte domnească în zona Geamăna, fapt constatat 
din actul din 22 noiembrie 1517: „Şi eu, Moisi scriitor, care 
a scris în noile curți din oraşul Piteşti””. Informaţia este foar- 
te prețioasă, deoarece confirmă că oraşul Piteşti a avut şi îna- 
inte curţi domneşti folosite ca reşedinţă temporară a 

voievozilor din Ţara Românească. Ridicarea noilor curți s-a 
realizat în forme şi proporţii ce depăşeau programul unei re- 
şedinţe locale. Acest fapt reiese din forma de exprimare a 
actelor domneşti: „Şi eu, Florea, carii am scris în minunatul 
foişor al Pitiştilor” (18 ianuarie 1518); „Eu, Danciul cel mic 
între diaci, care am scris în minunatul scaun în Piteşti” (6 
mai 1519). Toate aceste indicii subliniază intenția lui Nea- 
goe Basarab de a acorda Piteştilor funcţia de capitală a Ţării 
Româneşti, ceea ce rezultă şi din caracterul de scaun menţi- 
onat pentru prima dată în actul din 6 mai 1519. Domnitorul 
Neagoe Basarab a purtat corespondenţa, din Piteşti, cu ora- 
şele Braşov şi Sibiu. S-a păstrat o scrisoare datată 26 august 
1516 trimisă braşovenilor“. Pe lângă limba slavonă, în can- 
celaria domnească de la Piteşti a fost folosită şi limba latină. 
La 18 decembrie 1518, Neagoe Basarab s-a adresat sibieni- 
lor în limba latină, printr-o scrisoare expediată din Piteşti. 

Din reşedinţa din Piteşti au fost scrise documente dom- 
neşti şi în timpul voievozilor: Radu de la Afumaţi 
(1522-1529), ginerele lui Neagoe Basarab, la 2 septembrie 
1528; Vlad Înecatul (1530-1532) a scris din cetatea Piteşti la 
2 mai, 28 mai, 14 iulie şi 10 august 1532. Pătraşcu cel Bun 
(1554-1557) tatăl lui Mihai Viteazul, la 5 iulie, 6 iulie 1555, 
28 aprilie 1556, şi 17 iuie 1557 a scris în „scaunul de la Pi- 
eşti”. Cancelaria lui Mihai Viteazul (1593 — 1601) a emis 
acte şi în oraşul Piteşti, folosit de domnitor ca reşedinţă tem- 
porară. Domnitorul Simion Movilă (1600-1602) a expediat 
două scrisori din Piteşti la 1 şi 5 noiembrie 1601.Două acte 
redactate în Piteşti sunt şi din vremea domnitorului Matei 
Basarab (1632-1654). În hrisovul din 18 mai 1645, Matei 
Basarab a întărit lui Opriş un lot de pământ în Sămara (sat ce 
aparţine localității Poiana Lacului) printr-o carte în care se 
specifică: „Scris la pod la Piteşti”. Tot la 18 mai 1645, Matei 
Basarab a dat un răvaş către 12 boieri hotarnici pentru a ale- 
ge sarcinile unor mănăstiri, în Izvorani, actul „fiind scris la 
pod la Piteşti”*. 

Stabilirea locului unde se aflau curtea sau curțile dom- 
neşti din Piteşti reprezintă o altă problemă dificilă pentru 
cercetători. Sursele documentare şi arheologice cunoscute în 
momentul de față nu constituie decât într-o mică măsură la 
formularea unor supoziții demne de a fi luate în consideraţie. 
Sunt unele indicii despre existenţa unor curți sau case proba- 

bil domneşti în anumite zone ale oraşului: în centrul oraşu- 
lui, lângă biserica domnească Sf. Gheorghe, ctitorie a dom- 
nitorului Constantin Şerban (1656), între actualele străzi 
Domnița Bălaşa, Victoriei, Piaţa Vasile Milea, ar între b-dul 
Republicii şi zona Târgul din Vale o altă curte domnească, 
Curtişoara lui Matei Basarab. Documentele şi tradiția ne 
spun că biserica domnească Sf. Gheorghe din centrul oraşu- 
lui s-a ridicat pe terenurile domneşti care se întindeau până 
la râul Argeş. 

Localizarea curții domneşti a lui Neagoe Basarab ar fi în 
zona sudică a Piteştiului, până la pârâul Geamăna Mică 
(Turceşti). Nu sunt date clare privind această locație. În plus, 
pârâul Geamăna (satul Prundu) din actele medievale (Gea- 
măna Mare de astăzi) este confundat uneori cu pârâul Dârzul 
(marginea veche sudică a Piteştilor), numit frecvent astazi 
Turceşti, Valea Teiului sau Geamăna Mică. Pârâul Dârzului 
este afluent direct al Argeşului şi nu al pârâului Geamăna 
Mare. Morile medievale menţionate în documente se aflau 
atât pe cursul şi la gura Dârzului (confluenţa cu Argeşul), cât 
şi pe valea sau la gura pârâului Geamăna Mare. Curtea dom- 
nească din Piteşti şi clădirile aferente s-au ruinat şi au dispă- 


rut în perioada numeroaselor şi distrugătoarelor războaie tur- 
co-austro-ruse de la finele secolului XVII-lea şi până la în- 
ceputul secolului al XIX-lea. Ca si pentru vechimea aşezării, 
caracterul tardiv al acestor menţiuni este rezultatul soartei 
triste pe care a avut-o de-a lungul veacurilor arhivele şi do- 
cumentele din ţările române. 

Campania electorală a Blocului Partidelor Democrate 
(B.P.D.) în Pitești — 1946 


Ultimele zile ale lunii ianuarie 1946 au adus cu ele şi 
primele întruniri şi manifestații oficiale ale partidelor politi- 
ce: Blocul Partidelor Democrate-comuniştii şi Opoziţia-Par- 
tidul Naţional Ţărănesc, Partidul Naţional Liberal şi Partidul 
Social Democrat- Titel Petrescu 

Aceste întruniri trebuiau însă să se desfăşoare în confor- 
mitate cu reglementările stricte impuse de autorități care 
precizau: 

- cele care se țineau în săli închise nu aveau nevoie de 
o autorizație specială. Dar ele urmau a fi supravegheate 
„prin informatori”. 

- cele de stradă aveau nevoie de o autorizaţie prealabi- 
lă a poliţiei locale care se va informa asupra intențiilor mani- 
festanţilor ca nu cumva să aibă „caracterul unor acte de 
provocare” şi să nu tulbure liniştea publică!. 

În desfăşurarea manifestaţiilor autorizate, nu erau îngă- 
duite „Acte jignitoare la adresa națiunilor şi armatelor aliate, 
autorităților române sau naționalităților conlocuitoare, pre- 
cum şi demonstraţii cu caracter antidemocratic'”. Cu alte 
cuvinte, manifestațiile şi mitingurile nu puteau să facă altce- 
va decât să aducă osanale armatei sovietice de ocupație, gu- 
vernului impus în mod samavolnic regelui şi țării, să nu ia 
atitudine împotriva manifestațiilor antiromâneşti din Ardeal 
şi să se conformeze regulilor democraţiei originale dorite de 
comunişti. 

Campania electorală a fost una violentă atât în plan ver- 
bal, cât şi în planul violenţelor fizice. Discursul „tovară- 
şului” Gheorghe Gheorghiu-Dej, rostit cu prilejul Anului 
Nou, a început cu un atac la adresa P.N.Ţ. şia P.N.L: „Cei 
care în ţara noastră au încercat să transforme România 
într-un măr al discordiei între aliaţi, toate forțele reacționare 
care au încercat să uneltească împotriva păcii au primit răs- 
punsul nimerit în realizările de la Moscova [...]'”. In conti- 

nuarea discursului său, liderul comunist avertiza: 
„Consolidarea democraţiei prin desăvârşirea epuraţiei în 
aparatul de stat, în întreprinderi publice şi particulare, prin 
judecarea mai departe şi aspra condamnare a criminalilor de 
război”. 











Nicolae Ceauşescu la un miting electoral în campania electorală 
din 1946 (Fototeca comunismului românesc, cota: 1/1946) 


Acelaşi ton şi aceleaşi idei vor caracteriza şi discursul 
unui alt „tovarăş”, Gheorghe Apostol, preşedintele Confede- 
rației Generale a Muncitorilor din România, ţinut la radio, 
tot cu prilejul zilei de Anul Nou: „Desigur că ţara noastră ar 
fi făcut paşi mult mai mari înainte pe calea reconstrucției, 
dacă reacţiunea internă nu ar fi provocat dificultățile cunos- 
cute... Să terminăm odată cu parazitismul speculanților... 
Aşa şi numai aşa vom determina epurarea aparatului de stat, 
a instituţiilor şi întreprinderilor de elementele fasciste şi re- 
acţionare”. 

Ziarul Armatei Roşii „Grai Nou”, varianta în limba ro- 
mână, în comentariul său din 19 ianuarie 1946, se ridica îm- 
potriva reacționarilor „care încearcă să afle cât de departe 

pot merge în folosirea libertăţilor democratice [...]. Atari 
încercări nu pot fi îngăduite”. 

Aceeaşi publicaţie, la 24 ianuarie 1946 îi critica pe aceia 
care pledau „pentru dreptul fascismului de a participa în via- 
ţa publică din România. Otrava fascistă nu se va evapora pe 
neaşteptate, odată cu primele raze de libertate”€, 

Şi tot un ziar militar, dar al Armatei Române, „România 
liberă şi independentă”, ziarul unităților militare din Regiu- 
nea Muntenia, Olt şi Dobrogea, publica un articol în aceeaşi 
lună, cu titlul „Cine sunt reacționarii?”: ...ei reacționarii în 
frunte cu Maniu şi Brătianu, împroaşcă venin şi încearcă să 
compromită democraţia şi guvernul de largă concentrare 
democratică al D-lui P. Groza [...]!. 

Atacul concentrat asupra liderilor şi membrilor P.N.Ţ. şi 
P.N.L., era susținut sistematic de politrucul Silviu Brucan, în 
rubrica pe care o administra cu autoritate din ziarul 
„Scânteia” — „Politica la zi”. Părerea acestui personaj male- 
fic pentru poporul român era că: Iuliu Maniu și Constantin 1. 
C. Brătianu erau fariseii democraţiei!” În fiecare număr al 
organului de presă al P.C.R.., erau prezentate liste cu numele 
persoanelor epurate însoţite de comentariile în spiritul 
„luptei de clasă” ale politrucului amintit. 

Mitingurile au continuat în Capitală. În ziua de 4 august 
1946, pe stadionul „Giuleşti” a avut loc o „„mare adunare 
populară”, iar pe stadionul Sportiv Municipal, un miting la 
care a vorbit Miron Constantinescu”. Cu această ocazie s-au 
strigat lozinci ce au îmbrăcat forma unor adevărate catrene 
precum „Loată gaşca ciocoiască/Vrea războiul să domneas- 
că/Pentru pacea-nfloritoare/Puneţi ştampila pe «Soare»!” 

Lozincile cu îndemnul „Votaţi Soarele” se găseau pe zi- 
duri, pe garduri sau pe tramvaie. Până şi tricourile echipei de 
fotbal C.F.R. Rapid erau inscripționate cu „,Votaţi Soarele!” 
Au fost tipărite chiar cărți poştale cu sloganul „Trăiască vic- 
toria B.P.D. în alegeri!”. 

La un astfel de miting, primul-ministru Petru Groza a 
spus tranşant de data aceasta că în cazul în care victoria 
B.P.D. nu se întrezăreşte, „nu va fi nevoie să fie ucise mai 
multe persoane, ci numai una sau două în fiecare capitală de 
Judeţ”. Totodată, el i-a avertizat pe ţărani că „vor împărți 
soarta reacționarilor dacă nu văd lumina (soarelui)”"". 

Privitor la desfăşurarea campaniei electorale a B.P.D. şi 
a Opoziţiei, ordinele ministrului de interne Teoharie Geor- 
gescu deveniseră drastice. Elementele active trebuiau lichi- 
date, depistarea acestora făcându-se cu ajutorul agenţilor 
infiltrați în rândul partidelor de opoziţie. Politica electorală a 
autorităților viza două componente: pe de-o parte propagan- 
da susținută pentru B.P.D., iar pe de altă parte, slăbirea Opo- 
ziției prin diferite metode şi mijloace. 

Două documente, ambele emise de secretariatul P.C.R., 
pot fi aduse ca şi argumente: 

„LI. Partidul Comunist Român. Secretariatul General Nr. 
3/456 

Către responsabilul de ... 

Trebuie să luaţi măsurile necesare pentru extinderea pro- 
pagandei aşa cum a fost decisă de P.C.R. 

Şefii de echipă care au fost înfiltrați în grupurile reacțio- 
nare urmează să-şi intensifice activitatea, provocând disensi- 
uni printre membrii partidelor de opoziție: Maniu, Brătianu, 
Titel Petrescu. 

Totdeauna trebuie să răspândească suspiciunea printre 
membrii reacţiunii şi să raporteze săptămânal sciziunile ob- 
ținute. 

Munca trebuie îndeplinită de aşa natură ca să împiedice 

descoperirea membrilor înfiltrați, dar dacă sunt descoperiţi, 
un atac viguros trebuie dus prin presă contra membrilor in- 
fluenţi ai reacţiunii. 

Secretari responsabili: Gheorghe Gheorghiu-Dej, V. Luca” 

„IL. Motto: Nu trebuie permis nici unui reacţionar să în- 
chidă calea P.C.R. 

Comitetul Central P.C.R. 

Strict confidenţial Nr. 4573/1946 

Secretarilor responsabili ai P.C.R. din regiunea... 

1. Urmare a deciziei Comitetului Central al P.C.R. de a 
constitui o gardă înarmată, de încredere, aceasta trebuie să 
fie recrutată din membri de încredere ai Tineretului comu- 
nist, care să îndeplinească următoarele condiţii: 

a) De preferință, necăsătorit. 

b) Să aibă serviciul militar satisfăcut şi cunoştinţa per- 
fectă a folosirii armamentului greu de infanterie. 

c) Să fi dat dovadă că este un om de încredere. 

d) Să fie gata să îndeplinească orice misiune. 

2! [ta] 

3. Garda înarmată trebuie să fie la dispoziţia partidului, 
dar pentru a preveni protestele reacţiunii, trebuie ţinut cont 
de următoarele reguli: 

a) Pentru un scurt timp poliţia se va abţine de la orice 
activitate de securitate, permiţând hoților să fure bunurile 
cetăţenilor. 

b) Lumina străzilor trebuie neglijată, în aşa fel ca cetă- 
ţenii să ceară întăriri polițienești pentru a face față hoților, în 
acest scop trebuie să luaţi măsuri incitând presa locală să 
ceară constituirea de gărzi înarmate. 

c) Aceste gărzi trebuie formate ţinând cont de prevede- 
rile paragrafului menţionat mai sus şi trebuie să acţioneze 
numai în interesul partidului. 

d) Trebuie să se înarmeze un număr cât mai mare de 
muncitori care vor fi folosiţi la timpul potrivit pentru intere- 
sul partidului. 

e) Odată constituită garda înarmată, ne veţi trimite liste- 
le aderenţilor pentru a autoriza atât dispozițiunile pentru 
garda muncitorească, ce pot fi aduse la cunoştinţa populației, 
cât şi cele confidențiale privind garda de siguranţă. 

Secretar gen. Gh. Gheorghiu-Dej” 

„Gărzile patriotice” constituite conform unor asemenea 
ordine nu vor fi altceva decât adevărate batalioane de asalt 
împotriva Opoziţiei în viitoarea campanie electorală. Cinis- 
mul comuniştilor nu cunoştea limite. Pentru a-şi vedea obi- 
ectivul îndeplinit, acela de a câştiga alegerile, autoritățile 
sacrificau siguranța cetăţenilor, aruncând practic ţara, din 
acest punct de vedere, în haos. De altfel, „gărzile patriotice” 
erau constituite, în general, din oameni certaţi cu legea şi 
care conform planului comuniştilor, deveneau „garda de si- 
guranţă a partidului”. 

Campania electorală a B.P.D. s-a făcut pe fondul creşte- 
rii intensității acţiunilor de epurare şi a represiunii. Funcţio- 
narii statului erau supuşi presiunii pentru a se înrola într-unul 
din partidele proguvern. Ministrul justiţiei a trimis o circula- 
ră prin care cerea tuturor instanțelor să suspende acțiunile 
introduse de cei epurați pentru a fi repuşi în drepturi şi astfel 
să nu poată vota!!. 

Acţiuni deosebit de violente determinate de intervenţia 
„Sărzilor patriotice” asupra liderilor şi simplilor simpatizanți 
ai opoziţiei s-au produs în toată ţara. 

În general, campania electorală în cele două judeţe, Ar- 
geș şi Muscel, a cunoscut două etape: până în mai 1946 — 
când s-au produs acţiuni de clarificare şi realizare a unor ali- 

anţe electorale, şi a doua — din mai până în noiembrie 1946, 
când au avut loc confruntări electorale care au îmbrăcat de 
multe ori forme deosebit de grave. 

Tactica adoptată de P.C.R. în această campanie a fost 
stabilită în cadrul Plenarei C.C. a P.C.R. din 25-28 ianuarie 
1946. În vederea trecerii la îndeplinirea hotărârilor acesteia, 
la 10 februarie 1946 a avut loc plenara lărgită a Comitetului 
Judeţean Argeş al P.C.R., la care au participat 52 de delegați. 
În conducerea organizaţiei județene Argeş se aflau, printre 
alţii, lon Buzescu — secretar, Teodor Bachide, lon Stoian, 
Elias Iosif, Gheorghe Boncea, Nicolae Leu, Virgil Beni- 
sache, Petre Năstăsescu, Florea Ispas şi alţii”. 

În cadrul plenarei amintite „s-au hotărât sarcini referitoa- 
re la întărirea pe mai departe a colaborării organizațiilor po- 
litice ale clasei muncitoare în cadrul Frontului Unic Mun- 
citoresc, o mai largă conlucrare practică a comuniştilor cu 
gruparea de stânga a organizației judeţene a P.S.D., în vede- 
rea pregătirii participării pe aceleaşi liste în alegerile parla- 
mentare, precum şi în lupta contra reacţiunii manisto-bră- 
tieniste”. De asemenea, Comitetul Judeţean Argeş a hotărât 
„să acționeze pentru întărirea muncii sindicale, alegerea în 
comitetele de fabrică a unor elemente cinstite şi devotate gu- 
vernului democrat-popular, desăvârşirea reformei agrare şi 
pregătirea unor manifestații de masă prilejuite de aniversarea 
unui an de la instaurarea guvernului dr. Petru Groza”. 

Plenara mai propunea măsuri şi acţiuni „în vederea mări- 
rii producției, întărirea disciplinei, a demascării sabotorilor 
din fabrici şi a curăţirii aparatului de stat prin scoaterea ele- 
mentelor potrivnice guvernului democrat”. 

Conform celor hotărâte în cadrul plenarei amintite, s-a 
trecut la organizarea de mitinguri şi adunări populare pentru 
promovarea programului şi a candidaţilor Blocului. Acestea 
erau organizate cu prilejul diverselor evenimente. Astfel, în 
ziua de 15 februarie 1946, la Depoul C.F.R. din Piteşti, în 
sala teatrului comunal din localitate, dar şi la Întreprinderea 
Textilă din Găvana, au avut loc adunări de comemorare a 
luptelor ceferiştilor din anul 1933. Au participat 100 de oa- 
meni, „membrii ai diferitelor partide democratice care au 
folosit prilejul pentru a susține guvernul dr. Petru Groza, 
unitatea de acţiune a clasei muncitoare, mai buna organizare 
a producției, lupta deschisă cu duşmanii poporului””?. 

La 18 februarie 1946, în centrul oraşului Piteşti a vut loc 
o „adunare politică” electorală organizată de Comitetul Ju- 
deţean Argeş al P.C.R. Cu acest prilej, vorbitorii „au susținut 
politica de refacere economică a ţării, precum şi hotărârea 
puterilor aliate de a recunoaşte guvernul dr. Petru Groza”"*. 

Aşa cum se stabilise în cadrul plenarei din 10 februarie 
1946, „populaţia judeţului Argeş a sărbătorit cu entuziasm şi 
încredere sub semnul unităţii politice democratice, la 6 mar- 
tie, un an de la instaurarea guvernului popular-revoluţionar 
condus de eminentul om de stat dr. Petru Groza”. În acest 
sens, la Piteşti, „peste 7.000 de oameni au luat parte la adu- 
nările şi mitingurile în care s-a manifestat sub lozinci de 
mulţumire adresate guvernului”"?. 

O asemenea manifestaţie dedicată evenimentului de la 6 
martie 1945 a avut loc şi la Câmpulung Muscel. Aici şi-au 
făcut prezenţa lon Gheorghe Maurer şi reprezentanţi locali ai 
P.C.R., P.S.D., Partidul Naţional Popular, Frontul Plugarilor. 
În faţa celor 300 de participanţi, „ei şi-au unit glasurile în 
favoarea progresului României, pentru sprijinirea guvernului 
democrat”. O altă întrunire dedicată sărbătoririi aceluiaşi 
eveniment a avut loc în oraşul Curtea de Argeş, „în cadrul 
căreia 2.000 de cetăţeni au sărbătorit cu multă însuflețire 

împlinirea unui an de activitate a guvernului Petru Groza” -. 


Pe fondul aceluiaşi scenariu petrecut la centru, organiza- 
ţia judeţeană a P.C.R., a declanşat acțiunea de scindare a 
P.S.D. Încă din 19 februarie 1946, a avut loc întâlnirea con- 
ducerii locale P.C.R. — Argeş cu o grupare a P.S.D., şi astfel 
„s-au pus bazele principiale ale colaborării acestora în vii- 
toarele alegeri parlamentare”. 

Comuniştii argeşeni au desfăşurat o intensă activitate în 
scopul preluării P.S.D. şi a punerii sale în slujba intereselor 
lor. În acest sens, la 5 aprilie 1946, a avut loc o nouă plenară 
a Comitetului Judeţean P.C.R. Argeş care a stabilit, printre 
altele, „mobilizarea maselor la luptă contra reacţiunii, spriji- 
nirea acțiunilor de stânga din cadrul organizaţiei locale a 
P.S.D., precum şi intensificarea muncii de atragere a noi 
membri şi simpatizanți ai partidului comunist”. Cei care au 
luat cuvântul la această plenară îi numeau duşmani de moar- 
te pe „țărăniştii şi brătienii care sunt în mare fierbere şi faţă 
de aceste acțiuni ale lor trebuie să răspundem uniţi cu toate 
forțele F.N.D. O atenţie deosebită trebuie acordată colaboră- 
rii ample cu social-democraţii”"*. 

În cadrul organizației locale a P.S.D., încercările comu- 
niştilor de a prelua controlul partidului s-au lovit de intransi- 
genţa conducerii social-democrate în frunte cu preşedintele 
Traian Novacovici. Acesta s-a manifestat deschis împotriva 
colaborării cu P.C.R., susținând ideea intrării independente 
în campania electorală. Printr-o lovitură de forță, grupul ră- 
mas fidel lui Constantin Titel Petrescu a fost izolat, iar con- 
ducerea P.S.D. Argeş a fost preluată de adepţii colaborării cu 
P.C.R.: Radu Paiacevschi, lon Betle, Emil Diaconescu, Ni- 
colae Constantin, Constantin Nicolau. 

Manifestaţiile şi întrunirile cu caracter electoral au conti- 
nuat la Piteşti, când avea loc „sărbătorirea unui an de luptă” 
a Diviziei a II-a Voluntari „Horia, Cloşca şi Crişan”. La ma- 
nifestația din ziua de 7 aprilie 1946, au participat pri- 
mul-ministru Petru Groza, ofiţeri cu funcții politice precum 
Emil Bodnăraş, Valter Roman, lacob Teclu, Mircea Haupt, 
reprezentantul Casei regale, gen. C. Niculescu, locţiitorul 
preşedintelui Comisiei Aliate de Control, gen.-col. sovietic 
Susaikov, gen. Constantin Nichita, comandantul Diviziei, 
precum şi primarul oraşului Piteşti, Theodor Bachide şi alte 
oficialități locale”. 

„Un mare număr de locuitori ai oraşului Piteşti au parti- 
cipat la această adevărată adunare reprezentativă a armatei 
noastre populare, născută în lupta împotriva fascismului, 
pentru libertate şi democraţie. După ce divizia de voluntari a 
fost decorată de către Sovietul Suprem al U.R.S.S. cu 
„Victoria împotriva Germaniei hitleriste”, au vorbit coman- 
dantul diviziei, gen. Constantin Nichita, gen. Mihai Lascăr, 
gen. Vasiliu Răşcanu şi gen.-col. Susaikov, care au felicitat 
pe bravii ostaşi români, care alături de armata sovietică au 
luptat cu sinceră şi ardoare patriotică până la victoria finală 
împotriva Germaniei fasciste”. În cuvântul său, Petru Groza 
a făcut apel către armată şi către populaţie: „Să ne ajutaţi 
pentru ca împreună să consolidăm noile aşezări ale Români- 
ei libere, independente şi democratice”. 

Un alt prilej electoral l-a constituit sărbătorirea zilei de 
1 Mai. Cu această ocazie, în centrul Piteştiului s-a desfășurat 
un miting la care au participat militari din cadrul Regimentu- 
lui 4 Infanterie Voluntari şi din Regimentul 7 Auto-Moto 
Voluntari şi locuitori ai oraşului. Cu acest prilej, au luat cu- 
vântul reprezentanți ai organizaţiilor locale ale P.C.R., 
P.S.D. şi sindicatelor „care au scos în evidenţă, atât cuceriri- 
le obținute de guvernul democrat cât şi marile probleme care 

frământau populaţia muncitorească a oraşului — lipsa de ali- 
mente, a materiei prime în industrie, menţinerea producţiei 
la un nivel încă scăzut şi ca urmare salarii mici făcându-se 
prin aceasta un apel la unificarea forțelor progresiste în lupta 
împotriva reacţiunii”. 





1 Mai 1946. Gheorghe Gheorghiu Dej, Petru Groza, Gh. Tătărăscu, 
Kavtaradze, G.ral col. Susaikov, Teoharie Georgescu, Lucrețiu 
Pătrăşcanu (Fototeca comunismului românesc, cota: 6/1946) 


În urma desfăşurării mitingului din ziua de | mai 1946, 
comandantul secund E.C.P. al Regimentului 4 Infanterie Vo- 
luntari, lt. Dumitru Boloca, a întocmit un raport informativ. 
Raportul său prezenta aspecte pe care propaganda de partid nu 
le amintise nici măcar într-o frază: Căpitanul Surdu s-a ex- 
primat că „Nu s-a strigat «Trăiască regele», pentru-că n-au 
vrut comuniştii deşi poporul îl vrea pe rege” iar locuitorii 
s-au întrebat de ce nu s-a pus la mitingul din oraş şi portretul 
Maiestăţii şi de ce nu s-a strigat «Trăiască Regele». 

Lt. Dumitru Boloca aminteşte de asemenea: La manifestaţie 
o parte a populaţiei civile s-a indignat prin faptul că un mem- 
bru al Partidului comunist, a dat ordin unui gardian să aresteze 
câţiva copii care au strigat lozinca «Trăiască M.. Regele»”. 

În aceeaşi zi, | mai 1946, o acțiune asemănătoare a avut 
loc şi la Câmpulung Muscel. Adresându-se Comitetului Cen- 
tral al Frontului Unic Muncitoresc, „participanţii au dat asi- 

gurări privind unitatea întregii muncitorimi muscelene în 
lupta comună pentru cauza poporului, a muncitorilor manu- 
ali şi intelectuali”. 
Din documentele prezentate rezultă o concluzie valabilă 
pe tot timpul desfăşurării campaniei electorale a B.P.D. 
Într-un fel se produceau aceste mitinguri în realitate — numă- 
rul mic de participanţi din rândul populaţiei civile, ostilitatea 
faţă de autorităţi şi reprezentanții Blocului — şi în alt mod 
erau prezentate de propaganda oficială: participare masivă 
(2.000, 3.000, 7.000 de persoane), entuziasm față de dis- 
cursurile oficialităților etc. 
(va urma) 


NOTE 

Piteştiul în timpul ocupației germane (1916-1918) 


După doi ani de neutralitate (1914- 1916), ţara noastră a 
intrat în primul război mondial alături de statele Antantei 
pentru satisfacerea dezideratului naţional de unificare a tutu- 
ror provinciilor locuite de români. Zona oraşului Piteşti, nu- 
mită în planurile strategice „Inima Argeşului”, a devenit în 
anii războiului un spațiu important pentru regruparea şi diri- 
Jarea unor mari unități militare ale armatei române sau ina- 
mice, angajate în luptele din Carpaţi, de pe Olt, Argeş şi în 
bătălia Bucureştilor din noiembrie 1916. În urma evenimen- 
telor de pe front, prin ordinul de zi din 12 noiembrie 1916, 
apărarea oraşului Piteşti a fost încredinţată grupului condus 
de Constantin Prezan, din cadrul Armatei | Română. Tot în 
ziua de 12 noiembrie 1916 s-a creat o comisie locală, forma- 
tă din membrii Consiliului Comunal şi din mai multe per- 
soane importante de toate naționalităţile, care urmau să 
hotărască predarea oraşului, pentru a nu fi distrus de inamic; 
în zilele de 13 şi 14 noiembrie 1916, autorităţile au părăsit 
oraşul, îndreptându-se către Moldova. 

Cu toate acţiunile de ordin militar, combinate cu eforturi- 
le cetăţenilor, oraşul Piteşti a fost ocupat de trupele germane 
la 16 nov. 1916. La orele 9 dimineaţa, Comisia constituită în 

acest scop a predat oraşul trupelor germane, care au ocupat 
în întregime localul Primăriei, unde au instalat Comandatura 
Germană nr. 272!. Trupele de ocupaţie nu au permis recupe- 
rarea arhivelor, registrelor şi birourilor, au distrus mare parte 
din arhivă, iar mobilierul a fost distrus sau furat în întregime, 
până la plecarea lor din oraş. 

O dată cu ocupaţia germană, viața economică prosperă a 
Piteştilor a fost dezorganizată, iar modul şi nivelul de viaţă 
al locuitorilor grav afectate. Traiul s-a scumpit, majoritatea 
articolelor produse în ţară au ajuns la preţuri exagerate, iar 
produsele din import se vindeau la preţuri incredibile. A luat 
amploare specula cu produse de primă necesitate, s-au în- 
mulțit îngrijorător furturile, tâlhăriile, spargerile, jafurile, 
crimele, iar fenomenul mituirii a ajuns la cote alarmante. 
Mizeria şi sărăcia s-au extins, numeroase familii solicitând 
ajutoare materiale pentru hrană, îmbrăcăminte şi încălțăminte. 

Fenomenul rechiziţiilor pentru trupele de ocupaţie a cu- 
prins toate instituțiile publice şi peste jumătate din locuinţele 
particulare. Odată cu instalarea Comandaturii Germane, 
Primăria îşi va muta sediul într-un alt local din oraş, pentru 
utilizarea căruia va plăti chirie. Şcolile primare nr. 1, 2 şi 3 

băieţi şi nr. 1, 2, 3 fete au fost rechiziționate de trupele germa- 
ne pentru birouri, cartiruire şi spitale, mobilierul a fost distrus 
în întregime, iar imobilele grav deteriorate. Serviciul salubrită- 
ţii şi secția de pompieri au fost ocupate de trupele germane, 
care au luat cu forța: 25 de cai de la salubritate şi pompieri, tot 
furajul — 150.000 kg fân şi 45.000 kg ovăz, o trăsură nouă 
„Victoria”, 20 perechi de hamuri noi, 10 perechi boi, căruțe, 
furtunul din cauciuc, diferite garnituri, unelte, pompe, îmbră- 
căminte etc., ce se aflau în serviciul oraşului. 

În oborul şi târgul săptămânal, germanii au distrus zidă- 
ria gheretelor, uşile, ferestrele, învelitoarea, împrejmuirea şi 
porțile, în cimitirul oraşului s-a distrus împrejmuirea de circa 
1200 m..., zăvoaiele oraşului au fost tăiate, iar în parcul Tri- 
vale pavilionul — bufet a fost devastat, iar o parte din pădu- 
rea ce-l înconjura — tăiată. S-au adus importante pagube la 
Magazia de scule şi materiale a Serviciului tehnic, la Servi- 
ciul apelor şi la Uzina de pompare a apei, de unde germanii 
au luat sau au distrus steagurile tricolore, scule ce serveau la 
servicii de alimentare şi canalizare, lemnăria care servea 
pentru tribune la serbări naţionale, târnăcoape, roabe, lopeţi, 
sape, cazmale, topoare, lanterne, lămpi, frânghii, lanţuri, îm- 
brăcăminte specială pentru vizitarea canalelor. De asemenea, 
militarii germani au deteriorat motoarele „Diesel”, au ridicat 
pompele fântânilor instalate pe străzi, au instalat ateliere de 
fierărie şi potcovărie şi au transformat fostele clădiri în gara- 
Je pentru automobile. De la Hala de alimente şi sera de flori 
au ridicat aparate de nichel şi alamă, aparatele şi instalațiile, 
abatorul oraşului a fost ocupat şi folosit pentru sacrificii de 
animale în favoarea trupelor germane, iar macaralele, lanţu- 
rile şi aparatele de tăiat au fost distruse. 

Judecătoria oraşului va fi ocupată şi transformată în ofi- 
ciu poştal al trupelor germane, mobilierul distrus şi zidăria 
deteriorată, vor fi ocupate Băile comunale, unde maşinile şi 
mobilierul au fost distruse în întregime”. Planul oraşului, in- 
strumentele şi planşele de măsurătoare vor fi distruse şi va fi 
ridicat în totalitate stocul de făină pe care orașul îl avea dis- 
ponibil. Străzile Piteştilor au devenit impracticabile datorită 
marilor greutăți transportate de trupele germane, a materiale- 
lor de război şi a camioanelor care străbăteau oraşul după 
bunul plac. Dintre unităţile industriale care existau înainte de 
război, în timpul ocupaţiei au funcţionat numai cinci şi anu- 
me : două mori, o fabrică de pielărie şi două ateliere mecani- 
ce, toate aflate sub administrația germană. 

Rechiziţiile, obligațiile pentru întreținerea armatei germa- 
ne, scumpetea, specula, lipsa de alimente, de îmbrăcăminte şi 
încălțăminte etc. au agravat condițiile de viață ale piteştenilor, 
iar aproape jumătate din numărul caselor au fost folosite de 
armata germană“. Ordinul Poliţiei Piteşti din 25 iulie 1917 ară- 
ta că în „majoritatea caselor mari au fost încartiruiți ofiţeri sau 
grade inferioare, iar proprietarii erau obligaţi a pune la dispo- 
ziţia încartiruiţilor cele mai bune camere şi bunuri”. 

Prin Ordinul 2618 din 16 august 1917, Poliţia oraşului Pi- 
teşti „,...aminteşte tuturor locuitorilor oraşului, conform ordo- 
nanței nr. 64 din 30 ianuarie 1917 că înzestrarea localurilor 
pentru servicii militare şi a locuinţelor militarilor cu obiectele 
necesare cade în sarcina comunei. Comuna este deci în drept, 
atunci când i se cer de autoritățile militare asemenea obiecte 
necesare pentru înzestrarea localurilor şi a locuinţelor, a le re- 
chiziţiona prin Poliţie, fără a emite bon de rechiziţie””. 

Se pune deci în vederea populaţiei că ori de câte ori or- 
ganele poliţieneşti se prezintă spre rechizițiuni de acest fel, 
nu trebuie să se opună, Poliţia având instrucțiuni de a nu lua 
decât prisosul, respectând strictul necesar locuitorilor fiecă- 

rei case. În continuare, Poliţia cere prefectului judeţului Ar- 
geş permisiunea de a-i pedepsi pe cei ce se opun acestei ho- 
tărâri. În acest domeniu s-au făcut însă o serie de abuzuri, 
fiind scutite de rechiziții o serie de persoane influente din 
oraş. Într-un memoriu redactat de un preot şi purtând 26 
semnături se arată că rechiziţiile „,...sunt făcute de la popula- 
ţia mijlocie şi săracă şi vine cu propunerea ca rechizițiile... 
să se facă de la bogătaşi şi dacă nu ajung să se recurgă la 
clasele mijlocii şi de jos”. 

Nici Poliţia nu a fost scutită de rechiziţii către armata 
germană; prin adresa 4436 din 28 septembrie 1917, către 
Prefectură, Poliţia arată că trăsura de serviciu a fost rechizi- 
ționată şi roagă pe prefect să intervină pe lângă Comandatura 
Germană, să-l fie lăsată „,...bicicleta pentru serviciile urgen- 
te, căutări de rechiziţii etc., avându-se în vedere că astfel de 
vehicule s-au lăsat şi poliției capitalei pentru interese de ser- 
viciu”. Încartiruirea militarilor germani a creat o serie de 
probleme proprietarilor de imobile. Pe lângă faptul că locu- 
inţele au fost ocupate aproape în întregime, lăsându-se pro- 
prietarilor 1-2 camere, Comandatura Germană nu a plătit 
nici un fel de despăgubiri. 

Reclamând prefectului abuzurile armatei germane, pro- 
prietarii imobilelor din Bd. Elisabeta nr. 83, 120 şi 122 arată 
că „...armata germană a ocupat casele şi magaziile, pentru 
soldaţi, cantină, berărie, ateliere de cizmărie, croitorie, ma- 
gazie pentru îmbrăcămintea soldaţilor, locuinţa soldaţilor şi 
a altor oameni de serviciu”, iar familiile respective, fiind în 
vârstă, trăiau exclusiv de pe urma chiriaşilor imobilelor res- 
pectives. 

Un alt abuz al trupelor de ocupaţie este prezentat de pre- 
otul N. Şt. Popescu; acesta îl înştiințează pe prefect că 
„..„soldaţii germani ne iau toată lâna de la oi şi o serie de 
familii au rămas fără: cămăşi, izmene, ciorapi, prosoape, 
velniţe etc.”. Propunerea preotului, care poartă 59 semnături, 
este ca, în monumentul tunderii oilor, lâna să fie împărțită 
egal între cetăţeni şi Administraţia Etapei Piteşti. 

Datorită situaţiei grele din anii ocupaţiei germane, în Pi- 
teşti ia ființă Comitetul pentru ajutorarea săracilor, care arată 
prefectului, prin adresa din 20 iunie 1917, că se impune 
„ajutorarea familiilor prea sărace şi împovărate care sunt 
în imposibilitatea de a-şi câştiga traiul prin muncă, iar pentru 
cei capabili, să se găsească un loc de muncă potrivit aptitu- 
dinilor lor”. Prin aceeaşi adresă, Comitetul arată că s-au 
strâns deja 121 lei, care au fost împărțiți la 8 persoane sărace 
şi mai există suma de 434 lei adunaţi recent pentru nevoi de 
primă necesitate. 

Prin adresa din 21 iunie 1917, Prefectura laudă inițiativa 
Comitetului şi donează suma de 106 lei strânsă de la funcți- 
onarii Prefecturii, Politiei şi Administratorii de plăți'”. Comi- 
tetul de Ajutor şi Controlul Muncii trimite Prefecturii adresa 
nr. 42 din 23 octombrie 1917, arătând „,...situația familiilor şi 
persoanelor de ajutat, precum şi rațiile zilnice şi lunare”, 
anexând şi „...costul alimentelor de strictă necesitate”. 

Raţii individuale: de la 7 ani în sus, 440 gr. pâine, sau 
500 gr. mălai şi 150 gr. fasole; de la 3 la 7 ani, 330 gr. pâine, 
350 gr. mălai şi 100 gr. fasole; copii până la 3 ani — 250 gr. 
lapte. La aceasta se adaugă raţia de lemne, stabilită la 10 Kg 
zilnic pe cap de familie. Adunând toate cheltuielile, Comite- 
tul arată că suma lunară se ridică la 8631 lei, numai preţul 
alimentelor, fără cheltuielile pentru lemne. Comitetul mai 
face mențiunea că numărul familiilor care primesc ajutoare 
creşte zilnic, astfel în trei luni s-a ajuns de la 211 familii la 
404 familii. În anii ocupaţiei, oraşul Piteşti a fost bântuit de 

diferite boli contagioase, datorită mizeriei şi sărăciei în care 
trăia majoritatea populaţiei. 

Bolile care au făcut ravagii — difterie, febră recurentă, 
scarlatină, anghina, erizipel — au determinat Primăria să în- 
ştiințeze populaţia prin bătăi de tobă despre dispoziţiile con- 
ținute în adresa Prefecturii nr. 1665 din 6 iulie 1917, care 
conţinea măsuri excepţionale: „îndată ce un membru al fami- 
liei sau o vită s-a îmbolnăvit, să fie anunţate autorităţile sau 
funcţionarii serviciului sanitar'!. Adunările în localuri publi- 
ce sau particulare sunt interzise. Fiecare cârciumar este obli- 
gat să aibă un depozit cu cel puţin 500 kg var stins într-o 
groapă, pentru trebuinţă publică. 

Curțile şi dependinţele se vor întreține într-o perfectă cu- 
răţenie, măturându-se zilnic şi curăţindu-se de scaieţi, buru- 
jeni, băligar şi alte murdării. Fiecare casă să aibă o latrină 
care să fie zilnic dezinfectată cu zeamă de var. Nu este per- 
mis nimănui a arunca lăturile, gunoaiele şi orice fel de mur- 
dării în fața casei sau pe marginea şoselelor sau drumurilor. 
Casele să fie văruite atât pe dinăuntru, cât şi pe afară, iar 
pardoseala, uşile, porţile să fie spălate cât mai des cu leşie 
tare sau zeamă de var. Curțile şi oboarele să fie întotdeauna 
în perfectă curățenie. Cadavrele celor morţi de boală epide- 
mică să fie transportate direct la cimitir, pe drumul cel mai 
scurt şi mai puţin populat, în sicriu bine închis, iar rugăciuni- 
le religioase nu se vor face în biserică, ci numai acasă sau la 
cimitir. Pomenile sub orice titlu, sau în orice loc, sunt cu de- 
săvârşire oprite în timpul epidemiilor. 

Nimănui nu-i este permis a veni în contact cu un mem- 
bru al unei familii unde există un caz de boală molipsitoare 
Şi nici un membru din familiile unde e caz de boală nu are 
voie să iasă din casă pentru a veni în contact cu o altă per- 
soană, până nu se stinge epidemia şi până nu se dezinfectea- 
ză complet locuinţa. Cei ce nu respectă aceste hotărâri vor fi 
daţi judecății şi pedepsiţi”””. Serviciul sanitar a primit con- 
form adresei 6321 din 25 septembrie 1917 un număr de 77 
sticluţe ser antidifteric de la Institutul de Patologie şi Bacte- 
riologie din Bucureşti, iar Spitalul de Maladii Contagioase 
trimite Prefecturii prin adresa 7349 din 13 octombrie 1917 
un tablou al mişcării bolnavilor, ce cuprinde perioada 1 oc- 
tombrie 1916-1 octombrie 1917. 

În perioada noiembrie — decembrie 1917, pe str. Trivale, 
în casele dr. Constantinescu s-a amenajat un spital, iar mai 
multe familii de pe străzile Eliade Rădulescu şi Libertăţii 
aveau bolnavi de tifos exantematic şi au fost izolate, aprovi- 
zionarea lor cu pâine, mălai, carne, lemne pentru foc etc. 
făcându-se de către poliţie'?. La începutul anului 1918, exis- 
tența unor focare epidemice, dar şi ignoranţa unor locuitori, 
determină noi măsuri din partea autorităţilor. Prin Ordonanţa 
nr. 6625 din 15 ianuarie 1918 a Administraţiei Militare, Ma- 
relui Stat Major şi Cartierului General, medicii români erau 
obligaţi să anunţe orice caz de boală sau deces „,...care s-a 
dovedit sau se presupune îmbolnăvirea de: ciumă, holeră, 
febră tifoidă, tifos exantematic, febră recurentă, dizenterie, 
vărsat, scarlatină, parotidă epidemică, difterie, meningită 
cerebrospinală, tuse convulsivă, febră puerperală, trahom, 
tetanos, răpciugă, antrax, tuberculoză internă şi externă, ma- 
larie, turbare sau muşcături de câini turbaţi, apoi intoxicații 
alimentare şi pelagră. Anunţarea se va face pe calea cea mai 
repede, verbal sau în scris, medicului de la Comandatura de 
resort, comunicându-se şi măsurile profilactice luate — vac- 
cinare, izolare, dezinfectare, despăduchere ete. 

Aceeaşi ordonanță prevede, în continuare, sarcini speciale 
pentru autorităţile locale, dar şi pedepse pentru cei ce nu res- 

pectă prevederile ei, iar ca o noutate, dispune recompensarea 
bănească a celor care denunță apariția unor cazuri de îmbol- 
năviri, încercându-se astfel limitarea pe cât posibil a epidemii- 
lor. „Primarul şi funcţionarii publici, personalul de căutare, 
agenţii sanitari, moaşele, conducătorii şi conducătoarele aşe- 
zămintelor publice şi private (spitale, sanatorii, aziluri, şcoli, 
închisori, restaurante, birturi, hoteluri etc.), cioclii şi înaintea 
tuturor, capii de familie şi înrudiţii, sunt obligaţi a anunţa toate 
cazurile de boală şi de moarte, care deşteaptă bănuiala de o 
boală contagioasă, pe calea cea mai repede, printr-un trimis 
special, medicului locuind în prima apropiere. Abateri la pre- 
scripțiunile de mai sus se vor pedepsi pentru prima dată cu o 
amendă bănească de lei 100 — 1000 şi, în caz de recidivă, cu 
închisoarea de la 3 zile până la 3 luni”. 

Aceeaşi pedeapsă se va aplica medicului care nu va lua 
sau va întârzia în luarea măsurilor de pază. Infracțiunile sunt 
de resortul tribunalelor militare şi comandanților militari. 
Persoanele aflătoare în servicii publice li se va putea aplica, 
în afară de aceasta, pedepse după propunerea Direcţiei sani- 
tare, de către Ministerul de Interne sau cel de resort. Oricine 
anunţă cel dintâi caz de îmbolnăvire de ciumă, holeră, tifos 
exantematic, vărsat, va căpăta o recompensă de câte 10 lei 
de la Comandatura Etapei, după ce cazul va fi confirmat de 
către medicul Comandaturii. Pentru anunţarea altor cazuri de 
boală, se va plăti, după confirmare, câte 2 lei”. În ceea ce 
priveşte tratarea acestor maladii, se pare că a existat preocu- 
parea de a asigura cantități suficiente de medicamente. Adre- 
sa nr. 2578 din 16 ianuarie 1918 a Administraţiei militare în 
România, Generalarzt, aduce la cunoştinţa prefectului două 
liste cu medicamente trimise în Piteşti. 

Lista nr. | cuprindea medicamentele existente în cantita- 
te suficientă, iar lista nr. 2 cuprindea medicamentele în canti- 
tăți mai mici, numai pentru cazuri speciale. Locuitorii din 
Piteşti şi din împrejurimi au avut de suferit şi de pe urma 
militarilor trupelor de ocupaţie, care încălcau frecvent ordi- 
nele primite. Piteştenii au fost obligaţi să predea în totalitate 
cantitățile de nuci şi alune pe care le deţineau şi, în plus, să 
adune pentru trupele de ocupaţie jir, ghindă, castane, deşeuri 
de lână, bumbac şi cauciuc. În cazul nerespectării obligaţii- 
lor, neprezentarea la lucru, nepredarea obligaţiilor, populaţia 
a fost aspru pedepsită cu amenzi şi chiar cu închisoare. 

Zona limitrofa oraşului Piteşti, bogată în fructe, a deter- 
minat Administrația militară de ocupaţie să înfiinţeze în Pi- 
teşti o fabrică de marmeladă, cu forță de muncă ieftină, unde 
lucrau peste 1000 femei şi copii, care primeau un salariu de 
2-3 lei pe zi. Abuzurile şi-au făcut simțită prezenţa şi în 
acest domeniu. 

(va urma) 

NOTE 


"1. Cupşa, Armata română în campaniile din anii 1916-1917, Editura 
Militară, Bucureşti, 1967, p. 146-156. 

2 Arh. Naţ. din Argeş, fond Prefectura jud. Argeş, dosar 1/1917. £.143. 

3 Ibidem, dosar 1/1917. £. 142. 

+ Ibidem, dosar 42/1917. f2. 

5 Ibidem. dosar 42/1917, f..21. 

* Ibidem, dosar 42/1917, f..101. 

7 Ibidem, dosar 42/1917, f. 63. 

5 Ibidem, dosar 1/1917, f. 3. 

” Ibidem, dosar 1/1917, f.33. 

19 Ibidem, dosar 1/1917, f35. 

1! Ibidem, dosar 1/1917, f.38. 

2 Ibidem, dosar 3/1917, f. 10. 

15 Ibidem, dosar 3/1917, f.12. 

'4 Ibidem, dosar 3/1917, £.14. 

'5 Ibidem, dosar 3/1917, f.100— 101. 

15 Ibidem, dosar 20/1917, £.176. 


17 


TE TEI 


File din istoria Piteştilor (II) 


notar stagiar Narcis-Viorel Danciu 


Aşa cum am arătat în articolul 
„Pagini din istoria Piteştilor”, prezen- 
tat în numărul | al Revistei Restituiri, 
apărută la începutul acestui an, am 
considerat oportună ocazia continuării 
prezentării istoriei oraşului Piteşti din 
perioada 1900-1989. 

La începutul anului 1900, viața 
economică a oraşului a intrat într-un 
ritm alert, bazat pe dorința „prinderii 
din urmă” a Occidentului. Astfel, în 
această perioadă, în oraş existau nouă 
fabrici cu 180 C.P, 129 de muncitori 
permanenți şi maşinării în valoare de 
550.000 de lei, un atelier cu capital 
social, 247 de ateliere cu capital indi- 
vidual în care lucrau aproximativ 478 
de calfe şi 382 de ucenici într-un nu- 
măr de aproximativ 45 de meserii. Tot 
în această perioadă este realizat Parcul 
Trivale. Pentru acest parc, primăria va 
comanda din Austria, în anul 1902, 
brazi, pini austrieci, pini rigida, pini 
cembra, molizi şi măslini sălbatici. 

Prima reprezentare cinematografi- 
că ambulantă datează din anul 1902, 
premiera fiind dată de filmul Panora- 
ma Eduard Braun. În acelaşi an este 
reorganizată poliția. În urma acestei 
reforme, poliția orăşenească se com- 
punea doar din agenţii poliției admi- 
nistrative, care mai avea în atribuții 
paza la intrarea şi periferia oraşelor. 
Aceasta putea lua măsuri împotriva 
încălcării legilor şi trimitea vinovaţii în 
faţa instanţei. 

În anul 1903 se pune piatra de te- 
melie a Bisericii Sf. Vineri, sfințită în 
anul 1908. Costurile lucrării s-au ridi- 
cat la aproximativ 250.000 de lei. Bi- 
sericile din Piteşti au avut în perioada 
1904-1905 venituri considerabile, du- 
pă cum urmează: Sf. Gheorghe — 
9410,64 lei, Sf. Nicolae — 2727,30 lei, 
Maica Precista — 4.966 lei, Mavrodolu 
— 3473 lei, Sf. Ilie — 3163 lei, Sfânta 
Treime — 1752 lei. De altfel, viaţa reli- 
gioasă a jucat un rol important în evo- 
luția urbei, prezentând elemente de 
diversitate. Astfel, în anul 1904, cu 
excepția bisericilor ortodoxe, în oraş 
mai existau o biserică luterană cu 170 
de credincioşi, o biserică calvină cu 
186 de credincioşi, o biserică arme- 
nească cu 9 familii şi biserica catolică 
cu 400 de credincioşi. 

În anul 1905, în urma unei statis- 
tici, în oraş existau 427 de bazaruri, 
ateliere şi prăvălii, 56 de cârciumi, 5 
berării, 20 de hanuri, se ţineau 54 de 
târguri săptămânale şi 5 anuale, 47 de 
stabilimente industriale din care două 
mori de aburi, două fabrici de săpun, 8 
tăbăcării, 6 fabrici de lumânări, o fa- 
brică de bere, o fabrică de apă gazoasă, 
două fabrici de frânghii, 10 fabrici de 
pâine, două fabrici de mezeluri, o fa- 
brică de rachiu şi 7 simigerii. 

În anul 1906 se pune piatra de te- 
melie a monumentului ridicat în cin- 
stea eroilor căzuți în războiul pentru 
independenţă. Monumentul a fost rea- 
lizat, prin subscripţie publică, din iniţi- 
ativa Societăţii veteranilor Coroana de 
Oțel. În acelaşi an a fost construit Spi- 
talul de Adulţi din Piteşti, astăzi Nico- 
lae Bălcescu. 

Anul 1907, anul revoluției, avea să 
îşi lase amprenta asupra Piteştiului. 
Autorităţile au trecut la mobilizarea 
poliţiei, iar în vederea apărării oraşului 
au fost folosite unități de infanterie, 
cavalerie şi artilerie. La inițiativa pro- 
fesorului Vasile Mândru, în oraş a fost 
înființată o gardă civică aflată sub co- 
manda maiorului Vignieru. În martie 
încep arestările în rândurile răsculaților 
din judeţ. Aproximativ 253 de ţărani 
aveau să fie arestați şi închişi în ca- 
zarma Regimentului de artilerie din 
Piteşti. La cererea prefectului, Regi- 
mentul 28 Radu Negru este trimis în 
sudul județului pentru a linişti comu- 
nele Ungheni, Stolnici, Martalogi, Iz- 
vorul de Sus, Izvorul de Jos, Corbii 
Mari, Glavacioc şi Preajba. În aminti- 
rea acestui eveniment, se dezvelea în 
anul 1960 monumentul „1907, reali- 
zat de Ilica Vetruria, în 1957. 

În acelaşi an este înfiinţată Țesăto- 
ria Română. Aceasta era constituită cu 
capital belgian, avea o valoare de 
1.000.000 de lei în acțiuni şi avea se- 
diul în zona Gării de Sud iar începând 
cu anul 1908, alături de Brutăria Popu- 
lară, Societatea avea să fie încadrată 
printre societățile încurajate de stat, 
conform Legii de încurajare a industri- 
ei, promulgată în anul 1887. Potrivit 
acestei legi, industria încurajată trebuia 
să fie fără tradiție în România, să aibă 
cel puţin un capital de 25.000 de lei, 


un motor de 5 C.P sau un număr de 25 
de lucrători pe timp de şase luni ale 
anului iar din acest personal, 2/3 trebu- 
iau să fie români. 

Începând cu anul 1908, pe fondul 
unei dezvoltări urbanistice necontrola- 
te, se ia decizia ca orice construcție 
publică sau privată să fie edificată nu- 
mai după obţinerea unei autorizații de 
la Serviciul Tehnic. În acest sens, în 
luna mai, este aprobat de către ministe- 
rul de interne „Regulamentul pentru 
clădiri, îngrădiri şi alinieri în oraşul 
Piteşti”. Prin acest Regulament, oraşul 
era împărțit în trei zone şi se confirma 
obligativitatea obţinerii unei autoriza- 
ţii. Clădirile din zonele I şi II (zona 
centrală şi zona imediat următoare) 
trebuiau edificate obligatoriu din zid 
masiv iar clădirile din zona a III-a pu- 
teau fi edificate şi din paiantă. 

În anul 1909 se deschide Banca Pi- 
teşti, avându-l ca director pe M. Bo- 
iangiu. Banca avea un capital de 
500.000 de lei împărțit în 1.000 de ac- 
țiuni nominale a câte 500 de lei fieca- 
re, printre acționari numărându-se şi 
Vintilă Brătianu. În anul următor, 
Banca înregistra un profit de 131.000 
lei . În această perioadă asistăm la înfi- 
ințarea fabricii de butoaie, a fabricii de 
pielărie „Fraţii Marenco” şi a firmelor 
„La leul de aur” (firmă de cuțitărie) şi 
„M. Avramescu&co.” (firma pentru 
desfacerea produsului livezilor de 
pruni si vii din judeţul Arges), ultima 
având un fond social de 60.000 de lei. 
Prima propunere de taxare a automobi- 
lelor datează tot din anul 1909. Potrivit 
acestei propuneri, posesorii automobi- 
lelor plăteau o taxă anuală de 50 de lei 
pentru cele o putere cuprinsă între 1 şi 
10 C.P, 75 de lei pe an pentru automo- 
bilele cu o putere cuprinsă între 11 şi 
19 C.P, 100 de lei pentru automobilele 
cu o putere cuprinsă între 20 şi 39 C.P, 
120 pentru automobilele cu o putere 
cuprinsă între 40 şi 59 C.P şi 150 de 
lei pentru cele care depăşeau 60 C.P. 
Tot în acest an aflăm că Ministerul de 
război a anunțat Primăria Piteştiului 
că, începând cu luna aprilie a anului 
următor, va trebui să organizeze pe 
cheltuiala sa serviciul de pompieri. 

Anul 1910 aducea după sine o re- 
formă administrativă prin care Argeșul 

se împărțea în 14 plase: plasa Argeş 
(cu reşedinţa la Curtea de Argeş), pla- 
sa Bascov, plasa Cotmeana (cu reşe- 
dința la Lunca Corbului), Dănicei, 
Dumbovnic (cu reşedinţa la Teiu), 
Moşoaia, Oltul de Sus, Oltul de Jos, 
Teleormanul de Sus(cu reşedinţa la 
Recea), Topologul de Sus, Uda şi pla- 
sa Vâlsan. Numărul plaselor avea să 
fie modificat în anul 1911. Potrivit 
unei statistici din 1910, judeţul Argeş 
avea o populaţie de 237.975 de locui- 
tori, 80 de km de drumuri naţionale, 
228 de drumuri judeţene, 740 de km 
de drumuri vicinale şi 639 de drumuri 
comunale. Populaţia Piteştiului numă- 
ra 16.64 de locuitori. 

În luna ianuarie a anului 1912, prin 
hotărârea consiliului local se realizează 
iluminatul public al oraşului, se con- 
struieşte un abator modern, se trece la 
canalizarea oraşului şi la pavarea stră- 
zilor. În vederea realizării unui aseme- 
nea proiect, consiliul local a contractat 
un împrumut de 1.200.000 lei pe o pe- 
rioadă de 40 de ani, cu o dobândă de 
5% şi o anuitate de 110.000 lei. La 12 
mai se legaliza de către Tribunalul Pi- 
teşti actul constitutiv al Societății 
Anonime de Electricitate din Piteşti, 
care construieşte în anul 1913 Uzina 
electrică. În 1939 societatea avea o 
putere instalată de 650 de kW, două 
motoare de 200 CP, un motor de 500 
C.P, două generatoare de 140 kW şi un 
generator de 370 kW. În anul 1972, cu 
ocazia aniversării a 60 de ani de activi- 
tate s-a tipărit lucrarea „Întreprinderea 
de reţele electrice Piteşti”. Printre acți- 
onarii inițiali se numărau Banca Piteşti 
şi Banca Populară Piteşti. La 18 mai 
au loc manifestații împotriva jubileului 
organizat de ruşi cu ocazia sărbătoririi 
a 100 de ani de la anexarea Basarabiei 
iar în luna august se înființa Banca 
„Trivalea”. 

În anul 1914 începea Primul Răz- 
boi Mondial, un conflict care avea să 
îşi lase amprenta şi asupra urbei piteş- 
tene. Astfel, în luna noiembrie a anului 
1916 Piteştiul este ocupat de trupele 
germane. Încă din prima zi, germanii 
ocupă primăria, unde este instalată 
comandatura germană nr. 272. A ur- 
mat apoi o politică de rechiziţie care a 
afectat grav viaţa economică a localită- 
ţii. Erau rechiziționate aproape toate 
obiectele de valoare: mobila, paturi, 
brichete, obiecte de bronz, aramă şi 
alamă, dând dispoziţii de înlocuire a 
obiectelor construite din aceste materi- 
ale cu unelte din lemn şi vase emailate. 
Locuitorii au solicitat chirii şi repara- 

rea stricăciunilor produse de soldaţi, 
însă aceste cereri au fost respinse pe 
motiv că „sarcinile ocupației apasă atât 
pe particulari cât şi pe comună”. În 
anul 1917 rechiziţiile s-au înmulțit atât 
de mult încât populaţia nu mai putea 
face față, ajungând la limita subzisten- 
ței. În localităţile limitrofe s-a trecut la 
inventarierea animalelor,  impunân- 
du-se cetăţenilor să furnizeze zilnic o 
anumită cantitate de hrană. 

În anul 1918 trupele Puterilor Cen- 
trale se retrag din județul Argeş, înce- 
pând, astfel, o nouă etapă de recon- 
strucție. Potrivit estimărilor primăriei, 
daunele produse pe durata ocupaţiei se 
ridicau la 2.018.751 lei. Oraşul a plătit 
cu sânge acest conflict:160 de oameni. 
În urma acestui război avea să se înde- 
plinească visul tuturor românilor, acela 
de a trăi într-un singur stat unitar şi 
indivizibil. În acest sens, în luna mai, 
piteştenii trimit la Paris o telegramă prin 
care felicitau diplomații români pentru 
activitatea depusă în slujba Unirii. 

În perioada interbelică viaţa revine 
la normal. Din punct de vedere eco- 
nomic, localitatea reintră în trendul 
ascendent pe care l-a avut înainte de 
război. Fabrica 'Textilă Română, trans- 
formată de germani în fabrică de mar- 
meladă îşi reia activitatea în anul 1919 
(conform unei statistici din anul 1933, 
aproximativ 85% din personal era fe- 
minin). În anul 1921 asistăm la înfiin- 
țarea Societăţii Cooperative de Credit 
şi economie „Albina”, a Băncii de Co- 
merţ „Speranţa” şi a Fabricii de Încăl- 
ţăminte (devenită în anul 1948 fabrica 
„Proletarul”, redenumită „Căprioara” 
iar într-un final „Tudor Vladimires- 
cu”). În 1925 în oraş funcționau urmă- 
toarele întreprinderi dotate cu motoare 
diesel şi pe benzină, având generatoare 
electrice: Societatea  Cooperatistă 
„Aquila” — producătoare de apă carbo- 
gazoasă, „Trivalea” — fabrică de bere, 
Atelierul de poduri C.F.R. Piteşti, Got- 
twald Nicht, Dumitrescu C.I fabrică de 
tăbăcărie, Societatea Română pentru 
Industria Bumbacului S.A , „esătoria 
Română” etc. În anul 1928 se înființa 
Banca „Creditul Argeşean”. Era con- 
dusă de către un consiliu de adminis- 
trație compus dintr-un număr de 7-11 
membri aleşi de adunarea generală a 
acţionarilor şi aveau un mandat de pa- 
tru ani. În anul 1928 banca avea 41 de 
acționari şi un capital de 3.000.000 lei 
împărțit în 6000 de acţiuni iar în 1930 
avea 46 de acţionari şi un capital de 
4.825.000 lei. Instituţia de credit avea 
să fie închisă ca urmare a aplicării 

„Legii lichidării datoriilor” din 7 apri- 
lie 1934, când banca a suferit o pierde- 
re de 3.641.410 lei. Tentativele de 
fuziune a băncii cu alte bănci locale au 
fost zadarnice iar în anul 1937 banca a 
fost nevoită să îşi declare falimentul. 
Această dezvoltare economică avea să 
fie frânată într-un final de criza eco- 
nomică din anul 1929, care a afectat 
toate ramurile economiei. 

Din punct de vedere administrativ, 
conform legii privind organizarea ad- 
ministraţiei locale din 1929 şi 1930, 
teritoriul României era împărțit în ju- 
deţe, plase, şi comune(urbane sau rura- 
le). Statutul de municipiu îl obțineau 
oraşele cu peste 50.000 de locuitori. 
Aparatul administrativ din municipii şi 
oraşe era format din primar, ajutor de 
primar şi delegaţia consiliului munici- 
pal sau comunal. Numărul consilierilor 
era determinat în funcție de numărul 
locuitorilor şi aveau un mandat de 
cinci ani. Primarii comunelor urbane 
erau aleşi de către consiliile comunale 
cu majoritatea a 2/3 din voturi. În ca- 
zul în care nu se întrunea majoritatea 
cerută de lege, Ministerul de Interne îl 
numea pe candidatul care obținuse cel 
mai mare număr de voturi. Primarul 
avea un mandat de cinci ani şi deținea, 
în acelaşi timp şi funcția de şef al poli- 
ției comunale. 

La nivel judeţean, populaţia se ri- 
dica la 254.889 locuitori (conform re- 
censământului din 1929) iar dintre 
aceştia 57,6 % erau ştiutori de car- 
te(74,2 % dintre bărbați şi 41,9% din- 
tre femei). În ceea ce priveşte Piteştiul, 
în urma recensământului din anul 1930 
populația oraşului număra aproximativ 
19.532 de locuitori, printre personali- 
tățile marcante ale epocii numărân- 
du-se Armand Călinescu (numit cetă- 
țean de onoare al Piteştiului în anul 
1939), lon Antonescu, Ion I.C Brătia- 
nu, Rudolf Schweitzer-Cumpăna, Ale- 
xandru Davila, etc. Tot în anul 1930 
sunt aprobate stemele oraşelor reşedin- 
ță de judeţ. Stema oraşului Piteşti con- 
sta în următoarea imagine: pe un scut 
albastru, o acvilă luându-şi zborul spre 
dreapta, ţinând în gheare tricolorul 
românesc. 

Situaţia politică din această perioa- 
dă devine una agitată. Lupta pentru 
putere, care în mod normal trebuia du- 
să pe căi politice, devine o luptă fizică, 
în care eliminarea adversarilor politici 
este interpretată în sensul propriu al 
cuvântului. În 1933, pe peronul gării 
din Sinaia este asasinat, de către un 
grup de legionari, primul ministru 1. G. 

Duca. Efectul a constat într-un număr 
de arestări din rândurile legionarilor 
din întreaga ţară. Ca urmare a ordine- 
lor primite, şeful poliției locale din Pi- 
teşti, |. Guter, a dispus arestarea lui 
Ştefan Nicolescu, zis Toto, care după o 
scurtă rezistență, s-a predat organelor 
de poliție. 

Între anii 1939-1945, odată cu iz- 
bucnirea celui de-al doilea război 
mondial, oraşul avea să fie afectat atât 
din punct de vedere social cât şi din 
punct de vedere economic. Instituţiile 
devin militarizate iar măsurile politice 
atrag nemulțumirea populaţiei. În 
această perioadă oraşul îşi deschide 
porţile atât refugiaților români din 
Nord-Estul Transilvanei, Bucovina de 
Nord, Basarabia şi Ținutul Herţa, cât şi 
refugiaților străini, cu precădere polo- 
nezi şi cehi. Cel mai greu moment pe 
care locuitorii oraşului aveau să îl tră- 
iască a avut loc la 6 mai 1944. La ora 
10:45, într-o zi de sâmbătă, zi de târg, 
s-a declanşat alarma antiaeriană. Bom- 
bardamentul efectuat de către aviația 
americană s-a desfăşurat între orele 
11:45-12:00. Urmarea bombardamen- 
tului? 191 de vieți omenești au fost 
pierdute (94 de bărbaţi, 68 de femei şi 
29 de copii). Dintre aceştia, cei foarte 
săraci au fost înmormântați pe cheltu- 
iala primăriei. Grav avariate au fost 
liniile ferate, ansamblul C.F.R, Biseri- 
ca Sf. Ilie, Biserica Sf. Nicolae şi mul- 
te altele. Atelierele Ţesătoriei Române 
şi atelierele Schweitzer şi Nicht au fost 
parțial ori complet distruse. Din totalul 
de 4500 de clădiri, 830 au fost avariate. 
Pagubele s-au ridicat la 2.095.000.000 
lei. Ca urmare a acestui eveniment se 
iau măsuri grave împotriva celor care 
nu respectau normele camuflării lumi- 
nilor locuinţelor, aceştia riscând 
amenzi între 2000 lei şi 5000 lei şi în- 
tre o lună şi şase luni de lagăr, iar cei 
care distrugeau echipamentul antiaeri- 
an riscau pedeapsa cu închisoarea între 
un an şi cinci ani şi o amendă cuprinsă 
între 10.000 şi 100.000 lei. 

La 23 august s-a recepționat şi în 
Piteşti comunicatul potrivit căruia 
România ieşea din războiul împotriva 
Aliaților şi întorcea armele contra 
Germaniei. În vederea consolidării 
măsurilor de camuflare a oraşului pe 
timp de noapte, primarul lon Steriopol 
emite o dispoziţie prin care se interzi- 
cea circulația pe timpul nopţii, între 
orele 21:00 şi 05:00. Mai mult, localu- 
rile se închideau la orele 20:30, iar 
cârciumile erau închise pe termen ne- 
determinat, consumul băuturilor alcoo- 

lice fiind strict interzis. 

Seceta prelungită dintre anii 
1945-1946, inflația galopantă şi lipsa 
specialiştilor au contribuit la declinul 
economiei argeşene. În această perioa- 
dă se înfiinţează sovromurile, prin in- 
termediul cărora au fost exportate 
materii prime, produse petroliere, pro- 
duse alimentare, etc. Acestea aveau să 
fie desființate abia în anul 1954. La 1 
noiembrie 1945 se înființa, prin ordi- 
nul Ministerului Agriculturii şi Dom- 
niilor, Inspectoratul judeţean de 
creştere a animalelor şi sanitar-veteri- 
nar Piteşti iar la 24 noiembrie acelaşi - 
an, se înființa Consiliul Superior al 
Economiei Naţionale. 

Sfârşitul războiului avea să aducă 
România sub sfera de influență sovie- 
tică. În mod ironic, la începutul războ- 
iului au fost aduse critici guvernan- 
ilor, aceştia fiind acuzați că au adus 
ţara sub influența nazistă. La 6 martie 
1946, la presiunile sovieticilor s-a in- 
staurat guvernul lui Petru Groza. Era 
primul pas prin care comuniştii aveau 
să obţină întreaga putere în stat şi 
aceasta în ciuda dorinţei de se numi o 
nouă clasă politică în baza unor alegeri 
libere. Această campanie sovietică îm- 
potriva alegerilor libere avea însă un 
temei solid. Un guvern ales prin vot 
liber era, prin excelență, un guvern an- 
tisovietic. Alegerile ţinute la Piteşti ca 
şi campania electorală, au stat sub 
semnul violenţelor şi al abuzurilor. În 
cazul localităţilor care intenționau să 
susțină P.N.Ţ, aşa cum a fost cazul 
comunei Oarja, nu au fost înființate 
secții de votare, orjenii fiind astfel for- 
țați să meargă până la Piteşti pentru a 
vota. Cu toate acestea, aceştia au fost 
opriți şi agresaţi de către grupări de 
muncitori veniți special pentru acest 
fapt. Fraudarea masivă a voturilor 
aveau să aducă meleagurile piteştene 
sub controlul comunist. Potrivit rezul- 
tatelor publicate la data de 25 noiem- 
brie, Blocul Partidelor Democratice 
(B.P.D) obținuse 97.541 de voturi, ur- 
mat de P.N.Ţ. (Maniu) — 12.483 de 
voturi, P.N.L. (Brătianu) — 7.888 de 
voturi şi P.N.Ţ. (Lupu) — 1.394 de vo- 
turi. 

În anul 1947 abuzurile venite din 
partea puterii dau naştere nemulțumiri- 
lor venite din partea opoziţiei. La 20 
iunie Iuliu Maniu protesta, printr-un 
memoriu, împotriva arestării, a închi- 
derii membrilor opoziţiei în centre 
precum cel de la Piteşti precum şi îm- 
potriva condiţiilor inumane de deten- 
ție(raţiile alimentare însumau 400 de 


calorii pe zi, cu mult sub standardul de 
2110 calorii, iar situaţia sanitară preca- 
ră a închisorii a dus într-un final la o 
epidemie de tifos şi febră). 

În septembrie 1947 se sărbătorea 
ceea ce avea să fie ultima aniversare 
de la încoronarea M.S Regele Mihai 1. 
A fost oficiat un Te Deum la care au 
participat mai mulți reprezentanţi ai 
societăţii civile precum şi oficiali sovi- 
etici. Situația politică din acest timp 
era una tensionată. „Greva regală” a 
Majestății Sale, care a avut scopul de a 
atrage atenția marilor puteri asupra 
cursului involutiv imprimat de Partidul 
Comunist Român a dus la alegerile 
„libere” din 1946, evident câştigate 
prin fraudă şi la izolarea pe plan politic 
În luna noiembrie Regele era complet 
izolat iar Partidul Comunist Român se 
bucura de sprijinul unei mase defavo- 
rizate care brusc „obținuse puterea”. 
Încălcarea prerogativelor regale de că- 
tre guvern, profitând de vizita Majestă- 
ţii Sale la Londra (12 noiembrie-21 
decembrie 1947) a dus, într-un final, la 
sfârşitul tradiţiei monarhice în Româ- 
nia. La 30 decembrie 1947, Regele era 
silit să abdice, fiind dată cu această 
ocazie Proclamația guvernului către 
ţară, în care se arăta faptul că poporul 
român a dobândit „libertatea de a-şi 
clădi o nouă formă de stat — Republica 
populară — patria oamenilor ce mun- 
cesc cu braţele şi cu mintea, de la ora- 
şe şi sate”. Prin legea nr. 363/1947 
monarhia era abolită iar ţara devenea 
Republică Populară. Trebuie precizat 
faptul că această lege era profund ne- 
constituțională, deoarece abdicarea re- 
gelui deschidea succesiunea la tron şi 
nu instaurarea republicii populare. 

Revenind pe meleagurile argeşene, 
asistăm în anul 1948, la intrarea în vi- 
goare a legii prin care s-a demarat na- 
ționalizarea atât a unităţilor economice 
cât şi a unităților medicale, culturale şi 
a unei părți din fondul locativ al oraşu- 
lui. Instituţiile bancare, fabricile, tăbă- 
căriile şi toate celelalte unităţi econo- 
mice au fost incluse în sistemul 
Comisiunii de Stat a Planificărilor. 
Practic, această măsură a pus capăt 
economiei de piață. A urmat apoi o 
industrializare puternică a Piteştiului. 

În perioada 1950-1951 se înființea- 
ză următoarele unităţi economice: 
Trustul de construcții civile Argeş, 
Centrul de Librării, Oficiul farmaceu- 
tic, Întreprinderea Vinalcool, Trustul 
de Piese Auto Colibaşi, Fabrica de ta- 
nați „Argeş-Piteşti” etc. Conform unei 
statistici din anul 1956, 35% dintre 

piteşteni lucrau în industrie urmând ca 
în 1966, numărul acestora să crească la 
49%. 

În anul 1954 au fost construite Poş- 
ta centrală şi Casa Pionierilor şi Şoimi- 
lor Patriei iar la schitul Trivale a fost 
reconstruit brâul de piatră ce înconjura 
biserica. 

În februarie 1961 oraşul este vizitat 
de Nicolae Ceauşescu. Cu această oca- 
zie s-a hotărât construirea Combinatu- 
lui de prelucrare a lemnului şi a fost 
examinat primul proiect de sistemati- 
zare a Piteştiului. În martie acesta era 
reales în funcția de deputat al piteşte- 
nilor în Marea Adunare Naţională. 

În anul 1963, Combinatul de prelu- 
crare a lemnului şi-a început activita- 
tea, având următoarele secții: mobilă, 
P.F.L, placaj şi lăzi, parchete, uşi-fe- 
restre, cherestea de fag (1964), făină 
din lemn (1967), drojdie furajeră 
(1969), cherestea din răşinoase şi 
P.A.L. (1974), panel (1981) şi furnire 
estetice (1983). 

În 1966 Nicolae Ceauşescu revine 
la Piteşti, stabilind în cadrul acestei 
vizite de lucru locul de amplasare a 
Combinatului Petrochimie şi Între- 
prinderii de Autoturisme, vizitând tot- 
odată şantierul de Motoare Electrice, 
Întreprinderea Negru de Fum, Între- 
prinderea de piese auto din Colibaşi şi 
Muzeul Goleşti. La 22 iunie, premierul 
chinez Zhou Enlai vizitează oraşul. 

În aprilie 1967 oraşul este încă 
odată vizitat de un oficial străin, de 
această dată, în persoana lui Tudor 
Jikov, conducătorul Republicii Popula- 
re Bulgaria. 

Industrializarea oraşului continuă 
şi după anul 1967 inaugurându-se În- 
treprinderea de Motoare electrice. 

La 17 februarie 1968, în baza legii 
nr. 2 privind îmbunătăţirea administra- 
tivă a teritoriului R.S. România, adop- 
tate de Marea Adunare Naţională, 
oraşul dobândeşte statutul de munici- 
piu. În componenţa sa au intrat şi co- 
munele suburbane Bradu, Colibaşi, 
Mărăcineni, Ştefăneşti şi Bascov. Pi- 
teştiul devine cu această ocazie şi capi- 
tala judeţului Argeş, care avea în 
componenţa sa şi fostul județ Muscel. 
Noul judeţ avea o suprafață de 6801 
kmp, trei oraşe şi 159 de comune rura- 
le. La 20 februarie, Nicolae Ceauşescu 
revine în oraş, vizitând cu această oca- 
zie platforma petrochimică, aflată în 
construcție, platforma industrială 
Găvana, parcul şi cartierul Trivale iar 

mai apoi se îndreaptă spre Colibaşi, 
unde avea fie inaugurată, la 20 august, 
Întreprinderea de autoturisme, edifica- 
tă în parteneriat cu firma franceză Re- 
nault. În iunie 1973, avea să fie 
fabricat autoturismul „Dacia” cu nu- 
mărul 100.000, 500.00 în 1979, iar în 
1981 avea să fie fabricat autoturismul 
cu numărul 650.000. La 17 mai oraşul 
îl găzduieşte pe preşedintele Republi- 
cii Franceze, Generalul Charles de Ga- 
ulle iar trei zile mai târziu sărbătoreşte 
580 de ani de la prima atestare docu- 
mentară. În anii următori aveau să îşi 
înceapă activitatea următoarele între- 
prinderi: Rafinăria de Petrol(1969), 
Combinatul Petrochimic(1969), Fabri- 
ca de bere şi Fabrica de Pâine Găvana 
etc. 

În anul 1971 oraşul se înfrăţea cu 
oraşele Kragujevat (R.S.F Yugoslavia) 
şi Sumgarit (U.R.S.S), urmând ca în 
1972 Piteştiul să se înfrățească cu ora- 
şul italian Caserta (acord reînnoit în 
2009). Marea realizare a anului 1973 a 
constat în darea în folosinţă a autostră- 
zii Bucureşti-Piteşti. Investiţiile făcute 
de guvern şi activitatea comercială in- 
tensă a făcut ca municipiul Piteşti să 
obțină în anul 1974 locul I pe ţară pen- 
tru activitate economică şi bună gos- 
podărire. În acelaşi an intră în 
funcţiune o nouă fabrică de mobilă şi 
este dat în folosință magazinul „Fortu- 
na”. În anul 1977 se înregistrează un 
cutremur cu o magnitudine de 7,3 gra- 
de pe scara Richter, resimţit şi la Pi- 
teşti. Fenomenul a avut loc la ora 
21:22 şi a durat 1,10 minute. Nicolae 
Ceauşescu, aflat în acel moment în Ni- 
geria, transmite un decret prin care se 
instaura starea de necesitate pe întreg 
teritoriul țării. 

În anul 1978, în luna mai, are loc 
prima ediție a simfoniei lalelelor. La 
29 octombrie se sărbătoreşte „ziua re- 
coltei”, la eveniment participând şi cu- 
plul Ceauşescu. Tot în octombrie 
(30/31) are loc o explozie puternică la 
Combinatul petrochimic, explozie ce 
s-a soldat cu pierderi de vieți omeneşti 
şi pagube materiale. La 1 ianuarie 
1979, populaţia oraşului se ridica la 
135.589 de oameni, fără a lua în calcul 
comunele suburbane. La 24 iunie F.C 
Argeş câştiga campionatul României, 
după un sezon cu 20 de victorii, 5 re- 
mize şi 9 înfrângeri, în care au fost 
marcate 54 de goluri şi au fost primite 
29. În perioada 28 august — 2 septem- 
brie are loc a treia ediție a Jocurilor 

Balcanice Aeronautice (ediție susținută 
concomitent şi în oraşele Ploieşti şi 
Bacău) iar perioada 31 august-l sep- 
tembrie are loc la Piteşti ultima etapă a 
raliului Dacia. Tot în acest an îşi fac 
apariția porumbeii din Piaţa Centrală. 
În anul 1980 se sărbătoreau la Piteşti 
2050 de ani de la întemeierea primului 
stat centralizat dac sub conducerea lui 
Burebista. 

În anul 1985 în Piteşti existau 
aproximativ 130 de întreprinderi şi in- 
stituţii cu peste 120.000 de angajați. 
Planul cincinal 8, care includea şi ora- 
şul Piteşti a fost întrerupt de eveni- 
mentele din decembrie 1989. La 
această dată, în urma evenimentelor de 
la Timişoara şi a celor de la Bucureşti, 
în oraş se desfăşoară o revoluţie anti- 
comunistă. Cele mai importante dis- 
trugeri făcute în oraş au fost făcute de 
tancurile care circulau spre Bucureşti, 
care au distrus grav carosabilul. În 
aceeaşi zi, cade la Bucureşti tânărul 
soldat piteştean Romeo Vasile Tuţă, 
absolvent al liceului „Alexandru Odo- 
bescu”, născut în anul 1970, devenit 
erou al Revoluţiei. Trupul său avea să 
fie înmormântat în cimitirul civil Pi- 
teşti la 30 decembrie. 

După evenimentele din decembrie 
1989 municipiul Pitești a urmat un alt 
curs istoric ca de altfel toate oraşele 
României, şi astăzi este privit ca un 
adevărat oraş european care se respec- 
tă, iar piteştenii sunt europeni în ade- 
văratul sens al cuvântului. 

Oraşul Piteşti şi tsunami-ul roşu 


Un cutremur cu magnitudine mare poate să genereze va- 
luri înalte capabile să nimicească tot ce întâlnesc într-un 
port. Coastele japoneze au fost lovite de multe ori de-a lun- 
gul timpului şi termenul s-a impus în limbajul geografilor. 
Chiar dacă oraşul Piteşti nu este situat pe țărm şi nici seisme- 
le nu sunt chiar atât de devastatoare, totuşi ceva a măturat 
localitatea şi nimic n-a mai fost ca înainte. Luna septembrie 
1944 era marcată de sosirea Armatei Roşii, oştire considera- 
tă modernă prin armament, dar înzestrată cu o cruzime spe- 
cifică ideologiilor totalitare şi pustiurilor Asiei. 

Tovarăşul Iosif Vissarionovici Stalin era preocupat doar 
să asigure victoria revoluţiei mondiale şi metodele cele mai 
brutale erau aplicate pentru a se ajunge cât mai repede la 
Berlin. Avea nevoie de o bucată cât mai mare din Europa 
pentru a putea să-i arunce pe anglo-americani în mare. Ali- 
anţa împotriva Germaniei naziste era doar o cale pentru a 
pune mâna pe cât mai multe resurse ale inamicilor indicaţi 
de ideologie. Aprovizionarea armatei cu bunuri alimentare şi 
de strictă necesitate nu era în centrul atenției conducerii de la 
Moscova, unitățile putând să facă rechiziții după bunul plac 
al mitralierelor. Jaful era limitat doar pentru a se putea trimi- 
te noi provizii şi pe timp de iarnă, să nu apară un fel de de- 
şert. Cum România nu cunoscuse încă modelul de rai 
socialist, existau foarte multe obiecte şocante pentru un mili- 
tar sovietic şi conducerea a permis satisfacerea unor instincte 
de proprietate privată pe seama românilor. Jaful sistematic 
început în 1944 trebuia să aibă loc pentru a se demonstra că 
ideologia comunistă nu are viabilitate şi doar teroarea îi ține 
pe oameni în lumea valorilor egalitariste. Proprietatea priva- 
tă se află aproape înscrisă în codul genetic al oamenilor. 

Jaful sistematic din 1944 a început cu instituțiile statului 
unde se găseau obiecte de mare valoare. Astfel, Primăria Pi- 
teşti a fost deposedată de o bibliotecă din stejar cu cristal, 
trei covoare din lână, două carpete, o canapea pluşată, patru 
fotolii şi un fotoliu din piele. Valoarea pagubelor era esti- 
mată la 575.000 de lei”. Se observă faptul că lucrurile luate 
nu aveau nici cea mai mică legătură cu efortul de război, dar 
o caracteristică fundamentală a comunismului este aceea a 
aducerii lipsurilor peste tot pe unde ajunge. Nu există un 
astfel de stat fără să nenorocească populaţia până la ni- 
velul sărăciei extreme. Se aruncă imediat vina pe adversarii 
reali sau imaginari. Amplificarea haosului era absolut nece- 
sară şi Poliţia Piteşti s-a văzut lipsită de mijloace de trans- 
port sub posibila justificare a satisfacerii necesităților 
frontului. Au dispărut rapid un autocamion, patru autoturis- 
me şi piese auto în valoare de 23.127.940 lei?. Creşterea 
criminalităţii a fost exponențială în anii următori. 

Ideologia roşie susţine că luptă pentru fericirea oameni- 
lor săraci, dar în 1944 s-a văzut cum se duce lupta de clasă 
pe seama maselor îngrozite de ţevile armelor automate. NI- 
mic nu era cruțat. Plasa Piteşti a fost măturată de un adevărat 
tsunami politico — militar. Listele cu bunuri furate au fost 
utile doar pentru a demonta un mare mit al epocii comuniste: 
dezvoltarea economică s-a făcut plecându-se de la zero şi că 
în perioada burghezo — moşierească se trăia rău din cauza 
exploatării omului de către om. Datele nu sunt complete de- 

oarece mulți oameni şi-au dat seama de inutilitatea demersu- 
lui administrativ de recuperare a valorii bunurilor şi nici une- 
le primării n-au trimis informaţiile obținute pe teren“. 

Au dispărut multe alimente chiar în prag de iarnă. Au 
fost luate 33,68 tone de grâu, 117,13 tone porumb, 13,69 to- 
ne orz, 177,623 tone ovăz, 32,45 tone făină, 10,185 tone mă- 
lai. Se adăugau animale vii, adică locuitorii erau lipsiţi de 
grăsimi şi proteine, ceea ce va favoriza în curând extinderea 
epidemiei de tifos exantematic şi creşterea mortalităţii prin 
debilitate fizică. Au luat calea frontului 178 cabaline, 106 
bovine, 455 ovine, 143 porcine şi 3039 de păsări. Se observă 
că prin confiscarea animalelor de tracțiune era afectată în 
mod deosebit realizarea muncilor agricole, mai ales că au 
dispărut definitiv şi 44 de maşini specializate. Animalele ui- 
tate în graba trecerii erau lipsite însă de 951.190 kg de fân şi 
22.200 kg de paie. Oraşul Piteşti şi localităţile din plasă au 
pierdut rapid mijloacele de transport necesare ducerii prăzii 
spre miticul Berlin. Nu mai puţin de 106 căruţe au fost con- 
fiscate. Casele erau golite de pături (61), saltele (2), covoare 
(99), cearceafuri (52), lenjerie (valoare de 1.646.000 lei) şi 
haine (9.707.000 lei). Soldaţii sovietici au dobândit mare 
curaj prin capturarea a 142.294 litri de băuturi alcoolice. 
Suma totală s-a ridicat la 174.482.642 lei”. 

Chiar dacă Uniunea Sovietică se considera cel mai avan- 
sat stat de pe planetă, şcolile au fost supuse unui jaf sistema- 
tic şi multe valori pedagogice şi ştiinţifice s-au pierdut. 
Drama Liceului teoretic de fete Mihail şi Sevastiţa Vasilescu 
(astăzi Colegiul Naţional Zinca Golescu) este suficientă pen- 
tru a ilustra amploarea catastrofală a invaziei sovietice. Teo- 
retic, pagubele nu reprezentau mare lucru în ochii conducerii 
de la Kremlin. Era doar un pas înainte în realizarea omului 
nou, adică acea ființă supusă total sistemului şi ruptă de va- 
lorile trecutului, permanent blamat de o propagandă bine in- 
struită şi remunerată. Au fost nimicite colecţiile de animale 
şi de roci necesare orelor de biologie şi mineralogie. Hărțile 
geografice şi, mai ales, cele istorice au fost distruse. Docu- 
mentul consemna deteriorarea echipamentelor din laborato- 
rul de chimie, dar nu exista un inventar complet. Furia 
militarilor s-a dezlănţuit şi asupra sălii de gimnastică, apara- 
tele fiind complet dezmembrate. Pagubele totale se ridicau la 
4.680.900 lei (un kg de cartofi costa 35 lei)”. Se adăugau bu- 
nurile Apărării pasive în valoare de 51.000 lei”. Trecerea 
uraganului roşu a prilejuit întocmirea unui inventar al bunu- 
rilor dispărute din bucătăria cantinei. Au fost pierdute pentru 
totdeauna 128 de farfurii din porțelan cu monogramă, 118 
farfurii adânci din cobalt şi cu monograma instituției, 126 
farfurii mici, 213 ceşti de cafea, 108 cuțite din alpaca, 108 
furculiţe şi tot atâtea linguri. Se adăugau două cazane din 
fier şi un tuci mare pentru pregătirea cărnii sau a mămăligii. 
Valoarea totală a bunurilor acaparate era de 340.000 lei, 
sumă ce indică un nivel de prosperitate ce n-a mai fost atins. 

Trecerea trupelor sovietice era destul de rapidă, dar exis- 
ta un interes profund pentru comunizarea spațiului cucerit, 
eliberat în limbajul epocii. Arhivele au fost evacuate din oraş 
pentru a scăpa de efectele bombardamentelor americane, dar 
au fost distruse în bună măsură de soldaţii ruşi. Bibliotecile 

au fost epurate repede şi precis, listele de cărţi interzise. 
Erau indicate şi rândurile ce urmau să fie acoperite cu tuş 
negru în volumele rămase. Astfel, cartea cunoscutului istoric 
Emil Vârtosu despre Tudor Vladimirescu avea probleme la 
pagina 14, rândurile 1-4, şi la pagina 25 doar rândul 227. 
Urmau să dispară şi cărțile în limbi străine, multe fără vreo 
legătură cu ideologia roşie. Astfel, era trecută la index Ligne 
Maginot bastion inutile, Ed. Fasquelle, 1942, carte cu un 
pronunțat caracter militar'”. Dacă aparatul cenzurii citea 
mult şi cu o râvnă demnă de o cauză mai bună, serviciul de 
propagandă lansa lozinci peste lozinci. Un manifest din 1944 
conținea următoarea idee: Armata Roşie a intrat în Româ- 
nia nu ca armată cuceritoare, ci ca armată eliberatoare a 
poporului român de sub jugul fascist-german'!. Populaţia 
civilă putea să constate că afirmația era complet adevărată. 
Au plecat şi germanii, dar au fost eliberaţi şi de grija bunuri- 
lor, adică a proprietăţii private. 

Chiar dacă în județ populaţia murea de foame, autorităţi- 
le locale erau preocupate îndeosebi de preluarea completă şi 
definitivă a puterii. Alegerile din 1946 au fost organizate 
astfel încât partidul comunist să nu piardă, membrii comisii- 
lor electorale primind ordin să nu consume băuturi alcoolice. 
Sarcina a fost îndeplinită prin toate mijloacele. Cum partidul 
găsea mereu categorii de adversari politici, reali sau imagi- 
nari, închisoarea de la Piteşti a ajuns să geamă de deţinuţi, 
inclusiv persoane bolnave de sifilis în fază terminală, adică 
oameni incapabili să mai gândească logic. Erau internați pa- 
tru comunişti şi unul dintre ei, G. Molnar, nu făcea deosebire 
între autoritățile comuniste şi cele horthyste'”. Chiar dacă în 
iunie 1947 existau 520 de deţinuţi în temniţa de la Piteşti, 
părea puţin pentru Inspectoratul de Siguranţă Piteşti. Mem- 
brii partidelor istorice erau permanent spionaţi, dar în peri- 
oada 6 — 24 iulie 1947 n-au fost identificaţi reacționari care 
sub masca nebuniei, să treacă la manifestări antiguverna- 

mentale, aducând în schimb elogii lui Maniu”. Primele 
semne ale apariției omului nou îşi făceau simțită prezenţa. 
Nu trebuia să gândeşti, să vorbeşti, să manifeşti vreun semn 
de independenţă față de autoritățile comuniste. Trebuia să fii 
precum lemnul şi cadavrul după cum se exprimau pe vre- 
muri reprezentanţii bisericii catolice. 

Anii 1944-1947 au fost marcați în istoria oraşului Piteşti 
de brutala luptă pentru acapararea puterii de către proaspeții 
adepţi ai comunismului şi ştergerea trecutului pentru a se 
forma omul nou. Cum orice metodă părea ineficientă în fața 
rezistenţei populației, închisoarea Piteşti a devenit din de- 
cembrie 1949 laboratorul unui experiment criminal: reeduca- 
rea prin tortură. 


NOTE 

1. Direcţia Judeţeană Argeş a Arhivelor Naţionale, fond Prefec- 
tura Județului Argeş, dosar. nr. 155/1944, fila. 10. 

2. Ibidem, f. 10. Unitatea sovietică vinovată de furt avea numă- 
rul 13.856 (Ibidem, f. 12). 

3. Ibidem, f. 2. 

4. Primăria comunei Bradurile n-a înregistrat nicio pagubă până 
la data întocmirii sintezei (Ibidem, fila 1). 

5. Ibidem, fila |. 

6. Ibidem, dos. 44/1944, f. 116. 

7. Ibidem, f. 115. 

8. Ibidem, f. 118 şi 118 verso. 

9. Direcţia Judeţeană Argeş a Arhivelor Naţionale, fond Primă- 
ria oraşului Piteşti, dos. 28/1945, f. 22. 

10. Jbidem, f. 36. Aceeaşi soartă o avea şi cartea Războiul ger- 
mano-polon (Învăţăminte) a reputatului analist militar C. A. Dabija, 
tom fără concluzii ideologice (Ibidem, f. 13). 

11. Direcţia Judeţeană Argeş a Arhivelor Naţionale, fond Pre- 
fectura Judeţului Argeş, dos. 40/1944, f. 43. 

12. Ibidem, dos. 14/1947, f. 41. 

13. Ibidem, f. 15. 


Contribuţii documentare referitoare 
la istoricul Bisericii Sf. Nicolae din Piteşti 


Biserica a fost construită de mahalagii piteşteni în anul 
1812, pe locul unei vechi biserici datând din secolul al 
XVIII-lea, care s-a dărâmat în urma cutremurului din anul 
1802. A fost afectată de incendiului din 1848 care a mistuit o 
parte din clădirile oraşului, mai apoi rezidită a treia oară de 
enoriaşi în perioada domniei lui Alexandru loan Cuza când a 
fost mărită, cu două turle înalte, care se vedeau din depărta- 
re, fiind resfințită de protopopul judeţului Argeş, N. Con- 
stantinescu, la 30 noiembrie 18677. Biserica a avut o 
suprafață clădită de 252 mp şi un teren, curte şi grădină, de 
416 mp'. 

Din anul 1893, când prin lege se introduce o nouă orga- 
nizare bisericească, biserica Sf. Nicolae devine filială (sub- 
ordonată) a parohiei Sf. Gheorghe din Piteşti“, iar din 1915 
este transformată în biserică parohială şi îşi alege o epitropie 
de sine stătătoare, după cum cerea legea clerului, situație ca- 
re a nemulțumit pe unii preoţi de la Biserica Sf. Gheorghe. 
Preotul econom Dumitru Angelescu de la Sf. Nicolae se 
plângea superiorilor că un anume preot de la Sf. Gheorghe a 
reacționat într-un mod abuziv atunci când i-a cerut o listă cu 

Aurel RADU! 


enoriaşii cu drept de vot, pentru a alcătui epitropia bisericii, 
aşa cum cerea legea: „Sf<inția> sa însă, luând adresa din 
mâna paracliserului ce l-am trimis a aruncat-o jos şi a înce- 
put să mă insulte şi pe mine şi pe paracliserul bisericii Radu 
Necşuţ cu cele mai triviale vorbe, înjurându-ne de părinți, 
faţă fiind şi paracliserul bisericii Sf. Gheorghe”. 

Direcţia Generală a Cultelor reprezentată de St. Brădiş- 
teanu din cadrul Ministerului Cultelor şi al Artelor, ministru 
fiind Octavian Goga, în Guvernul General Alexandru Ave- 
rescu (13.03.1920 — 16.12.1921), a trimis în prima zi a anu- 
lui 1921 o circulară prin care solicita preoţilor să 
întocmească mici monografii care să schiţeze în linii genera- 
le viaţa fiecărei parohii. Preotul Angelescu de la Biserica Sf. 
Nicolae a dat un răspuns la această circulară-chestionar cu- 
prinzând informaţii despre viața morală şi socială a enoriaşi- 
lor: „Majoritatea poporului din această parohie nu este de 
admirat, dar nici de criticat, ci o stare mijlocie având în sine 
şi binele şi răul, căci aşa este alcătuită firea omului, cu cali- 
tăţi şi defecte inerente. Şi în această parohie, precum cred, ci 
în toate parohiile de oraşe bântuiesc mai ales următoarele 

viţii ereditare vieţii de oraşe şi anume: beţia, luxuria şi 
cartoforia. Aceste viţii în prezent cam lâncezesc din cauză că 
băuturile alcoolice fiind prea scumpe, beţia urmează să se 
modereze, iar luxuria fiind soră bună cu beţia şi prea adesea 
provocată de beţie, a urmat ca şi ea să se mai înfrâneze. 


























Biserica Sf. Nicolae înainte de demolare (1962) 

Pentru cartoforie alte piedici au contribuit să o mai împu- 
ţineze precum: scumpirea traiului, a îmbrăcămintei, încălță- 
mintei, a dispenselor, diferite dispoziţiuni poliţieneşti etc. 
Astăzi însă un alt viţiu bântuieşte cu furie şi anume: dorința 
neînfrânată de îmbogăţire. Nivelul mintal, întrucât a scăzut, 
s-a pervertit şi s-a materializat, încât astăzi afară de puţine 
suflete nobile masa sa comună nu are alt ideal decât să se 
culce sărac şi să se scoale bogat. De aici specula neruşinată a 
negustorului, luarea de mită a funcţionarului, ingeniozitatea 
planurilor criminale şi infame ale oamenilor de afaceri aşa că 
astăzi, mai mult ca oricând, se adevereşte vechiul proverb 
roman «Homo hominis lupus est, non homo». Legăturile 
enoriaşilor cu biserica nu sunt nici prea strânse, dar nici aşa 
slabe. În această privinţă poporul român moşteneşte defecte- 
le străbunilor săi romani care nu erau nici prea creduli în ale 
bisericii, dar nici ireligioşi; având biserica o neglijare, iar 
neavând o reclamare, tot asemenea sentimente au şi enoriaşii 
de astăzi. Atitudinea autorităţilor locale faţă de biserică nu 
este ostilă, dar nici interesată, întrucât fiecare autoritate 
avându-şi atribuţiunile ei se interesează de ele, iar biserica 
este lăsată în grija autorităților de care depinde. Poate în no- 
ua lege organică a bisericii române se va introduce vreo dis- 
poziţie salutară ca orice autoritate locală să ocrotească, să 
ajute şi să pună umărul la îndeplinirea rolului ei moral, cul- 
tural şi social, convinse fiind că lucrând astfel, lucrează pen- 
tru binele ţării şi al neamului”. 

De asemenea, preotul Angelescu se avântă în considera- 
ţii despre „mişcarea economică în parohie”, susținând că: 
„Industria casnică este foarte puţin dezvoltată în această pa- 
rohie afară de rare excepţiuni. Au pierit acele timpuri de fe- 
ricită memorie când în familii se lucra: tricotaj, broderie, 
gherghef, scoarțe, chiline precum şi alte produse casnice lu- 
crate cu fineţe şi artă vrednice de admirat şi care făceau 
onoarea şi fala femeii românce pe lângă economia ce o lăsa 
în casă şi exemplul frumos ce-l da copiilor. Ar fi de dorit ca 
industria casnică să reînvie fiindcă această mică bogăţie fa- 
miliară dezvoltată pe o scară întinsă poate cu timpul să devi- 
nă un izvor de bogăţie naţională. În proscenarea acestui scop 
cred că ar fi bine să se înfiinţeze expoziţii permanente în toa- 
te oraşele țării unde se vor expune spre vânzare produsele 
industriei casnice. O comisiune locală va avea rolul să le 
aranjeze şi să stimuleze familiile la lucru. Apoi o altă comi- 
sie centrală compusă din persoane cu iubire de neam şi de 
arta lui, va vizita expoziţiile locale din când în când va cum- 
păra mare parte din obiectele expuse şi le va expune în alte 
expoziţii tot permanente centrale stabilite în centrele cele 
mari unde se vor vinde publicului amator sau se vor vinde în 
străinătate. Această idee în trăsuri liniare poate fi dezvoltată, 
completată şi reglementată şi cu timpul urmărită fiind de 
oameni integri capabili şi cu dor de binele țării, poate să 
adună mari foloase neamului. Un exemplu foarte trist şi care 
ar trebui să ne înveţe minte l-am îndurat în timpul ocupaţiu- 
nii nemţeşti când toată pânzăria a dispărut de pe piaţă fiind 
rechiziționată şi atunci populaţia neavând de unde să mai 
cumpere pânză streină a ajuns să poarte cămeşi zdrenţuite, 
iar unii jumătăți de cămeşi, într-o ţară hărăzită de Dumnezeu 
cu un pământ foarte roditor în care şi bogat şi sărac ar putea 
să aibă linjeria în olandă de România, întrucât cultura câne- 
pii şi a inului la noi produce recoltă foarte abundentă şi supe- 
rioară”. 

Preotul Angelescu se plângea primarului oraşului că bi- 
serica Sf. Nicolae, fostă catedrală a oraşului, se găsea „cea 
mai urgisită între bisericile din Piteşti în ce priveşte mijloa- 

cele de întreţinere cum şi în ce priveşte numărul enoriaşilor 
având cea mai mică enorie între celelalte, adică cu 58 enori- 
aşi şi parte dintre dânşii figurând numai pe listă, fără a fi 
enoriaşi de fapt” şi că „biserica nu a mai fost reparată de mai 
mult de un sfert de veac, acoperişul s-a perforat mai peste tot 
şi apa din ploaie a pătruns prin zidul boltei şi astăzi până în 
biserică, cauzând deocamdată slăbirea zidului boltei, deterio- 
rarea picturii şi în curând căderea tencuielii de pe boltă”. De 
asemenea, împrejmuirea bisericii era în ruină după cum îi 
scria Gr. Chiriţescu şi alți 48 de enoriaşi primarului oraşului 
astfel: „Ştiţi că împrejmuirea Bisericii Sf. Nicolae care este 
în centrul oraşului este într-o stare de ruină astfel că dă un 
aspect foarte urât şi orice străin vizitator îşi poate face o idee 
neplăcută de oraşul nostru”. 

În vara anului 1933, Divizia a III-a Piteşti aflată sub co- 
manda generalului Antonescu a solicitat ca biserica Sf. Nico- 
lae care avea cei mai puţin enoriaşi, dintre care unii flotanţi, 
să fie folosită pe post de biserică militară. Adunarea, consili- 
ul şi epitropia parohială au hotărât să dea curs acestei solici- 
tări prin care biserica să servească de capelă a garnizoanei 
din Piteşti, până când aceasta din urmă va dispune de mij- 
loace spre a-şi construi o biserică proprie. În schimb, episco- 
pul Nichita a refuzat în 1934 să aprobe această transformare 
argumentând că era doar o singură biserică în parohie şi „ca- 
noanele şi legiuirile bisericeşti ne opresc a schimba destina- 
ţia unei biserici sau a o înstrăina”, după cum afirma acesta'”. 

lată cum descrisa în 1936, noul preot în funcţie, Paras- 
chiv Popescu, starea religioasă şi morală din parohia sa: „Pa- 
rohia bisericii Sf. Nicolae cuprinde o enorie numai de 89 
familii care nu o pot lăuda din punct de vedere religi- 
os-moral căci oricâte sforțări am făcut în timp de un an de la 
venirea mea la această biserică — predici, cântare bine studia- 
tă şi simțită, acum mă străduiesc să formez şi un mic cor — 
tot n-am putut să-i îndrept pe calea bisericii decât prea puţini 
[...] Misterul acestei răceli nu este greu de pătruns dacă vom 
spune că majoritatea credincioşilor acestei biserici sunt bine 
înstăriți din punct de vedere material şi nu mai văd altceva 
decât o acumulare de bogăţie trecătoare, pe când pe cea veş- 
nică, fie că o înţeleg, fie că nu o înţeleg, dar nu o agonisesc”, 
iar despre starea în care se înfăţişează locaşul bisericii, ace- 
laşi preot a consemnat că: „E prea trist a mai vorbi despre 
înfăţişarea bisericii Sf. Nicolae, biserică de centru, aşezată 
într-o poziţiune dintre cele mai frumoase. Ce contrast izbitor 
între situația sa geografică şi înfăţişarea sa umilă, săracă, 
prea săracă şi părăsită. Nu vreau să critic administraţia fostu- 
lui paroh care s-a îngrijit pe cât a putut ca banul ce l-a agoni- 
sit să-l păstreze pentru reparație integrală, dar banul pus spre 
păstrare şi fructificare s-a pierdut odată cu situaţia anormală 
în care ajunsese băncile şi biserica a rămas tot umilă, tot să- 
răcită, cu lipsuri greu de împlinit. Nu ştiu de ce trebuie să te 
apuci mai înainte că nimic bun nu mai găseşti, acoperişul, 
afară de turle, găurit, pereţii burduşiți, un singur rând de 
geamuri în afară, iar înăuntru şi mai trist: strane vechi in- 
complete, mobilier putred vechi, pictura pe alocuri aşa de 
ştearsă că nu se mai cunoaşte nimic. Anul acesta s-a făcut o 
îmbunătățire înăuntrul ei introducându-se lumină electrică 
prin ajutorul pe care l-am câştigat de la onor primăria oraşu- 
lui şi din ce-am mai putut economisi. S-a mai procurat un 
clopot mai mare pe lângă cel mic cu care rămăsese de la 
ocupaţia trupelor străine 1916, din banii strânşi de mine per- 
sonal şi de un domn consilier de la bunii creştini din oraş. 
S-au mai găsit câteva covoare, am cumpărat un rând de veş- 
minte mai modeste căci nu am găsit şi în sfârşit mă strădu- 

iesc să fie o curăţenie cât se poate de mare pentru a mai aco- 
peri lipsa şi învechirea”!!. 

De-a lungul timpului, biserica a primit diverse donaţii 
din partea enoriaşilor. În anul 1873, farmacistul Ştefan Babic 
a dăruit bisericii un ceas care a fost instalat în turla clopotni- 
ței fiind conectat cu clopotul bisericii care anunţa astfel tre- 
cerea timpului, de se auzea în tot oraşul, de aceea biserica 
fiind supranumită „Biserica cu ceas”. 

În anul 1884, Casa MS Regele Carol La donat un poli- 
candru de alamă, poleit, cu 32 de lumini'? care avea urmă- 
toarea inscripţie: „Închină bisericii din oraşul Piteşti cu 
hramul sfântul şi făcătorul de minuni Nicolae, Carol I al 
României acest odor în amintirea zilelor de 9 mai 1866, 10 
mai 1878 şi zilei de 14 decembrie 1877, ziua reîntoarcerii 
acasă după izbânzile din Bulgaria”"5. Biserica a contribuit cu 
obiecte de cult vechi, în special icoanele împărăteşti de la 
tâmplă, pentru înfiinţarea unor colecții muzeale în urma soli- 
citărilor venite din partea lui Gr. Tocilescu. 

În timpul primului război mondial, cele două clopote din 
turla bisericii, au fost confiscate de armata de ocupaţie ger- 
mană, fiind estimate ca pagubă de război ce se ridica la suma 
de 6.000 lei'*. 

În 1921 avea următoarele cărți de cult mai vechi: un 
Apostol tipărit la Episcopia Râmnicului (1847), o Liturghie 
tipărită la Sibiu (1627), o Evanghelie tipărită la Mitropolia 
Bucureşti (1842) şi un Triod în greceşte (1814). 

Într-o perioadă de maximă represiune față de biserică şi 
de slujitorii ei, în mod inexplicabil, Biserica Sf. Nicolae a 
fost inclusă prin hotărârea Consiliului de Miniştri nr. 1160 
din 1955 pe lista monumentelor istorice din România. Tot 
printr-o hotărâre a Consiliului de Miniştri, cu nr. 387 din 23 
aprilie 1962, preşedintele Gh. Maurer, a semnat pentru scoa- 
terea bisericii de pe lista monumentelor istorice, iar Depar- 
tamentul Cultelor de pe lângă Consiliul de Miniştri a avizat 
favorabil demolarea ei”. Nu a existat nicio împotrivire vizi- 
bilă față de această măsură având în vedere că ultimul preo- 
tul paroh, Florian Sămărescu, era condamnat la închisoare 
încă din anul 1959 ca „duşman al poporului”. 

Din această biserica s-au mai păstrate doar câteva urme 
materiale care au ajuns în posesia Muzeului Judeţean Argeş 
(ceasul din turlă şi pisania spartă), la biserica din satul Encu- 
leşti — Valea Mare (policandrul dăruit de regele Carol I şi un 
clopot), la biserica Sf. Treime din Piteşti (sfeşnicele împără- 
teşti) şi la biserica din satul Podu Broşteni — Costeşti (al doi- 
lea clopot)'“. 

















Amprentă sigilară în cerneală folosită 
de către parohie începând din 1915 


Personalul bisericesc 

În arhiva Episcopiei Argeşului s-au păstrat documente 
referitoare la preoţii de la Biserica Sf. Nicolae din Piteşti 
despre care s-a mai scris, într-un mod elogios!”, însă realita- 


25 


taţi in paginile revistei 





tea care transpare din documentele de arhivă este adesea 
mult mai nuanţată. 

În anul 1847, Alecu Preda cojocarul din Piteşti se plân- 
gea direct episcopului de Argeş, Samuil Tărtăşescu Sinadon 
că preotul David de la Biserica Sf. Nicolae „de care geme 
mai toată mahalaoa după deal pentru multele zurbalâcuri ce 
urmează”, l-a bătut şi i-a spart capul în două locuri'5. 

În anul 1870, preotul Dimitrie duhovnic de la Biserica 
Sf. Treime din Piteşti se „tânguia” protopopului judeţului, 
Mihalache Minea Sachelarie, că preoţii Alexandru Antones- 
cu de la o biserică din oraş, fără să fie nominalizată, şi Nico- 
lae Mateescu de la Biserica Sf. Nicolae, i-au adus diferite 
injurii având la bază unele rivalități politice. Aceşti preoți 
pârâți care declarau că sunt vecini „ce ne desparte numai 
gardul”, se scuzau în fața autorităţilor superioare ecleziastice 
pentru conflictul ivit între ei, întrucât fiind vecini, în mod 
inexorabil se ajungea la certuri...” 

Dintr-o statistică întocmită în anul 1864 de Protopopiatul 
plaselor Piteşti, Găleşeşti şi Cotmeana reiese că Biserica Sf. 
Nicolae din Piteşti avea o parohie restrânsă cu 35 de familii 
şi doi preoţi: Voicu Constantinescu, căsătorit cu Măndica, 
hirotonisit la 30 mai 1858, în vârstă de 36 ani, care a funcţi- 
onat până în anul 1895; Nicolae Mateescu (scris şi Nae 
Matheescu), hirotonisit la 2 ianuarie 1858, în vârstă de 31 
ani care a funcționat până în anul 1901”. 

Din 1901 a urmat preotul Dumitru Angelescu, născut în 
1859, în comuna Potcoava, judeţul Olt şi hirotonit în 1881 la 
biserica Domnească din Curtea de Argeş. S-a căsătorit în 
1880 cu Ana, fiica protopopului Gheorghe Iconomu, cu care 
a avut 5 copii: 3 băieţi şi 2 fete, despre care afirma în 1921 
că: „Fetele sunt căsătorite, băieții sunt militari: unul a pierit 
în război şi doi sunt maiori în activitate”. 

A terminat seminarul complet: cursul inferior cu atestatul 
Seminarului din Curtea de Argeş nr. 445/1873 şi cursul su- 
perior cu atestatul Seminarului Central din Bucureşti nr. 
14/1876. La început a fost numit preot paroh la Biserica 
Domnească din Curtea de Argeş şi profesor provizoriu de 
religie la Seminarul din Curtea de Argeş cu decretul minis- 
trului Instrucțiunii nr. 10.824/1883, prin concurs, apoi cu 
titlu definitiv prin decretul nr. 5.766/1893 unde a funcționat 
până la desființarea Seminarului de Argeş în anul 1901, când 
prin decretul nr. 5.932/1901 a fost transferat cu aceleaşi 
drepturi profesor de religie la Liceul din Piteşti şi Şcoala 
profesională de fete la care a funcționat până la 1914 când 
şi-a întocmit actele de pensionare din profesorat, rămânând 
ca iconom la biserica Sf. Nicolae, cu ordinul Episcopiei şi a 
Ministerului Cultelor. 

În administraţia şi justiţia eparhiei Argeş a fost numit 
predicator al Sf. Episcopii cu ordinul Ministrului Cultelor nr. 
504/1881, director al cancelariei Sf. Episcopii cu ordinul 
18.039/1886. În mai multe rânduri a fost numit membru în 
Consistoriul Eparhiei Argeş şi apoi membru şi preşedinte în 
Consistoriul apelativ cu ordinul ministrului Cultelor nr. 
8.162/1906 şi al Episcopiei nr. 853/1908. 

Ca recompense 1 s-au dat ranguri bisericeşti de protono- 
tar, sachelar şi iconom, apoi medalia jubiliară Carol I cu 
brevetul ministrului de Externe nr. 1.716/1906 şi medalia 
clasa I „Răsplata muncii în învăţământ” cu brevetul MS Re- 
gelui Ferdinand I nr. 1.651/1915 primit cu ordinul ministru- 
lui Instrucțiunii Publice nr. 41.614/1915. A susținut 
conferinţe şi discursuri în parte publicate, iar altele aflate în 
manuscrise. 

De la 1 august 1935, preot paroh este numit Paraschiv 

Popescu, licenţiat în Teologie, hirotonit 16 octombrie 1934, 
născut în comuna Ungheni, în anul 1906. Preotul a fost nu- 
mit „preot confesor de armată pe timpul campaniei” prin or- 
dinul M.A.N. din 1934. A predat religia la Şcoala primară de 
băieţi nr. 3 din Piteşti unde suplinea în acelaşi timp pe învă- 
țătorul concentrat”. Între 5-28 iulie 1939, preotul paroh a 
fost chemat la cursurile de inițiere străjerească la Centrul de 
îndrumare Breaza fiind suplinit în această perioadă de preo- 
tul ajutător şi pensionar D. Angelescu. Nu e de mirare că în 
februarie 1939, Ţinutul Bucegi a trimis un ordin prin care 
preoţii erau informați că „Salutul se va face prin ridicarea 
braţului drept în sus şi pronunţarea cuvântului Sănătate”. 

Ultimul preot paroh a fost Florian Sămărăscu, născut la 
16 august 1910 în comuna Sămara, Argeş, era fiul lui loan şi 
Teodora şi căsătorit cu Maria Darie. A fost licenţiat în Teo- 
logie, secretar eparhial din 1937, hirotonit preot la 29 mai 
1939, numit confesor al legiunilor de străjeri şi profesor de 
religie la Şcoala de cântăreţi „Ep. Nichita””. A fost arestat 
în mod abuziv şi judecat sumar de Tribunalul Militar Craio- 
va, fiind condamnat în anul 1959 la patru ani de închisoare 
pentru „uneltire contra ordinii sociale” (art. 209 C.P.), iar 
perioada de detenție dură s-a scurs în principalele închisori 
pentru deţinuţi politici din gulagul românesc: Jilava, Aiud, 
Botoşani şi Gherla. În fişa matricolă penală pe care autorită- 
țile represive ale vremii i-au întocmit-o a fost trecut inițial ca 
apartenenţă politică la PNL, mai apoi s-a revenit, fiind reîn- 
cadrat ca „legionar. 

Preotul Sămărăscu a fost un apropiat al lui Constantin 
Zamfirescu — Căteasca (n. 19.01.1896, Căteasca -— d. 
16.12.1963, Botoşani), membru al PNL — Brătianu, fost sub- 
secretar la Ministerul Producţiei de Război în perioada no- 
iembrie 1944 — martie 1945, arestat în 1950 şi condamnat tot 
în anul 1959 la şase ani de închisoare de către acelaşi Tribu- 
nal Militar Craiova. 

Personalul auxiliar 

Funcţia de paracliser sau ţârcovnic a fost adesea vacantă 
din cauza veniturilor bisericii care erau reduse, fiind îndepli- 
nită intermitent, pentru perioade scurte de timp, de unii elevi 
de la Şcoala de Cântăreţi din Piteşti”. De-a lungul timpului, 
din personalul auxiliar stabil s-a remarcat: Radu Necşuţ, 
născut în 1886, căsătorit cu Sevastiţa cu care avea doi copii, 
fiind domiciliaţi în comuna Găvana. A fost paracliser în pe- 
rioada 1908-1915, iar din 1915 este numit cântăreț al II-lea. 
Făcea parte din contingentul 1909 şi a fost mobilizat ca sol- 
dat dispensat „lăsat la partea sedentară” a Regimentului 4 
Argeş. 

Cântăreț 1 a fost lon Limberea care în ajunul ocupației 
germane, la 15 noiembrie 1916, a părăsit postul şi s-a refugi- 
at în Moldova”. În 1939, cantor II era lon N. Tudor (n. 
1915) care a fost transferat la biserica Sf. loan din Piteşti, iar 
în locul acestuia a fost numit din aprilie 1939, Dumitru 
Herăscu (n. 1902, Şerbăneşti), de la parohia Şerbăneşti Pă- 
teşti; Ion R. Totan (n. 1912, Cotmeana) absolvent al Şcolii 
de cântăreţi, transferat la parohie în 1937. 

Averea bisericii 

Epitropii bisericii, Eftimie  Niculau şi Nicolae 
Chirculescu au intentat în anul 1856 la Tribunalul Argeş o 
acțiune de revendicare a unei porțiuni de moşie din trupul 
satului Geamăna, numită Vătăşeşti, care era stăpânită de ser- 
darul Ştefan Jianu şi de urmaşii clucerului Nicolae 
Socolescu”. În 1863, Tribunalul Argeş a dat câştig de cauză 
bisericii şi îi recunoştea acesteia dreptul de stăpânire asupra 
terenului de danie de la o anume Despa preoteasa de 324 

stânjeni, aflat pe lângă hotarul Piteştilor, aşa cum reiese din 
ocolnița moşiei Geamăna”. Hotărârea Tribunalului Argeş 
este atacată la Curtea de Apel Bucureşti unde prin sentința 
definitivă din 1873, biserica nu mai primeşte recunoaşterea 
dreptului de stăpânire asupra stânjenilor din moşia Geamă- 
na. 

Deşi a pierdut terenul din afara Piteştiului, biserica mai 
avea în anul 1877 în oraş o avere imobiliară impresionantă: 
şapte terenuri cu embatic în străzile Brătianu (3), Lascăr Ca- 
targiu (1) şi Fântâni (3), pe care s-au construit case de-a lun- 
gul timpului (casa maiorului Roşulescu, str. Brătianu 22, 
casa maiorul Dimitrie Constantinescu căsătorit cu Marioara 
Rădulescu, str. Griviţa 150: alte două terenuri din centrul 
oraşului au fost luate de primărie fiind trecute în domeniul 
public; deţinea patru prăvălii în zona centrală care erau în- 
chiriate unor comercianți diverşi (trei în strada Şerban Vodă, 
culoarea Roşie) şi una în strada Doamna Bălaşa”!. Deşi avea 
multe proprietăți imobiliare biserica nu avea în 1877 nicio 
cristelniță pentru botezul copiilor şi a cumpărat una de aramă 
abia în 1879 de la un anume Dumitru Tokanie”. 

De-a lungul timpului o parte din terenurile cu embatic au 
fost răscumpărate de proprietarii caselor, aşa cum a procedat 
evreica Mina Frischtak domiciliată în Piteşti, str. Brătianu, 
28 care a cumpărat casa de la moştenitorii decedatului căpi- 
tan Gr. Constantinescu şi a plătit epitropiei bisericii suma de 
780 lei, după calculul Ministerului Cultelor, adică răscumpă- 
rarea de veci a embaticului anual multiplicat de 60 de ori”. 

Preotul Nicolae Mateescu a fost primul care s-a preocu- 
pat în mod serios de administrarea averii bisericii şi de stare 
financiară a parohiei. El se plângea autorităților administra- 
tive şi ecleziastice superioare că preoții şi epitropii din trecut 
nu s-au preocupat îndeaproape pentru administrarea bunuri- 
lor funciare. 

Biserica realiza cele mai mari venituri în urma închirierii 
prăvăliilor, în special din chiria restaurantului „Cafe de 
France” şi mai apoi a „Halei de Bere”. În 1879 s-au făcut 
investiţii la prăvălia bisericii, „Cafe de France” unde s-a 
montat o sobă de fier şi s-a aşternut o pardoseală nouă. Cu 
această ocazie s-a reparat şi turla bisericii de către evreul 
Herşiu (Haim) Avram. Din nou, în 1901, s-a refăcut acope- 
rişul clopotniţei de către acelaşi tinichigiu evreu, cu aproba- 
rea epitropilor C. Dimitrescu şi P.D. Muşetescu şi a 
arhitectului oraşului, Angelo Delnevo“. 

De cele mai multe ori chiriaşii erau îndărătnici şi încer- 
cau să se eschiveze de la plata chiriilor față de biserică deoa- 
rece, pe bună dreptate, unele prăvălii aveau acoperişul vechi 
din şiţă mare prin care apa şi zăpada intrau lesne”. Pentru 
recuperarea chiriilor restante, preotul Mateescu a apelat de-a 
lungul timpului la instanţa de judecată pentru a soluţiona 
aceste diferende. Biserica s-a judecat cu Petrache Grigoriu 
cafegiu, Ghiţă Paraschivescu, Iosif Ionescu care erau acuzaţi 
că sunt răi platnici”*. 

În anul 1898 epitropia bisericii Sf. Gheorghe a fost nevo- 
ită să facă un împrumut de 1.500 lei la Societatea Economică 
de Argeş pentru a construi o prăvălie şi o magazie în locul 
celor care urmau să fie dărâmate de primăria Piteşti, întrucât 
clădirile vechi din strada Şerban Vodă „conform regulamen- 
tului comunal relativ la salubritate şi înfrumusețarea comu- 
nei nu se mai poate(sic!) tolera”. Între 1898-1899 cu ajutorul 
antreprenorului Anton Bamffi s-a ridicat o altă clădire în ca- 
re s-a înființat berăria şi restaurantul „Hala cu Bere” de 300 
mp, cu 5-7 camere şi 150 mp de teren pe care se afla o gră- 
dină de vară”. 

Prin actul de vânzare autentificat de Tribunalul Argeş la 
nr. 429/ 1910%, biserica a vândut primăriei oraşului, pentru 
utilitate publică, în vederea lărgirii străzii Plevna, două imo- 
bile cu terenurile lor în centrul oraşului, în suprafaţă totală 
de circa 130 mp cu suma de 12.000 lei, înscrisuri funciare 
urbane Bucureşti 5%, pentru care primăria plătea bisericii un 
procent anual de 600 lei. În 1915 când biserica este trans- 
formată în parohie mai avea decât o singură prăvălie — „Hala 
cu Bere”. 

Pentru a găsi o altă sursă de venit facilă în timpul războ- 
iului (1916), epitropia a scos la licitație publică cu aprobarea 
ministerului Cultelor, 14 bucăţi de piatră (lespezi, cruci rup- 
te, pisanii), „de când înmormântările se făceau în jurul bise- 
ricii”, după cum afirma preotul paroh Angelescu. Pietrele 
s-au vândut cu 835 lei în condiţiile în care „Hala cu Bere” 
aducea un venit din chirie de 370 lei în 1916-1917, fiind 
cumpărate de maistrul pietrar Nicola Kaghiorghes, Nicolae 
Simtion şi Bretto Domenico din Piteşti. 

De-a lungul timpului „Hala cu Bere” a fost închiriată 
evreului Gheorghe Markus, căsătorit cu Ana, căruia Ministe- 
rul de Finanţe la 10 martie 1916 i-a anulat brevetul de licenţă 
în baza căruia îşi exercita comerțul de berărie şi restaurant”! 
între 1921-1925 lui Iancu Georgescu Busuioc care a subîn- 
chiriat lui Jean Nicolescu şi Fabricii de Bere Luther din Bu- 
cureşti”. 

În 1922, epitropia a dorit să vândă acest imobil deoarece 
susținea că: „Acum s-a ivit un muşteriu ca să cumpere acest 
imobil oferind suma de 200.000 lei şi orice alte cheltuieli de 
taxe, timbru, avocat care îl priveşte pe dânsul”; „Epitropia 
având în vedere că preţul ce s-a oferit pentru cumpărarea 
acestui imobil este convenabil deoarece plasat în bonuri ar 
aduce bisericii un venit anual mai mare decât chiria anuală 
de 7.000 lei şi având în vedere că construcţia imobilului fi- 
ind slabă, într-o cărămidă, cere pe fiecare an cheltuieli de 
reparație mai ales că tabla de pe înveliş mai peste tot este 
perforată de rugină” şi solicita aprobarea d-lui ministru al 
Cultelor. Cert e că ministerul a refuzat vânzarea şi în apri- 
lie 1925 imobilul din strada Şerban Vodă 99 a fost închiriat 
pe o perioadă de 5 ani, cu o chirie anuală de 70.000 lei, frați- 
lor Cristache şi Nicolae Cristescu care au înfiinţat în imobil 
„Cofetăria şi cafeneaua Fraţii Christescu”. La licitaţie din 
anul 1930 s-au prezentat decât doi concurenți, între care şi 
vechiul chiriaş, C. Cristescu care a oferit mai puţin decât 
plătise chiria în trecut, oferind anual suma de 60.000. Până la 
aprobarea licitaţiei de către consiliul eparhial, se iveşte Gh. 
Gall, proprietarul cinematografului „Aquila” din Piteşti care 
oferă suma de 80.000 lei pentru imobil. Supraoferta făcută 
de Gh. Gall, deşi nu a fost introdusă în termen, era mai ten- 
tantă din punct de vedere financiar, chiar cu riscul contesta- 
ției în instanță din partea lui C. Cristescu. De aceea, între 
Gh. Gall şi preotul Angelescu a intervenit o înţelegere prin 
care primul se obliga să suporte toate cheltuielile procesului 
până la terminare, fără să aibă vreo pretenţie de despăgubire 
din partea bisericii“. 

Prin sentinţa Tribunalului Argeş din 1930, chiriaşul Cris- 
tescu a fost obligat să evacueze de îndată prăvălia care s-a 
scos din nou la licitaţie fiind adjudecată bineînţeles de Gh. 
Gall. Deşi era în perioada crizei financiare, noul chiriaş a 
transformat sălile prăvăliei în primul cinematograf sonor din 
Piteşti care în curând a intrat în incapacitate de a plăti ratele 
chiriei anuale, fiind acţionat în judecată pentru recuperarea 
datoriilor (sentinţa civilă nr. 164 din 1932 a Tribunalului 
Argeş). Cu toate acestea, Gh. Gall a continuat să folosească 


27 


taţi in paginile revistei 





imobilul bisericii până în anul 1935 când câştigă următoarea 
licitaţie pentru alţi 5 ani. 

Banii rezultați din închirierea acestui imobil erau insufi- 
cienţi şi preotul Dumitru Angelescu a încercat să aducă veni- 
turi bisericii din plasamente financiare. Excedentul bugetar 
anual era investit, cu acordul epitropiei, în bonuri funciare şi 
se solicita adesea să fie autorizat sindicul Bursei Bucureşti 
ca „să cumpere titluri ale Împrumutului Naţional 5% pe nu- 
mele epitropiei parohiei Bisericii Sf. Nicolae din Piteşti”. 
Efectele financiare deţinute de biserică la Casa de Depuneri 
şi Consemnaţiuni Bucureşti au fost retrase spre a fi depuse la 
sucursala Băncii Naţionale din Piteşti după cum urmează: 
Împrumutul Naţional 5% din 1916, Împrumutul Unirii 5% 
din 1919. Sucursala Băncii Naţionale din Piteşti a refuzat să 
primească aceste sume în cupoane de valoare fiind „prea ne- 
însemnate” şi s-au depus la Banca Tehnică din Piteşti, al că- 
rei director era epitropul Apostol Dima“. În bugetul de 
venituri şi cheltuieli din 1935 s-a trecut de preotul paroh Pa- 
raschiv Popescu că: „La suma de 296.810 lei depusă în nu- 
merar la Banca „Înfrățirea” din Curtea de Argeş, precum şi 
la suma de lei în numerar 38.500 lei depusă la Banca Tehni- 
că Argeşeană Piteşti nu s-a primit nicio dobândă, până ce 
băncile vor începe a funcționa”, fiind în perioada de reface- 
re după criza financiară mondială. 

Epitropi şi enoriaşi 

Administraţia Casei Bisericii arăta că: „Fiecare parohie 
avea o epitropie compusă din preotul paroh ca preşedinte, un 
membru numit de Ministerul Cultelor şi Instrucțiunii şi un 
membru ales de enoriaşi şi confirmat de acelaşi minister”*. 
Deşi s-a aflat în inima oraşului, a fost de-a lungul timpului 
biserica cu cel mai mic număr de enoriaşi şi toți preoţii pa- 
rohi care s-au perindat de-a lungul timpului, s-au plâns de 
situaţia financiară precară, cu toate că enoriaşii aveau o stare 
financiară foarte bună. 

Iancu Stătescu şi Ghiţă Ionescu erau epitropi în 1874, 
urmaţi în 1879 de Constantin Lerescu (din partea ministeru- 
lui, demisionat în 1880), Costache Simionescu , ales de către 
enoriaşi cu care biserica se afla în litigiu şi Ştefan Avrames- 
cu, de profesiune argintar. Relaţia dintre preoți, epitropii şi 
enoriaşi nu a fost întotdeauna bună. În iunie 1877, preotul 
Mateescu reclama primarului oraşului Piteşti că biserica a 
fost rău administrată de către epitropul Ghiţă Ionescu (răpo- 
sat), fost băcan, fără să fie vreo ameliorare, că epitropul a 
strâns venitul bisericii pe care şi l-a însuşit, lăsându-i pe toți 
funcționarii sfântului locaş în neplată, fără să le achite salari- 
ile, atât preotului Voicu Constantinescu cât şi cântărețul 
N.G. Rădulescu”. Preotul Mateescu a solicitat instanței de 
Judecată daune în valoare de 2.000 lei şi îl acuza pe răposa- 
tul epitrop că şi-a însuşit „toate actele şi documentele consta- 
tatoare titlurilor de proprietate ale sfintei biserici”. 

În august 1887, epitropii loan Trifonescu şi Eftimie 1o- 
nescu au deschis un proces la Judecătoria Ocol Piteşti lui 
loan Purcăreanu din Piteşti şi lui Grigore Grandea din Bucu- 
reşti (procuratorul moştenitorilor decedatului Iancu Stătescu, 
fost epitrop al bisericii). loan Trifonescu (demisionat în 
1888), arăta că după ce a fost numit epitrop a văzut bilanţuri- 
le financiare din perioada 1872-1874, în care excedentul de 
bani a fost încasat pe nedrept de foştii epitropi. 

În 1893 a fost ales un alt epitrop: Nae 1. Busuioc. Acesta 
a intrat în conflict fățiş cu preotul Mateescu pe care-l acuza 
că şi-a însuşit banii bisericii şi că a închiriat după bunul plac 
prăvăliile. Preotul Mateescu afirma despre noul epitrop că: 
„De atunci şi până astăzi încă n-au încetat cu fel de fel de 

vorbe injurioase la adresa subsemnatului, prin piață şi prin 
prăvălii, lăudându-se că a ajuns epitrop, atribuindu-mi că 
sunt un hoţ, un şarlatan” sau „Nu ştiu şi nu înţeleg cum să 
mă constituesc în epitropia vorbitei biserici cu numitul domn 
când dânsul şi-a împrospătat reaua conduită chiar în ziua de 
30 iunie în prăvălia d-lui Petre Muşetescu unde se afla şi d. 
Jiul Marie, pe lângă alte vorbe de aiurări îmi promite c-o să 
mă şi reguleze..., ştergând-o pe uşă.. Rl Epitropul Nae Bu- 
suioc îl acuza pe preotul Mateescu şi pe epitropul Petre Mu- 
şatescu că „numai singuri au luat dreptul de la sine a 
administra afacerile epitropiei” şi închirierea prăvăliei folo- 
sită ca cizmărie aflată în strada Şerban Vodă. Preotul Mate- 
escu se apăra astfel: „Încât priveşte acea cameră mică din 
strada d-na Bălaşa care serva şi de cizmărie, e de netăgăduit 
că serva şi clerului bisericei cum v-am descris în adresa nr. 
22 şi că epitropiile succedate până astăzi, de 17-18 ani, au 
admis pe lângă că este prea mic salonul de cântăreţ, i s-a ofe- 
rit ş-această odăiță gratis fără contract să-şi exerciteze şi 
meşteşugul ca să se poată întreţine şi el ca un om mai curat 
pentru serviciul bisericii”$!. În anul următor, în 1894, epitro- 
pul Busuioc a fost schimbat din funcție. 

Sâmbătă, 21 februarie 1915 a fost oficiată o slujbă reli- 
gioasă pentru inaugurarea noului localul al teatrului din ora- 
şul Piteşti. În ziua de 22 februarie 1915, primăria Piteşti a 
convocat la sediul primăriei enoriaşii bisericii pentru a alege 
un epitrop din partea enoriaşilor. A fost ales din partea eno- 
riaşilor Apostol Dima, iar numit din partea ministerului, pro- 
fesorul N.G. Dumitrescu din februarie 1915 până în aprilie 
1919”. În 1919, epitropul ales de enoriaşi a fost N.G. Dumi- 
trescu, iar epitropul confirmat de Administrația Casei Biseri- 
cii a fost avocatul loan Naumescu. 

În monografia din 1921 se arăta că în această parohie 
erau 129 familii cu 738 suflete: 678 români, 16 germani, 4 
maghiari, 2 greci, 35 evrei, 1 sârb, 2 turci, iar după confesiu- 
nea: 674 creştini ortodocşi, 21 romano-catolici, 6 luterani, 35 
mozaici, 2 mahomedani. După profesie: 14 avocaţi, 6 profe- 
sori, 43 funcționari, 11 lucrători la tipografie, 1 fotograf, | 
modistă, 23 cizmari, 53 croitori, 5 tâmplari, 3 ceasornicari, 2 
tinichigii, 2 cartonaj, 10 bărbieri, 6 tapiţeri, 12 chelneri, 2 
farmacişti, 20 băcani, 12 cârciumari, 8 cofetari, | lipscan, 2 
cu depozite de ziare. Erau 611 ştiutori de carte şi 127 analfa- 
beţi”. 

Duminică, 24 ianuarie 1924, s-a fixat data convocării 
pentru alegerea de epitropi pe un termen de 5 ani socotit de 
la 1 aprilie 1924. La 27 septembrie 1925 s-au făcut alegeri 
de consilieri şi epitropi parohiali fiind aleşi trei epitropi: 
N.G. Dumitrescu (profesor la Liceul de băieţi din Piteşti, 68 
ani), loan Naumescu (avocat, 41 ani) şi Apostol Dima (pro- 
prietar, 57 ani), iar în consiliul parohial 10 consilieri”: Ivan 
Purcăreanu, avocat, 54 ani; loan Negreţu, inginer şi proprie- 
tar, 53 ani; loan Boerescu, profesor, 43 ani; loan Cosmescu, 
institutor şi proprietar, 45 ani; Constantin Cristescu, avocat, 
44 ani; Zenobie Moşoiu, proprietar, 68 ani; Eftimie Ionescu, 
comerciant, 39 ani; Ghiţă lonescu, funcţionar, 63 ani; loan 
G. Țuluca, comerciant, 42 ani; Teodor I. Constantinescu, 
comerciant, 47 ani. 

Între fruntaşii acestei parohii în 1921 se aflau, după cum 
susținea preotul D. Angelescu, următorii: avocat Alexandru 
Fostiropol, proprietar Mihail Zamfirescu, profesor-avocat 
Alexandru Dumitrescu, avocat Ernest Paximade, proprietar 
maior Tărtăşescu, avocat Dumitru Luca, profesor lon Boe- 
rescu, controlor fiscal Stelian Constantinescu, dr. Titu Dumi- 
trescu, dr. Ştefan Simionescu, avocat Costică Dem., pro- 

prietar N. Băltescu”. 

Relaţia dintre epitropi şi preoți a fost adesea tensionată, 
la mijloc fiind probleme de ordin financiar care erau imputa- 
te cu precădere epitropilor, după cum rezultă din unele pro- 
cese de judecată. Epitropii aveau un rol însemnat în adminis- 
trarea averii bisericeşti aşa cum stabilea inclusiv formula de 
jurământ, conform noii legi bisericeşti din 1925: „Jur pe 
Atotputernicul Dumnezeu, că în slujba de epitrop al bisericii 
din [...] voiu chivernisi conştiincios averea acestei biserici, 
supuindu-mă autorităţilor noastre bisericeşti şi conformân- 
du-mă ordinelor acestora. Nu voiu îngădui nimănui şi în nici 
un chip înstreinarea averii sfintei biserici, silindu-mă a o în- 
mulți printr-o administrare corectă. Aşa să-mi ajute Dumne- 
zeu şi să-mi dea spăsenie sufletului. Amin”. 

Concluzii 

Despre istoria bisericii Sf. Nicolae aflată cândva la inter- 
secţia vechilor străzi Şerban Vodă cu Doamna Bălaşa din 
zona centrală a oraşului Piteşti, demolată în timpul regimului 
comunist, în vara anului 1962, pentru că stătea în calea lu- 
crărilor de sistematizare urbană, au existat câteva contribuţii 
lăudabile din partea unor istorici, arheologi sau paseişti arge- 
şeni. Articolul de față aduce în prim-plan câteva informaţii 
inedite referitoare la personalul preoţesc, epitropi, enoriaşi, 
organizarea şi averea acestei biserici care de-a lungul timpu- 
lui a avut o enorie mică (maxim 100 de familii) şi înstărită, 
însă puţin implicată în viaţa bisericii. Biserica a fost „cate- 
drală” a oraşului, mai apoi, filială la Sf. Gheorghe, iar din 
1915 a devenit parohie care a funcționat adesea cu un singur 
post de preot: Voicu Constantinescu (până în anul 1895), 
Nicolae Mateescu (până în 1901), Dumitru Angelescu 
(1901-1935), Paraschiv Popescu (din 1935) şi Florian 
Sămărescu (până în 1959). 

Până la începutul secolului al XIX-lea, biserica a stăpânit 
un trup de moşie în satul Geamăna, numit Vătăşeşti care din 
neglijenţa epitropilor a fost uzurpat, fără să fie recâştigat ul- 
terior. În centrul oraşului a deţinut de-a lungul timpului mai 
multe prăvălii închiriate, terenuri cu embatic, iar în 1915 
când biserica devine parohie, mai avea decât o singură pră- 
vălie care îi aducea un venit anual constant. Această prăvălia 
a fost închiriată prin licitaţii periodice fiind folosită ca: beră- 
rie, cafenea, restaurant, cofetărie, iar din anii 30 a fost trans- 
formată de către Gheorghe Gall, proprietarul cinemato- 
grafului Aquila, în primul cinema sonor din Piteşti. 

Deşi preoţii s-au plâns adesea de veniturile insuficiente 
realizate de biserică, de-a lungul timpului a existat totuşi un 
excedent financiar anual care era investit în bonuri valorice, 
depuse la diferite instituții bancare. Odată cu venirea crizei 
financiare mondiale din perioada 1929-1933, depozitele fi- 
nanciare au fost blocate şi inevitabil s-au devalorizat prin 
inflație. Pentru a face față cheltuielilor apăsătoare pentru re- 
staurarea bisericii, preoţii parohiali au făcut apel la sprijinul 
financiar din partea enoriaşilor sau autorităţilor statului, în 
principal de la Ministerul Cultelor şi de la Primăria Piteşti şi 
mai puţin la depozitele sale bancare. 

Pentru întocmirea acestui material s-au cercetat cu precă- 
dere fondurile de arhivă Biserica Sf. Nicolae (acest fond de 
arhivă este incomplet şi conţine documente doar pentru peri- 
oada 1852-1942, 68 de dosare, astfel încât a fost imposibilă 
documentarea pentru perioada 1943-1962) şi Episcopia Arge- 
şului (conţine documente doar până în anul 1951), aflate în 
păstrarea Arhivelor Naţionale — Serviciul Judeţean Argeş. 

' Inspector principal la Arhivele Naţionale — Argeş 

? Arhivele Naţionale — Argeş, fond Episcopia Argeşului, dosar 
105/1867, f. 1-2. 

5 Idem, fond Biserica Sf. Nicolae Piteşti, dosar 62/1936, fin. 

* Ibidem, dosar 40/1921-1922, f. 15. 

* Ibidem, dosar 30/1915, f. 3. 

* Ibidem, dosar 40/1921-1922, f. 122v-123v. 

7 Ibidem, dosar 40/1921-1922, f. 119-120. 

* Ibidem, dosar 47/1925, £. 72. 

” Ibidem, dosar 47/1925, f. 109. 

'9 Arhivele Naţionale — Argeş, fond Episcopia Argeşului, dosar 
54/1929-1937, f. 329-333. 

'! Ibidem, dosar 54/1929-1937, f. 411-412. 

" Ibidem, dosar 21/1884, f. 1. 

'5 Arhivele Naţionale — Argeş, fond Biserica Sf. Nicolae Piteşti, 
40/1921-1922, fin. 

'* Ibidem, 38/1919-1920, f. 219. 

'5 Arhivele Naţionale — Argeş, fond Primăria Piteşti, dosar 13/1962, 
f. 57-58. 

15 Dr. Zicu lonescu, Despre bisericile din Piteşti care nu mai sunt, 
în „Păstorul Ortodox”, serie nouă, nr. 2/1995, p. 109. 

1! Grigore Constantinescu, Biserica „Sf. Nicolae” — important mo- 
nument ecleziastic medieval demolat de către autoritățile comuniste, în 
„Restituiri”, anul X, nr. 4(23)/2012, p. 23-26. 

'* Arhivele Naţionale — Argeş, fond Episcopia Argeşului, dosar 
60/1847, fin. 

'9 Ibidem, dosar 126/1870, £, 1-5. 

% Ibidem, dosar 20/1864, f. 55-66. 

21 Arhivele Naţionale — Argeş, fond Parohia Sf. Nicolae Piteşti, do- 
sar 65/1939, fin. 

* Ibidem, dosar 65/1939, fn. 

% Anuarul Eparhiei Argeşului (1940), Librăria şi Tipografia „Artis- 
tica” P. Mitu, Piteşti, 1940, p. 63. 

* http:/Awww.iicer.ro/ro/fise_detinuti_politici/, 2013. 

* Arhivele Naţionale — Argeş, fond Parohia Sf. Nicolae Piteşti, do- 
sar 48/1926, f. 48. 

”* Ibidem, dosar 40/1921-1922, fin. 

” Ibidem, dosar 1/1852-1864, f. 18-21. 

* Ibidem, dosar 1/1852-1864, f. 4-7. 

% Ibidem, dosar 2/1873-1881, f. 1, 18. 

3 Ibidem, dosar 31/1915-1916; 33/1916-1917, fin., dosar 22/1903- 
1904, f. 8,9. 

3! Ibidem, dosar 2/1873-1881, £. 10. 

“2 Ibidem, dosar 7/1879, fin. 

*% Ibidem, dosar 43/1923-1924, fin. 

* Ibidem, dosar 26/1911-1912, fin. 

55 Ibidem, dosar 6/1878, fin. 

* Ibidem, dosar 19/1899-1902, fin. 

3 Ibidem, dosar 8/1880, fin. 

“5 Ibidem, dosar 2/1873-1881, f. 89. 

* Ibidem, dosar 12/1888-1894, fin., dosar 62/1936, fn. 

“Arhivele Naţionale — Argeş, fond Tribunalul Argeş, dosar 
4/1910, fin. 

%1 Arhivele Naţionale — Argeş, fond Biserica Sf. Nicolae Piteşti, 
33/1916-1917, f. 21. 

* Ibidem, 40/1921-1922, f. 28. 

* Ibidem, 42/1922-1925, f. 1. 

33/1916-1917, f. 39. 

* Ibidem, dosar 61/1935, fin. 

* Ibidem, dosar 2/1873-1881, £. 20. 

5! Ibidem, dosar 12/1888-1894, £. 108, 128. 

“2 Ibidem, dosar 30/1915, f. 9, 15. 

* Ibidem, 40/1921-1922, fin. 

S Ibidem, dosar 47/1925, f. 119. 

55 Ibidem, dosar 40/1921-1922, £. 124. 

Povestea cafelei şi a cafegiilor armeni din Piteşti 


În mare, negustorii armeni se pot grupa în lipscani şi bo- 
gasieri, dar au mai fost cafegiii pe care îi treci fie la meseri- 
aşi, căci a prepara o cafea este o meserie, dar întrucât o dai 
contra unui preţ, după servirea ei în cafenea, este şi un negoţ, 
cam ceva asemănător cu brutarii, dar şi cu birtaşii. Amin- 
team că la alegerea starostiilor din anul 1864, Gh. Erchen- 
gio(g)lu' a fost ales staroste peste cafegii şi cârciumari. 
Observăm atunci că majoritatea lor erau armeni. De ce oare 
această profesie se afla în mâna armenilor? Dl Florescu, ca- 
fegiul de renume al Bucureştiului, omul căutat de toată lu- 
mea artiştilor Capitalei, a dezvăluit acest secret într-o carte 
de amintiri”. Mai întâi, cafegiii proveneau, în mare parte, din 
provincia turcească Anatolia, în care meseria se transmitea 
ereditar. A prepara o cafea este o artă. Ea se adresează atât 
organului gustativ, cât şi celui olfactiv. Unii, mai cu preten- 
ţii, pretind că şi culoarea ei, nici prea deschisă şi nici prea 
închisă, are o importanţă ce nu trebuie neglijată. 

Secretul cafelei începe de la dozarea soiurilor, care se 
stabilesc de cafegiu, înarmat de la natură cu simţurile ce-l 
fac să ştie câte procente intră în combinaţia din care ţi se va 
servi ceaşca de porțelan chinezesc cu un anume diametru şi 
cu urechiuşa mânerului de o anumită formă şi distanță de la 
peretele ceştii. Măcinatul este cea de a doua condiţie care îi 
dă licorii gustul şi mirosul suav. În final, fiertul care pare a fi 
secretul de bază cu care se încheie magia cafegiului. În Pi- 
teştiul anilor 1865-1890 îşi aveau cafenele vreo zece-pai- 
sprezece armeni. În capul listei se situa starostele Gheorghe 
Erchengio(g)lu. Venit din Bucureşti, unde-şi făcuse învăţătu- 
ra la un renumit cafegiu al vremii, la Hagi Vartan Adur şi la 
Ovaghim Haivantolu Ovanez, care aveau prăvăliile în maha- 
laua armenească, pe strada „Mântuleasa“, Gh. Erchengioglu, 
către mijlocul anilor 1840 se hotărăşte a-şi începe viața de 
patron de cafenea prin soția acestuia”. Se pare că tot el îl 
aduce la Piteşti pe Agop Aritonovici cu care se înrudea. Un 
cafegiu bucureştean a fost şi Sarchezot/Piteşteanul (ot. sud. 
Argeş), dar el nu s-a mai întors la locul de baştină. Tot 
Erchengio(g)lu îi va aduce la Piteşti pe cei doi veri Davido- 
glu — Iorgu şi David, tot rude. Majoritatea înrudirilor se da- 
torau soţiei sale Margareta. Dar nici Erchengio(g)lu nu era 
străin de înrudiri. EI era socrul lui Chircol Manucu. Mahala- 
ua armenească din Piteşti nu putea exista fără o cafenea. Un- 
de să se pună la cale afacerile de cinci bani ale armenilor, 
unde să se afle ultimele ştiri şi de unde să pornească logod- 
nele şi căsătoriile, dacă nu de la o discuţie purtată în taină la 
un descântec de cafea? Această cafenea exista pe strada 
„Egalităţii“ nr. 25, aparținând lui lorgu şi David 
Davido(g)lu. Apare şi gradul de înrudire dintre lorgu şi 
Erchengio(g)lu. Deci, fiica lui şi a soției sale, Margareta, 
Zorica, era soția lui Iorgu Davido(g)lu. Agop Aritonovici 
apare martor la naşterea Duducăi, fiica lui David, în calitate 
de cumnat. Putea fi frate cu soţia lui David?! Nu se cunoaşte 
ce s-a mai întâmplat cu verii Davido(g)lu (lorgu, n. 1826, 





' Gh. Erchengio(g)lu a avut parte de o transcriere în româneşte, a numelui 
său, foarte fantezistă. De la Er-Chir-Oglu el ajunge a fi trecut în lista starosti- 
lor aleşi drept Erchengiu 

2 Gh. Florescu, Amintirile unui cafegiu. Bucureşti, Editura Humanitas, 2010. 
5 Andree Răsuceanu, Cele două Mântulese, Bucureşti, Editura Vremea, 
2009, pp. 135-136. 

David, n.1827) după 1890. Ştim că la vârsta de 40 de anii se 
naşte fiul Ştefan“. George Erchengiolu, şi el este de negăsit 
atât în registrul stării civile, cât şi în scriptele Camerei de 
Comerţ. leşirea din asemenea situaţii are o soluție de 
bun-simţ: aflarea persoanei la baştină, ceea ce se adevereşte 
în 80% din cazuri. Era obiceiul vremii să te îngroape pe pă- 
mântul pe care te-ai născut şi ai crescut. 

Dar l-am uitat pe Gevan Minasu, cafegiu pe strada Şer- 
ban-Vodă, amicul, cu toate că-i era concurent, lui Agop 
Aritonovici, pe când avea hotel şi cafenea de lux. Nu cu- 
noaştem clasa cafenelei lui Givan, dar pe Strada Mare 
n-aveau loc cafenelele de mahala. Aici veneau cumpărători 
şi clienți din clasa de sus şi erau serviţi ca la Bucureşti. Deh, 
Strada-Mare avea regulile sale şi cine nu le respecta trăgea 
storul într-un an! Mai era şi Hagic Mărgărit, fosta calfă a lui 
Agop Aritonovici, acum şi el cafegiu şi chiar cumnat cu fos- 
tul patron. Şi acesta era un obicei al vremii: în familie intrau 
numai oameni bine cunoscuţi, care-şi meritau locul. Şi mai 
era Ovanez Artium, proprietarul cafenelei din strada Târgu- 
lui, mai mic cu trei ani decât Agop Aritonovici, dar stăpân 
pe meserie. Şi povestea cafegiilor piteşteni ia sfârşit odată cu 
veacul cel de al XIX-lea. Cei rămaşi nu mai aveau scânteia 
inspiraţiei a vechilor cafegii. Cafeaua lor nu era precum cea 
din automate, dar nu-şi găsea loc lângă o ceaşcă preparată de 
Erchengiolu sau Agop Aritonovici. 

Orice început are şi un sfârşit. Cafegii din Piteşti care 
profesau în perioada 1858-1880 au fost: Gh. Erchengiolu; 
Agop Aritonovici; Davidolu David; Sarchezot Piteşteanu; 
Givas Minas; Hagi Mărgărit; Ovanez Artium; Mărgărit Ga- 
rabet Migisian; Isac Asturia. Şi totuşi, mai scânteia câte un 
bob de aur în marea de nisip. În plin secol XX apar cafegiii 
Ovanes Tachezian şi Ovanez Nalbandian. Şi precum rațio- 
namentul „Cui i-a aparţinut prima cărămidărie mecanizată?“ 
care s-a dovedit a fi complet greşit, aşa şi de data aceasta, în 
cazul neamului Aslan, s-a produs un „manque de mesure“. 
Într-adevăr, a existat acea reîntoarcere la baştină, pentru a fi 
înhumat în pământul natal. Şi Aslan H. G. Zanazana şi Aslan 
H. Agic Mogârdici sau Gaze Garabet, născută în 1798, fiica 
răposaţilor Margareta H. Aslan şi Hagi Aslan, s-au reîntors 
la casa mea, precum şi Zanazan Ovanez, născută în 1810, cu 
domiciliul în mahalaua din Bucureşti, revenită la casa sa din 
strada „Sf. Vineri“. Probabil ceva s-a schimbat la generaţiile 
născute în preajma anului 1830 şi după, care ori nu mai au 
casa la Bucureşti, ori sunt înmormântați, după deces, în ci- 
mitirul armenesc din Capitală. Fiindcă motivul chestiunii era 
aşa-zisa dispariție a familiei Hagi Aslan, în jurul anului 
1905, din Piteşti, ceea ce nu corespunde realității şi fac ur- 
mătoarea corectură: între 1905 şi 1927 au decedat la Piteşti 
următorii reprezentanți ai familiei Aslan, Hagi, Garabet şi 
Mogârdici: 1911 — Aslan Eliza; 1913 — Aslan Alexan- 
dru;1913 — Aslan Alecu; 1913 — Aslan Ecaterina; 1914 — 
Aslan Zaharia; 1918 — Aslan Acic; 1918 — Aslan Maria; 
1927 — Aslan loan; 1951 — Aslan Magdalena etc. Neamul 
Aslan, încetul cu încetul, s-a reîntors la baştină. Erau şi vre- 
murile care îi făceau pe oameni să se strângă laolaltă, pentru 
a rezista mai bine furtunii stârnite. 





“A S.DJ. Ag., Fond col. Stare civilă, dos. 33/1865-1867, oct. nr.113. 


Restituiri Pitești nr. 2/2013 


stiați ca... 


Curiozităţi istorice despre Piteşti 


„„„.Ovidiu Moţ, autor al lucrării Pitești, o istorie în 
date!, identifică specificul ocupaţiilor locuitorilor Pi- 
teştiului în funcţie de etnia acestora? Astfel, autorul 
afirmă în lucrarea menţionată că sârbii şi bulgarii se 
ocupau cu grădinăritul, arendatul moşiilor, creşterea 
vitelor, vânzarea colonialelor, cămătăria. 

În ceea ce-i priveşte pe germani, aceştia se îndelet- 
niceau cu tâmplăria, croitoria, cizmăria, comerțul cu 
băuturi, confecţionarea de lumânări, de săpun, erau 
ceasornicari. Ungurii erau modişti, fierari, dogari, 
funieri. 

Evreii se ocupau cu „speculații mărunte”: cumpă- 
rau ouă de găină, piei de iepure, doi erau arendaşi, cro- 
itori, vânzarea veştmintelor „de-a gata”, sticlăria, 
pietrăria de bastimente, erau colportori şi samsari. 

Armenii, în casele cărora se vorbea turceşte, erau 
tutungii, cafegii şi lipscani. 

Românii erau băcani, braşoveni, cârciumari, pes- 
cari, măcelari, rachieri, măcelari, cherestegii, arendaşi, 
negustori. 

„„„în 1868 sunt adoptate o serie de regulamente de 
către Consiliul comunal Piteşti şi anume: „Regulament 
pentru introducerea străinilor în Comuna Piteşti”, „Re- 
gulament pentru damele prostituate” şi „Regulament la 
drepturile şi datoriile servitorilor de ambe sexe, de ori- 
ce rit şi condiţiune din comuna Piteşti vizavi de Co- 
mună şi stăpânul lor, precum şi ale stăpânilor către 
servitori şi comună”?? 

„„„de Paşte, piteştenii aveau următoarele distracţii: 
„darea la semn”, „roata cu toate numerele câştigătoa- 
re”, „biliardul”, „dulapurile cu căluşei”*? 

..„„xdulapurile” (scrâncioburile) se organizau în 
strada Podurilor, în Ceaprazari, în Târgul din Vale, în 
Trivale? 

„„„examenele generale de sfârşit de an al şcolilor din 
Piteşti se susțineau între 23 şi 25 iunie, între orele 8-11 
a.m. şi 2-4 p.m. în anul 19007 

„„„bolile care apar frecvent în statisticile lunare ale 
medicului urbei din 1880 sunt: congestie cerebrală, tu- 
se convulsivă, variolă, tuberculoză, otrăvire prin fos- 
for, plăgi prin instrumente tăioase, enterocolite, bron- 
şite, inaniţie, ramolisment cerebral?% 

„„.în 1903, în Piteşti erau 15.711 de locuitori, s-au 
încheiat 81 de căsătorii şi s-au născut 388 de copii?” 





! Moţ, E. Ovidiu, Piteşti, o istorie în date, Editura Pământul, 2008, p.57 
? Direcţia Generală a Arhivelor Statului, filiala Argeş, fond Primăria 
Piteşti, ds. 17/1868, f.2 

3 Ibidem, ds.39/1902-1903, $.31, 35,40. 

+ Ibidem, ds.1 1896, f.15, 16, 21, 23, 24. 

5 Ibidem, ds.!7/1900, f.79/98. 

* Ibidem, ds.35/1880, f.11 

7 Ibidem, ds.24/1904, £.9, 10. 

